Anul  VI.  !5  Noemvrie  — 15  Decemvrie,  1912.  Nr.  20 — 22. 


REVISTA  TEOLOGICA 

ORCAN  PENTRU  ST1INTA  SI  VIEATA  BISERICEASCA, 


APARE  DE  DOBA  ORI  PE  LUNĂ. 


BKDACTOR : 


Dr.  NICOLHE  BftLHN. 


REDACŢIA  $1  ADMINISTRAŢIA :  S1BIIU,  STRADA  REISSENFELS,  ÎL 

4 

CUPRINSUL: 

Pe  pământ  pace ...  . . — . Dr.  Nicolae  Bălan . 

Cum  s'ar  putea  face  cu  bun  efect  edu¬ 
caţia  religioasâ-moralâ  a  credincio¬ 
şilor  noştrii?  _ Preotul  P.  Moruşca . 

«Ce  ţi-se  pare  de  Hristos?»  . -  Nicolae  Ţandreu . 

Păreri  din  mijlocul  societăţii  laice  de¬ 
spre  chemarea  preotului  — - -  Arhim.  /«  Scriban . 

Crăciunul  . . . . . —  Trad.  de  /.  Beleuţă. 

Probleme  creştine  de  actualitate _ Dr .  Onisifor  Gkibu. 

Chestiunea  bisericească  greco-butgară  Trad.  de  M .  Oprea . 

«Să  părăsim  ortodoxia?»  . . N.  Iorga . 

f  P,  S.  Sa  episcopul  Ghenadie  a!  Râm¬ 
nicului . . . . —  —  A/.  5. 

Mişcarea  literară. 

Cronică  bisericească -culturală:  Bazele 
morale  ale  militarismului.  «Unirea». 

Sfiiaia  de  mărturisire*  Serbările  în 

onoarea  lui  Constantin-cel-Mare  în 

Roma.  Actul  sfinţirei  bisericeî  din 

Geaca.  Actul  comemorativ  pus  în  piatra 

fundamentală  dela  biserica  din  Divi- 

ciorii-mari  . . N.  B.  şi  O.  H . 

Tipicul  cultului  religios  - Cantor . 


S I B II  U. 

TIPARUL  TIPOQR  AFIEI  A  R H  l  DI  E C EZ  A N  E. 

1912. 


Anul  VI.  15  Noemvrie — 15  Decemvrie,  1912.  Nr.  20 — 22. 


REVISTA  TEOLOGICII 

organ  pentru  ştiinţa  şi  vieaţa  biserieeaseă. 


Abonamentul :  Pe  un  an  10  cor.;  pe  o  jumăt.  de  an  5  cor.  —  Pentru  România  12  Lei. 

Un  număr  50  fii. 


PE  PĂMÂNT  PACE  . .  . 

De  mult  timp  n’a  sosit  solia  blândă  a  păcii  creştine,  pe  care 
ni-o  aduce  an  de  an  sărbătoarea  Naşterii  Mântuitorului,  într’o 
lume  atât  de  agitată  de  temeri  şi  pregătiri  de  răsboiu,  ca  în  anul 
acesta.  Cântarea  îngerească:  «Mărire  întru  cei  de  sus  lui  Dum¬ 
nezeu  şi  pe  pământ  pace  şi  între  oameni  bunăvoire»  —  răsună 
de  astădată  ca  o  dulce  armonie  cerească  în  mijlocul  unui  mare 
desacord  pământesc. 

Abia  s’au  potolit  întrucâtva  furiile  unui  crâncen  războiu 
care  a  săcerat  zeci  de  mii  de  vieţi  omeneşti  —  şi  încă  nu  ştim 
ce  jertfe  va  cere  viitorul  apropiat.  Ce  e  drept,  ştirile  cele  mai 
proaspete  ce  ni-le  aduc  gazetele  zilnice  sunt  mai  liniştitoare.  Gla¬ 
surile  celor  ce  cereau  până  acum  cu  înverşunare  războiul  s’au 
mai  domolit.  Poate  chiar  sărbătoarea  vestitoare  de  pace  a  Naşterii 
Domnului,  peste  care  au  trecut  unii  şi  pe  care  se  pregătesc  să  o 
prăznuească  alţii,  va  fi  predispus  inimile  spre  soluţii  mai  pacinice. 

Dar  chiar  dacă  interesele  diplomaţiei  statelor  ar  fi  mai  puţin 
înclinate  să  asculte  solia  păcii  evangheliei,  totuş,  melodia  înge¬ 
rească  cil  acordurile  ei  vestitoare  de  pace  trezeşte  în  milioane 
de  inimi  dorinţa  vie  după  un  bun  pierdut  de  odată  cu  paradisul. 
«Pe  pământ  pace»  —  sunt  cuvintele  în  cari  se  cuprinde  dorinţa 
soldaţilor  trimişi  să  păzească  graniţele  ţării  şi  oftatul  plin  de  griji 
al  părinţilor,  soţiilor  şi  copilaşilor  rămaşi  acasă.  Intr’o  situaţie  ca 
cea  de  azi  tot  omul  e  predispus  să  aprecieze  mai  temeinic  fo¬ 
loasele  şi  binecuvântările  păcii. 

Dacă  ne  dăm  bine  seama,  vremuri  lipsite  de  pace,  împreju¬ 
rări  externe  tulburate  au  fost  şi  acelea  din  mijlocul  cărora  ne 

vin  cuvintele  de  pace  ale  evangheliei.  Cunoaştem  noi  o  altă  vieaţă 
care  să  fi  avut  atât  de  puţin  parte  de  pace,  ca  vieaţa  Mântuito¬ 
rului?  Nici  chiar  «loc  în  casă»  —  cum  spune  evanghelistul 
(Luca  2,  7)  nu  s’a  găsit  pentru  naşterea  Mântuitorului  în  lume, 
şi  cu  toate  acestea  sosirea  lui  a  fost  anunţată  prin  un  triumfător 
imn  de  pace.  Această  primă  întâmpinare  neprietenoasă,  dimpreună 
cu  sângeroasele  uneltiri  ale  lui  Irod  în  contra  celui  nou  născut, 
au  fost  semne  prevestitoare  pentru  întreaga  vieaţă  pământească  a 
Mântuitorului.  îndată  la  începutul  activităţii  sale  publice  s’au  pornit 
intrigi,  agitaţiuni  şi  turburări  în  jurul  persoanei  şi  a  învăţăturii 
sale,  încât  cu  dreptul  a  putut  spune:  «n’am  venit  să  arunc  pace, 
ci  sabie»  (Mat.  10,  34)  pe  pământ.  Şi  cu  toate  acestea,  chiar  din 
mijlocul  acelor  agitaţiuni  cheamă  la  sine  pe  toţi  cei  osteniţi  şi 
însărcinaţi  ca  să  le  dea  « odihnă  sufletelor »  lor.  De  aici  înainte 
vieaţa  Mântuitorului  a  fost  expusă  la  un  şir  aproape  neîntrerupt 
de  uneltiri  şi  persecuţiuni,  cari  şi-au  ajuns  punctul  de  culmina- 
ţiune  în  săptămâna  ultimă,  numită  «a  patimilor».  Mai  existat-a 
vre-o  săptămână  atât  de  zbuciumată  şi  lipsită  de  pace,  ca  acea 
săptămână  a  patimilor?  Şi  mai  existat-a  în  istorie  alt  exemplu 
ca  cineva  să  fi  stat  cu  planurile  şi  idealele  sale  atât  de  izolat  şi 
părăsit  ca  Mântuitorul  în  acea  săptămână  a  patimilor?  Şi  cu 
toate  acestea,  chiar  din  mijlocul  acelei  săptămâni  agitate,  —  când 
în  Joia  patimilor  Mântuitorul  a  sărbat  cu  ucenicii  săi  cina  cea 
de  taină  şi  când  îi  trecea  limpede  pe  dinaintea  ochilor  săi  su¬ 
fleteşti  toată  desfăşurarea  tragediei  apropiate:  vinderea  de  cătră 
Iuda,  judecata  nedreaptă,  risipirea  ucenicilor,  batjocurile,  bătăile, 
chinurile  grozave  ale  cununei  de  spini  şi  ale  pironirii  pe  cruce, 
—  le  lasă  ucenicilor  săi  drept  testament  « pacea  sa»,  zicându-le: 
«Pace  las  vouă,  pacea  mea  dau  vouă»  (Ioan  14,  27).  Ce  dar  pro¬ 
blematic  se  pare  a  fi  acesta,  dacă  ne  gândim  Ia  împrejurările  între 
cari  a  fost  hărăzit! 

Să  ne  întrebăm  deci:  ce  fel  de  pace  a  fost  aceea  pe  care 
a  lăsat-o  Hristos  ucenicilor  săi  şi  tuturor  celor  ce  cred  într’ânsul  ? 

Un  lucru  e  limpede:  pacea  lui  Hristos  nu  este  una  cu  mo- 
Ieşirea,  nelucrarea  şi  inerţia.  Cel  ce  astfel  înţelege  şi  practică 
pacea,  acela  e  străin  de  Hristos.  Dar  pacea  lui  Hristos  nu  în¬ 
seamnă  nici  aceea  ca  să  renunţi,  de  frică  să  nu  ajungi  în  con¬ 
flict  cu  alţii,  la  convingerile  ce  te  însufleţesc,  la  idealul  prin  care 

şi  pentru  care  trăeşti.  Nici  decum  nu!  Dacă  Cristos  astfel  ar  fi 
interpretat  pacea,  atunci  El  astăzi  n’ar  fi  al  nostru  şi  nici  evan¬ 
ghelia  n’ar  fi  moştenirea  şi  mântuirea  noastră.  Atunci  ar  fi  ieşit 
învingători  cărturarii,  farisei,  saduchei  şi  ceialalţi  duşmani  ai  săi.  De 
frica  lor  însă  Hristos  nu  s’a  retras  în  pustie,  ci  a  stat  în  vârtejul 
vieţii,  în  mijlocul  problemelor  şi  a  agitaţiilor  ei  de  tot  felul,  printre 
cari  a  luptat  şi  nici  dela  moarte  nu  s’a  dat  îndărăpt,  ca  să-şi 
ducă  Ia  triumf  idealul.  Găsim  noi,  în  întreaga  istorie,  un  mai  stră¬ 
lucit  exemplu  de  curaj  şi  eroism  moral  decât  acesta?  Şi  dacă 
apostolii  şi  toţi  bărbaţii  mari  ai  creştinătăţii  n’ar  fi  urmat  acest 
exemplu,  astăzi  n’am  avea  pe  un  sf.  Pavel,  sf.  Atanasie,  sf.  Ioan 
Gură  de  aur  şi  nici  pe  unul  dintre  martirii  bisericei.  Va  îndrăzni 
cineva  să  spună  că  acei  mari  bărbaţi,  cari  au  luptat  şi  au  trăit 
prin  idealul  lor,  n’au  avut  în  inimi  pacea  lui  Cristos?  Eu  cred 
că  martirii  au  murit  împăcaţi  chiar  şi  cu  călăii  cari  i-au  torturat 
şi  ucis. 

Prin  urmare  pacea  pe  care  ni-a  hărăzit-o  Mântuitorul  e  un 
bun  sufletesc  care  poate  fi  păstrat  şi  în  mijlocul  turburărilor  ex¬ 
terne.  Ea  nu  ne  vine  din  singurătatea  pustiei,  ci  ne  vine  ca  un 
triumf  al  armoniei  sufletului  în  mijlocul  problemelor  şi  a  luptelor 
mari  ale  vieţii.  O  viaţă  statornicită  pe  temelia  păcii  sufleteşti  nu 
e  lipsită  de  iniţiative,  de  energie,  de  fapte  ale  bărbăţiei  şi  erois¬ 
mului  moral,  ci  e  una,  în  care  toate  cugetele,  toate  voinţele  şi 
faptele  se  unesc  într’o  perfectă  armonie,  ca  acordurile  unei  fru¬ 
moase  simfonii. 

In  sufletul  fiecărui  om  există  o  voinţă  încunjurată  de  un 
întreg  cabinet  sau  consiliu  de  înclinări,  dorinţe  şi  pofte,  dar  e- 
xistă  şi  un  întreg  sistem  de  puteri  cari  trebuesc  stăpânite  şi  că¬ 
lăuzite  de  acea  voinţă.  Dacă  puterile  sufletului  tău,  create  pentru 
a  produce  lucruri  bune  şi  nobile,  sunt  conduse  de  voinţa  ta  spre 
fapte  josnice  şi  rele;  dacă  duci  o  vieaţă  desfrânată  şi  trăeşti  în 
sclavia  patimilor  urîte:  atunci  nu  poţi  avea  pace  în  împărăţia  su¬ 
fletului  tău.  Intre  voinţa  şi  puterile  tale  există  o  luptă  şi  o  dis- 
armonie  ca  şi  între  o  harfă  şi  mâna  celui  ce-i  maltratează  coar¬ 
dele  gingaşe  ale  ei.  Acele  coarde  ascund  multe  armonii  frumoase, 
dar  degetele  barbare  cari  le  maltratează  nu  le  pot  scoate.  întoc¬ 
mai  aşa  şi  în  puterile  sufletului  nostru  zac  ascunse  multe  însuşiri 
frumoase  şi  fapte  nobile,  dar  dacă  voinţa  le  asupreşte  şi  conduce 

rău,  ele  nu  pot  ieşi  la  lumină  şi  protestează  împotriva  nedreptăţii 
ce  li-se  face.  Pacea  lui  Hristos  e  departe  de  un  astfel  de  suflet. 
Prin  urmare  această  pace  binefăcătoare  înseamnă,  că  în  sufletul 
celui  ce  o  are  nu  există  conflicte  şi  disarmonii,  nu  există  con¬ 
tradicţii  cu  firea  şi  menirea  sufletului  omenesc.  Vrei  să  ai  această 
pace  —  atunci  nu  te  abate  dela  ţinta  vieţii,  ci  te  călăuzeşte  de  ea, 
cum  corăbierii  se  orientează  după  compasul  care  le  arată  calea. 
Se  va  face  întunerec  în  jurul  tău,  se  vor  ridică  nori  negri  şi 
furtuni  —  tu  rămâi  credincios  compasului  vieţii  tale,  dacă  vreai 
să-ţi  păstrezi  pacea  şi  să  nu  greşeşti  calea. 

Vieaţa  de  astăzi  e  plină  de  probleme  şi  îndatoriri.  O  muncă 
febrilă  se  desfăşoară  în  jurul  nostru  pe  toate  terenele.  Mişcare, 
vieaţă,  activitate  •—  aceasta  e  signatura  timpului  nostru.  Trebue 
să  mulţumim  lui  Dumnezeu  că  ni-a  aşezat  într’o  lume  plină  de 
mişcare  şi  activitate.  Timpul  nostru  e  un  timp  bun,  plin  de  puteri 
creatoare,  un  timp  profetic.  Fericit  bărbatul  care  înţelegând  sem¬ 
nele  timpului,  îşi  ia  partea  sa  de  muncă  pentru  pregătirea  unui 
viitor  mai  bun. 

In  altceva  constă  răul  timpului  nostru,  nu  în  energia  şi 
activitatea  ce  o  desfăşoară,  anume  în  aceea,  că  vieaţa  de  astăzi, 
cu  toate  frământările  ei,  se  pierde  în  fărâme,  e  supusă  nestator¬ 
nicelor  impresii  ale  clipei  trecătoare,  căci  îi  lipseşte  călăuza  unor 
principii  izvorîte  dintr’un  ideal.  Noi  trăim  repede,  dar  nu  prea 
ştim  -pentru  ce.  Mergem  cu  iuţeală  înainte,  dar  nu  cunoaştem 
ţinta  spre  care  alergăm.  O  vieaţă  absorbită  de  interese  mărunte 
şi  disconcentrată  din  lipsa  unui  ideal  care  s’o  închiege  •  —  aceasta 
e  vieaţa  veacului  nostru.  Această  vieaţă  e  în  contrast  cu  pacea 
lui  Hristos.  De  aceea,  timpul  nostru,  pe  lângă  toate  binefacerile 
culturii  ce  o  are,  se  pare  a  fi  uitat  darul  scump  al  păcii.  Căci  pacea 
lui  Hristos  înseamnă  o  vieaţă  activă,  dar  o  activitate  armonizată 
prin  consecvenţa  logică  a  unor  principii  cari,  ca  razele  soarelui, 
se  coboară  dela  înălţimea  unui  ideal.  Toate  mişcările  unei  ase¬ 
menea  vieţi  sunt  inspirate  de  acelaş  duh,  de  aceeaş  caldă  însu¬ 
fleţire  pentru  o  ţintă  sublimă.  Idealul  e  scânteia  divină  care  în¬ 
călzeşte  şi  puterea  magică  care  echilibrează  sufletele  ce-şi  pă¬ 
strează  pacea  netulburată  în  mijlocul  celor  mai  agitate  valuri  ale 
vieţii.  Apostolul  Pavel  ne  învaţă  că  pacea  vine  « prin  credinţă » 
(Rom.  15,  13),  adecă  prin  devotamentul  pentru  ideal,  prin  loia- 

litatea  faţă  de  o  putere  care  armonizează  totul,  prin  supunerea 
faţă  de  puterea  supremă:  voinţa  lui  Dumnezeu. 

Idealul  nostru  a  apărut  deodată  cu  naşterea  lui  Hristos. 
Magii  dela  Răsărit  au  ajuns  Ia  ţintă,  fiindcă  s’au  ţinut  de  steaua 
Lui.  Ce  vom  face  noi?  Vom  primi  cu  credinţă  înoită  acel  sfânt 
ideal,  căci  devotamentul  faţă  de  el  ne  asigură  pacea  şi  în  mij¬ 
locul  turburărilor  externe.  Nu  ştim  ce  ascunde  viitorul,  dar  aceasta 
una  o  ştim  cu  siguranţă:  că  dedicându-ne  problemelor  vieţii 
călăuziţi  de  acel  ideal  şi  lucrând  să-l  coborîm  în  mijlocul 
realităţii  vieţii  noastre,  vom  răzbi  printre  toate  strâmtorările  şi 
năcazurile  din  afară.  Vie  pace  ori  război  între  popoare,  noi  ne 
vom  păstră  conştiinţa  şi  voinţa  de  a  trăi  ca  ceeace  suntem  în 
această  casă  alui  Dumnezeu  locuită  de  multe  neamuri,  şi  chiar 
dacă  ar  fi  să  ne  ajungă  înfrângeri  externe,  din  mijlocul  lor  încă 
ne  vom  afirma  această  voinţă  şi  ne  vom  păstră  nădejdea  triumfului. 

Naşterea  lui  Hristos  să  ne  fie  de  folos! 

Dr.  Nicolae  Bălan. 


CUM  S’AR  PUTEA  FACE  CU  BUN  EFECT  EDUCAŢIA 
RELIGIOASĂ  MORALĂ  A  CREDINCIOŞILOR  NOŞTRI.1 

întrebarea  pusă  astfel  de  P.  Ven.  Consistor  ne  cere  un  răs¬ 
puns,  pe  care  ne  este  peste  putinţă  să-l  dăm  complet.  Problema 
educaţiei  religioase  morale  a  unui  popor  e  atât  de  cuprinzătoare, 
tărîmul  ei  e  atât  de  vast,  încât  nu  se  poate  cuprinde  în  cadrul 
unei  lucrări  de  câteva  pagini,  în  toată  complexitatea  ei.  De  aceea 
expunerile  mele  nu  pot  alcătui  o  lucrare  sistematică,  lămuritoare 
din  toate  punctele  de  vedere  şi  pentru  motivul  că  mă  simt  prea 
puţin  tare  să  dau  deslegarea  desăvârşită.  Totuş  voiu  spune,  ce 
pot  să  spun  într’o  chestiune  care  formează  obiectul  preocupărilor 
noastre  zilnice,  ca  preoţi,  povăţuitori  şi  îngrijitori  ai  vieţii,  mai 
ales  religioase-morale  a  poporului  încredinţat  păstoririi  noastre. 

Mai  întâi  ţin  să  semnalez  direcţia  nouă  spre  care  se  în¬ 
dreaptă  acum  biserica  noastră.  Imi  place  să  văd  în  ţinta  urmă¬ 
rită  de  P.  V.  Consistor  prin  această  temă,  dată  tuturor  conferen- 
ţelor  noastre,  nu  numai  o  îndrumare  spre  o  muncă  mai  sistema- 

1  Partea  primă  a  conferenţei  expusă  în  conferenţa  preoţească  a  tractului  Mediaş 
din  acest  an. 

tică  şi  unitară  a  acestor  confere nţe,  —  prea  lăsate  pănă  acuma 
de  capul  lor,  —  ci  şi  năzuinţa  de  a  îndrumă  preocupările  vieţii 
noastre  bisericeşti  spre  tărâmul  lor  cel  adevărat. 

In  adevăr  biserica  noastră  conducătoare  până  acum  a  dat 
toată  atenţiunea  altor  probleme  decât  acelora  cari  formează  obiectul 
de  căpetenie  şi  propriu  al  bisericii.  Din  ceasul  în  care  şi-a  re¬ 
câştigat  dreptul  la  o  vieaţă  proprie,  independentă  şi  autonomă 
prin  stăruinţele  neînfrânte  şi  prin  munca  uriaşă  a  nemuritorului 
Şaguna,  conducătorii  noştri  bisericeşti  la  început  au  fost  absorbiţi  de 
problemele  de  organizare.  Au  urmat  apoi  în  mod  firesc  problemele 
de  administrare,  cari  au  angajat  toate  forţele  şi  au  copleşit  toate 
spiritele  în  aşa  măsură  încât  am  ajuns  să  dăm  şi  celor  mai  esen¬ 
ţiale  chestiuni  spirituale  un  caracter  administrativ.  Iară  în  timpul 
din  urmă,  împinşi  de  nevoile  înteţitoare  ale  zilelor  năcăjite  pe 
cari  Ie  trăim,  am  ridicat  pe  primul  plan  problemele  financiare. 
Absorbite  de  aceste  probleme,  conducerea  bisericească  ca  şi  cor¬ 
poraţiile  noastre  bisericeşti,  au  lăsat  în  părăgenire  pe  cea  mai  de 
căpetenie,  problema  religioasă,  grija  vieţii  sufleteşti,  educaţia  re¬ 
ligioasă  morală,  creştinească  şi  culturală  a  credincioşilor.  Ori  această 
grijă  s’a  lăsat  în  sama  preoţilor  satelor  după  întâmplare,  fără  o 
orânduire  sistematică,  fără  un  plan  chibzuit  şi  în  urmare  fără  a 
se  putea  înfiripă  o  lucrare  unitară  în  această  direcţie.  Credem 
acum  că  mulţimea  părerilor,  sulevate  în  toate  conferenţele,  vor 
da  cel  mai  preţios  material,  pe  care  sprijinindu-se  cei  chemaţi,  să 
poată  chibzui  îndrumarea  cea  mai  nimerită,  cu  care  vieaţa  noa¬ 
stră  să  treacă  în  o  nouă  fază,  aceea  a  problemelor  spirituale- 
morale. 

încălziţi  de  îndemnul  de  a  fi  dat  tot  noi  preoţii  satelor  pri¬ 
mele  elemente  şi  în  direcţia  aceasta,  rog.  On.  Conferenţă  să  ur¬ 
mărească  cu  bunăvoinţă  expunerile  mele,  ca  la  urmă  împreună 
să  putem  statori  modul  şi  mijloacele  cele  mai  bune,  pe  cari  trebue 
să  le  cuprindă  răspunsul  nostru  la  întrebarea  P.  Ven.  Consistor. 

Cadrele  actualei  noastre  organizaţii  bisericeşti,  ţinând  seamă 
de  toate  împrejurările  între  cari  trăim,  sunt  satisfăcătoare  pen- 
truca  înlăuntrul  lor  să  înfiripăm  o  vieaţă  creştinească  şi  naţională 
conştientă.  Formele  sunt  depline,  numai  trebue  să  turnăm  în  ele 
duh  de  vieaţă  dătător  cât  mai  fără  amânare,  ca  nu  cumva  for¬ 
malismul  prin  nepăsarea  noastră  să  ne  amorţească  cu  totul  bi- 


543 


serica  ca  odinioară  pe  cea  a  Testamentului  vechiu.  Ne  lipseşte 
doară  o  orânduire  a  vieţii  familiare  pe  baze  mai  solide,  pe  te¬ 
meiul  principiilor  evangheliei  creştine,  pentruca  vlăstarele  tinere 
de  aici  să  plece  cu  o  sănătoasă  merinde  sufletească  pentru  vieaţă. 
Observată  de  aproape  casa  ţăranului  nostru,  nu-ţi  trebue  o  iscu¬ 
sinţă  deosebită  ca  să  constaţi  că  grija  părinţilor  se  mărgineşte 
doară  Ia  silinţa  de  a  da  hrana  trupului  şi  îmbrăcămintea  de  lipsă 
copiilor,  iară  de  anumite  norme  de  educaţie  religioasă  aproape 
nu  poate  fi  vorba,  în  afară  de  învăţarea  mecanică  a  unor  ru¬ 
găciuni,  uneori  cu  greşeli  şi  acestea.  O  stare  mai  prielnică  nu  este 
nici  în  familia  intelectualului,  care  însă  mai  are  grija  de  a  da 
şcoală  cât  mai  multă  copilului  său.  Această  şcoală  însă,  străină 
fiind  de  cele  mai  multeori  lucrează  distrugător  asupra  simţului 
religios  înăscut  şi  mai  arareori  şi  moştenit.  Ţinta  de  căpetenie  a 
îngrijirii  noastre  pastorale  în  viitor,  va  trebui  să  fie  familia  în¬ 
deosebi. 

Ajuns  la  vârsta  de  6  ani  copilul  trece  sub  îngrijirea  şcoalei 
confesionale ,  acolo  unde  este,  ori  sub  acea  de  catehizare.  Cea 
dintâi  şi  aşa  cum  o  putem  avea,  ar  putea  îndeplini  o  însemnată 
lucrare  de  educaţie,  dacă  noţiunea  caracter  religios- mo  ral  nu  ar 
flutură  numai  pe  buze,  ci  ar  fi  o  ţintă  conştient  urmărită,  dacă 
această  şcoală  nu  s’ar  mărgini  numai  Ia  bruma  de  instrucţie  pe 
care  o  poate  da.  Chiar  sub  raportul  instrucţiunei  studiul  religiunii 
e  tot  mai  îmbulzit,  încât  nu  arareori  atributul  confesional  pare 
o  ironie,  dacă  mai  adăugăm  ţinuta  unor  învăţători  ai  noştri  faţă 
cu  chestiunile  religioase  şi  bisericeşti.  Asemenea  şcoala  de  repe¬ 
tiţie  e  suficient  organizată,  dar  mi-se  pare  numai  pe  hârtie,  cu 
excepţii  rare. 

Vieaţa  tineretului  nostru  ar  fi  bine  orânduită  prin  regula¬ 
mentul  adoptat  de  tractul  nostru  de  vre-o  trei  ani,  care  puţin  s’ar 
deosebi  de  acela  dat  publicităţii  de  tractul  Sibiiului  şi  de  acelea 
cari  mai  sunt  şi  aiurea,  numai  cât  răul  e,  că  dispoziţiile  lui  nu 
se  traduc,  ori  nu  ni-se  pot  traduce  în  vieaţă. 

Bărbaţii  cari  au  capacitatea  morală  sunt  membrii  ai  corpo¬ 
raţiilor  noastre  bisericeşti  în  temeiul  organizaţiei  noastre;  şi  mai 
adăugând  numărul  reuniunilor  de  femei,  care  sporeşte  mereu,  avem 
toate  formele  în  cari  trebue  să  vărsăm  numai  vieaţa  adevărată. 
Şi  aceasta  este  o  vieaţă  religioasă  morală  luminată  şi  conştientă 

Vieaţa  religioasă  morală  e  fructul  învăţăturei  de  credinţă  şi 
de  morală,  a  cultului  şi  a  conducerii  şi  disciplinei  pastorale.  Dacă 
azi  ne  tânguim  asupra  stărilor  noastre,  vinovăţia  e  a  trecutului 
maşter,  care  n’a  îngăduit  desvoltarea  firească  acestor  factori  ho- 
tărîtori  şi  a  stingherit  influenţa  lor  binefăcătoare  asupra  vieţii 
neamului  nostru.  Intâiele  alcătuiri  de  vieaţă  ordonată  sub  câr¬ 
muirea  romană  pe  aceste  plaiuri  ale  începutului  nostru,  au  fost 
risipite  curând  de  năvălirea  năpraznică  a  oardelor  barbare.  Dacă 
acestea  au  trecut  fără  urme  mai  însemnate,  a  rămas  dominaţiunea 
slavilor  în  biserică  şi  asupra  vieţii  publice  până  târziu.  Limba  lor 
neînţeleasă,  liturgia  şi  întreg  cultul  săvârşit  în  acea  limbă,  desigur 
cu  alte  tendinţe  decât  a  ajută  formarea  unei  conştiinţe  religioasei 
influinţele  bogomilismului  atât  de  roditoare  în  superstiţii,  la  cari 
se  alătură  amestecul  influinţei  greceşti,  apoi  subjugarea  politică 
cu  toate  urmările  ei,  continua  ispitire  a  papismului,  care  s’a 
schimbat  uneori  cu  tendinţele  de  acaparare  a  calvinismului, 
pentruca  în  sfârşit  papistaşismul  să  izbutească  a  ne  rupe  în  două 
şi  apoi  necurmat  să  sape  tot  mai  adâncă  prăpastia  dintre 
fraţii  sfâşiaţi,  ca  să  ni  se  pară  a  nu  mai  putea  ajunge  la  o 
reculegere,  cum  atât  de  dureros  se  adevereşte  în  aceste  zile 
de  mare  primejdie  pentru  biserica  unită:  toate  aceste  asupriri 
spirituale  ori  materiale,  au  împiedecat  cu  desăvârşire,  ori  au 
zădărnicit  înrîurirea  acelor  factori,  cari  puteau  ajută  formarea 
unei  vieţi  religioase  conştiente.  Puţinele  foculare  de  cultură,  mă¬ 
năstirile  după  vremuri,  nu  şi-au  putut  revărsă  binefacerile  în  mă¬ 
sura  cuvenită,  pentrucă  ne-au  lipsit  purtătorii  căldurei  şi  luminei, 
preoţii,  ei  înşişi  foarte  smeriţi  în  ale  culturei,  credinţei  şi  moralei. 

Aşa  s’a  format  vieaţa  sufletească  a  neamului  nostru  pe  di¬ 
buite,  pe  apucate  şi  mai  mult  în  ascunzişuri.  Totuş  am  răsbit 
prin  firea  noastră,  dar  am  rămas  cu  multe  rane  sângerânde,  cari 
îşi  aşteaptă  încă  balsamul  vindecării. 

Nu  mă  voiu  opri  să  zugrăvesc  tabloul  posomorit  al  stărilor 
noastre  religioase  morale  de  azi,  cari  mai  sunt  determinate  şi  de 
alţi  factori,  cari  şi-au  exercitat  şi  îşi  exercită  influenţa  neprielnică, 
cum  sunt:  cultura  înapoiată,  stările  materiale  neajutorate,  duhul 
vremii  atât  de  distrugător  ş.  a.  m.,  căci  nu  încape  în  cadrul  în¬ 
gust  al  acestor  expuneri.  Nici  nu  se  cere  o  analiză  subtilă,  ca 
cineva  să  constate  că  vieaţa  poporului  nostru  nu  e  o  vieaţă  de 

creştin  luminat  şi  bun.  îndeplinirea  datoriilor  nu  prea  se  tace 
din  o  convingere  creştinească;  prea  puţin  se  cumpănesc  motivele 
cari  determină  şi  conduc  acţiunile  noastre,  şi  cu  atât  mai  puţin 
judecăm  valoarea  morală  a  acestor  motive.  In  urmare  rari  oameni 
sunt  cei  ce  păstrează  armonia  între  lucrul  lor  şi  răsplata  cuvenită, 
fără  a  râvni  Ia  mai  mult,  şi  când  se  îmbie  prisosul,  nu  se  gă¬ 
seşte  cine  să-l  hotărască  pentru  uşurarea  sorţii  deaproapelui  ne¬ 
voiaş,  pentru  susţinerea  aşezămintelor  de  caritate,  fără  de  cari 
nu  este  creştinism  adevărat.  Nu  este  un  patrimoniu  al  nostru  si¬ 
linţa  stăruitoare  de  a  preface  această  lume  rea  în  o  lume  bună, 
căutând  din  îndemn  propriu,  prin  bunăvoinţă  şi  stăpânire  de  sine, 
a  netezi  calea  vecinului,  înlăturându-i  piedecile  şi  abuzurile,  cari 
îi  îngreunează  vieaţa  şi  făcându-i-o  mai  plăcută.  La  o  atare  vie¬ 
ţuire  bună  ne  ridică  numai  creştinismul  înţeles  şi  practicat. 

Voiu  urmă  deci  să  arăt  ce  trebue  să  facem,  ce  putem  face 
pentru  a  regenera  o  vieaţă  lâncezită,  pentru  a  învioră  religio¬ 
zitatea,  ce  nu  ne  lipseşte,  dar  care  e  prea  puţin  lucrătoare, 
spre  a  o  preface  în  religiozitate  vie,  rodnică  în  fapte  creştineşti. 

înălţarea  şi  întărirea  vieţii  poporului  nostru  nu  se  poate  face 
decât  în  biserica  românească  şi  anume  nu  prin  mijloace  externe. 
Progresul  civilizatoric  cât  îl  putem  realiza  pe  terenul  cultural, 
prin  întocmiri  economice,  ori  prin  organizaţii  politice,  îi  pot  aduce 
înlesniri  din  afară,  dar  fără  o  renaştere  în  sens  religios  moral  pe 
temeiul  principiilor  şi  adevărului  evanghelic  nu  e  cu  putinţă  o 
prefacere,  o  înviorare  durabilă. 

In  acest  scop  trebue  să  pornim  o  vie  propagandă  religioasă 
menită  a  reface  sufletele  amorţite.  Pentru  o  bună  izbândă  tre- 
buesc  îndrumaţi  în  sens  creştinesc  toţi  factorii  ce  pot  avea  o 
înrîurire  şi  trebuesc  angajate  şi  îndrumate  spre  acelaş  scop  toate 
energiile  capabile  de  o  muncă  folositoare.  Mai  întâi  vom  da  avânt 
factorilor  principali,  cari  n’au  putut  lucră  în  trecut  şi  apoi  le  vom 
adauge  îndrumarea  creştinească  a  factorilor  hărăziţi  de  vremile 
noauă. 

De  ce  n’a  avut  parte  poporul  nostru  în  trecut,  să-i  dăm  măcar 
acum.  Să-i  înfăţişem  şi  propoveduim  intensiv  şi  lămurit  învăţă¬ 
tura  de  credinţă  creştinească  în  toată  plenitudinea  ei  mântuitoare. 
Numai  pe  o  credinţă  creştinească  luminată  se  poate  clădi  cu  ade¬ 
vărat  o  vieaţă  morală  sănătoasă  şi  trainică,  căci  credinţa  e  pânea 

de  toate  zilele  a  vieţii  sufleteşti.  Puterea  de  prefacere  a  credinţei 
ni  se  înfăţişează  în  deplină  splendoare  în  schimbarea  pe  care  a 
adus-o  în  întreagă  lumea  creştinismul.  Ca  şi  atunci,  celui  ce  se 
va  pătrunde  de  puterea  credinţei  nu-i  va  fi  greu  de  îndeplinit 
nici  o  poruncă  a  legii.  Când  va  şti  omul  să  asculte  mai  mult 
pe  Dumnezeu  decât  pe  oameni,  atunci  s’a  învins  pe  sine.  Cre¬ 
dinţa  creştinească  trebue  să  devină  o  realitate  vie  şi  lucrătoare  şi 
atunci  e  peste  putinţă  să  nu  fie  respectate  şi  preceptele  ei  morale. 
Bine  înţeles  alături  de  propoveduirea  credinţei  trebue  să  meargă 
răspândirea  largă,  continuă  şi  sistematică  a  principiilor  morale. 

Pentruca  poporul  nostru  românesc  să  ştie  şi  să  creadă  şi 
conform  acestora  să-şi  întocmească  apoi  vieaţa,  trebue  să  i  se 
vestească.  Mântuitorul  a  zis:  «Eu  sunt  viţa  voi  mlădiţele,  cela 
ce  rămâne  întru  mine  şi  eu  întru  el,  acesta  aduce  roadă  multă, 
că  fără  de  mine  nu  puteţi  face  nimic»  (loan  15,  5).  Cuvinte  adânci 
ce  îşi  au  tâlcul  lor  şi  pentru  credincioşi,  dar  mai  mult  pentru 
păstori.  Să  o  recunoaştem  că  noi  înşine  nu  suntem  îndeajuns 
pregătiţi  pentru  misiunea  apostolică.  Înaintaşii  noştri  şi  urmaşii 
lor  uneori  până  în  zilele  noastre,  în  lipsa  unei  temeinice  culturi 
religioase,  în  loc  să  fie  vestitorii  credinţei  luminate,  hrăneau  ei 
înşişi  superstiţiile,  pe  cari  nu  Ie  puteau,  ori  nu  voiau  a  Ie  răs¬ 
frânge  luminând  pe  oameni  (Păscălierii).  Peste  tot  ori  câtă  ve- 
neraţiune  păstrăm  preotului  ideal  al  vremilor  trecute,  totuş  trebue 
să  o  spunem  că  nu  putea  fi  vorbă  de  o  activitate  pe  teren  re¬ 
ligios,  de  o  muncă  conştientă  şi  intensivă  pe  câtă  vreme 
preoţimea  a  fost  atât  de  smerită  încât  nu  putea  să-şi  dea 
seamă  de  rostul  său  sacramental  şi  nici  cultural,  mărginin- 
du-se  la  îndeplinirea  mehanică  a  unor  slujbe  reclamate  de  cre¬ 
dincioşi.  Nu-i  vorbă,  învinuirea  ni  se  poate  aduce  şi  azi.  Tocmai 
de  aceea  noi  cei  ce  suntem  împărţiţi  deja  la  lucru  în  via  Dom¬ 
nului,  vom  cerca  toate  căile  şi  mijloacele  pentru  a  ne  agonisi 
ştiinţa  şi  a  ne  câştigă  iscusinţa  trebuitoare  la  lucrul  nostru.  Iar 
pentru  cei  ce  vin  de  acum,  în  vremea  pregătirii  lor  trebue  să  li 
se  creeze  o  atmosferă  mai  creştinească,  în  care  să  petreacă  şi  pe 
care  să  o  răspândească  la  vreme.  Noi  nu  putem  fi  numai  vesti¬ 
torii  împărăţiei  lui  Dumnezeu  pe  pământ,  pe  care  o  cerem  mereu 
să  vie  şi  aici,  ci  trebue  să  facem  pe  fiecare  să  cunoască  şi  să 
se  pătrundă  de  întocmirea  economiei  dumnezeeşti  şi  astfel  să 

trezim  în  tot  omul  râvna  sfântă  de  a  conlucra  însuşi  la  îndepli¬ 
nirea  planului  dumnezeesc. 

Aici,  pe  lângă  pregătirea  noastră  nu  numai  teoretică  ci  şi 
practică  de  apostoli  ai  Domnului,  ne  mai  trebue  un  sprijin  pe 
care  să  ne  putem  răzimâ,  un  mijloc  pe  care  să-l  putem  folosi. 
Şi  acesta  e  răspândirea  cărţilor  religioase.  In  primul  rând  e  o 
necesitate  ardentă  editarea  Bibliei  pentru  popor ,  pe  care  în  schim¬ 
bul  unui  preţ  scăzut,  să  o  putem  face  obiectul  nelipsit  al  fiecărei 
case  de  creştin.  Nu  înţeleg  aici  o  ediţie  completă  şi  nici  chiar 
deodată,  ci  numai  părţi  alese  şi  acestea  însoţite  de  note  lămuri¬ 
toare,  ca  nu  cumva  voind  să  facem  un  bine  să  sămânăm  o  pri¬ 
mejdie,  lăsând  pe  cel  nepriceput  să  judece  însuşi  lucruri  pe  cari 
nu  le  pricepe.  Aşa  socotesc  d.  e.  editarea  celor  4  evanghelişti 
cumulativ,  ca  bunăoară  în  «Isus  Christos»  de  Dr.  P.  Barbu,  Ca¬ 
ransebeş  1902.  Apoi  părţi  alese  din  istoria  Testamentului  vechiu 
şi  numai  mai  târziu  epistolele  apostolice. 

Trebue  îngrijită  o  literatură  poporală  religioasă,  menită  a 
izgoni  literatura  apocrifă,  rod  al  influenţelor  bogomilice,  carac¬ 
teristică  prin  expunerile  fantastice  miraculoase,  cari  prind  acolo 
unde  binefacerile  culturei  solide  n’au  străbătut.  Ceeace  a  făcut 
ca  această  literatură  cu  «Epistolia»,  «Călătoria  Maicei  Domnului», 
«Visul  M.  Precistii»  să  pătrundă  în  straturile  largi  ale  poporului 
a  fost  scrisul  lor  în  graiu  şi  spirit  poporal,  condiţii  de  căpetenie 
pentru  a  izbuti.  Socotesc  că  cea  dintâiu  carte  de  acest  fel  ar 
trebui  să  fie  Călindarul  bisericesc  pentru  popor,  anume  întocmit 
ca  să  servească  propaganda  religioasă,  ştiut  fiind  că  e  cartea  cea 
mai  căutată  în  fiecare  an  şi  cea  mai  răspândită.  Cred  că  un  «Că- 
lindar  religios»  ar  precumpăni  însemnătatea  unui  «Călindar  na¬ 
ţional»  ori  «al  plugarului».  La  acestea  s’ar  adauge  o  carte  de  ru¬ 
găciuni,  alcătuită  după  priceperea  poporului  şi  potrivită  după 
slujba  sf.  liturghii,  apoi  răspândirea  icoanelor  sfinte,  lucrate  după 
ritul  şi  spiritul  bisericei  ortodoxe. 

O  literatură  de  propagandă  religioasă  —  pe  lângă  studiile 
speciale  —  e  de  bun  folos  şi  pentru  noi  înşine,  cu  atât  mai  mult 
însă  pentru  clasa  noastră  cultă,  pe  care  nu  o  putem  pierde  din 
vedere  nici  noi  preoţii  satelor,  dacă  ne  dăm  seama  de  influenţa 
ce  o  exercită  şi  asupra  poporului  prin  pilda  vieţii  şi,  mijlocit,  prin 
corporaţiile  noastre  bisericeşti,  în  cari  sunt  chemaţi. 

Aici  trebue  să  amintesc  un  factor  de  mare  importanţă  în 
zilele  noastre.  E  presa ,  care  are  o  covârşitoare  influinţă  asupra 
mulţimii  şi  e  factorul  cel  mai  de  importanţă  în  vieaţa  pu¬ 
blică  mai  ales  în  împrejurările  noastre.  Biserica  e  datoare  să 
pună  mâna  şi  pe  această  armă  de  luptă  pentru  realizarea  sco¬ 
purilor  sale.  Avem  o  mulţime  de  gazete,  de  zi  şi  poporale, 
cari  se  preocupă  de  toate  chestiunile,  nu  mi  se  va  putea 
arătă  însă  nici  una,  care  să  aibă  o  rubrică  statornică  pentru 
chestia  bisericească,  în  care  să  se  ocupe  de  problema  religioasă, 
cum  o  reclamă  importanţa  ei.  O  datorie  mare,  cu  folos  nepre¬ 
ţuit  e  angajarea  presei  la  propaganda  religioasă,  răspândind  sta¬ 
tornic  idei  religioase  şi  principiile  morale  în  formă  atrăgătoare, 
căci  fără  de  acestea  e  o  clădire  pe  năsip  şi  vieaţa  naţională  şi 
cea  economică,  pe  care  presa  o  serveşte  de  altfel  cu  credinţă. 
O  altă  lăture  a  propagandei  religioase  pe  lângă  tipar  sunt  so¬ 
cietăţile  cu  scop  moral,  după  pilda  altor  biserici,  cari  le-au  înţeles 
mai  din  vreme  rostul  pentru  îndreptarea  în  sens  mai  creştinesc 
a  vieţii  sociale.  De  o  vreme  se  dă  deosebită  grijă  şi  la  noi  în¬ 
fiinţării  de  osebite  societăţi,  acestea  însă  au  totdeauna  un  caracter 
administrativ,  deşi  ar  trebui  să  primeze  scopul  educativ.  Dar  orice 
fel  de  societăţi,  ori  tovărăşii  sunt  binevenite,  scopul  lor  fiind  un 
sprijin  reciproc,  şi  prin  asta  realizarea  în  măsură  mai  largă  ori 
mai  mică  a  legii  dragostei  cătră  aproapele,  fundamentul  însăşi 
legii  creştineşti.  Iară  de  altă  parte  prin  preocupările  ce  dau  mem¬ 
brilor  săi  îi  abat  dela  alte  îndeletniciri  păgubitoare  (d.  e.  o  casă 
cu  un  cerc  de  cetire  înlocueşte  o  crâşmă).  Preotul,  în  butul  opin¬ 
tirilor  unora,  va  trebui  să  fie  membru  chiar  în  conducerea  nu 
numai  a  celor  religioase  ori  bisericeşti,  ci  şi  a  celor  culturale  şi 
economice,  căci  va  duce  cu  sine  un  spirit  mai  creştinesc,  care 
nu  întârzie  a  se  revărsa  binefăcător  asupra  afacerilor. 

Pe  lângă  învăţătura  de  credinţă  şi  de  morală,  al  treilea  factor 
hotărîtor  pentru  vieaţa  religioasă-morală  e  cultul,  care  în  mă¬ 
sură  aşa  de  mare  dă  hrana  sufletească  poporului  nostru.  Aceasta 
invoalvă  în  sine  datoria  de  a-1  înălţă  la  rolul  său  adevărat.  Cultul 
ortodox,  slujba  bisericei  noastre  româneşti  cu  cântarea  ei  înălţătoare 
—  azi  însă  prea  negleasă  —  e  mai  bogată  în  forme,  mai  fru¬ 
moasă,  mai  curată  şi  mai  în  conformitate  cu  spiritul  genuin  al 
creştinismului  decât  în  orice  biserică,  numai  cât  pentru  a  înrîuri 

binefăcător,  trebue  înţeles  de  preot  şi  cântăreţi  mai  întâi  şi  inter¬ 
pretat  apoi  aşa  fel,  ca  să  trezească  sentimentul  religios  şi  să  stâr¬ 
nească  evlavie.  Pentru  a  fi  înţeles  de  toţi  Ia  fel,  trebue  realizată 
uniformizarea  serviciului  divin  —  şi  apoi  să  fie  interpretat  şi  tâl- 
cuit  corect  şi  pe  înţelesul  obştei,  ca  astfel  să  poată  ridică  pri¬ 
virea  oamenilor  spre  împărăţia  lui  Dumnezeu,  pe  care  o  închipue. 
In  rugăciunea  publică  ca  şi  privată  trebue  înţeleasă  puterea  ei 
mângăitoare,  căci  numai  înţeleasă  şi  simţită  rugăciunea,  luminează, 
întăreşte,  linişteşte  şi  dă  încredere  în  drumul  vieţii,  ajutând  ne¬ 
putinţei  noastre  şi  risipind  încercările  ispitelor  rele  şi  îndoelilor 
chinuitoare. 

Adevărat  rugăciunea  se  poate  îndeplini  între  păreţii  strâmţi 
ai  căsuţei  noastre  ori  sub  cerul  larg,  în  câmp  ori  în  ascunzişuri, 
dar  mult  mai  covârşitoare  e  puterea  ei  în  faţa  altarului,  în  bise¬ 
rica  Domnului,  sub  conducerea  preotului,  mijlocitor  între  om  şi 
Dumnezeu,  căci  aici  toate  ajută  să  fie  mai  uşor  văzut  Dumnezeu, 
pe  care  îl  căutăm.  In  biserică  suferinţa  îşi  găseşte  totdeauna  mân¬ 
gâiere,  slăbiciunea  o  întărire ;  aici  inima  bogatului  se  înduioşează, 
ticălosul  se  întramă,  cei  puternici  şi  sunieţi  îşi  pleacă  mai  curând 
grumazul,  cel  sărac  şi  neputincios  nu  se  simte  singur,  ci  toţi 
împreună  ne  recunoaştem  fii  ai  aceluiaş  Părinte  ceresc,  spre  care 
ne  ridicăm  ochiul  inimei.  Aici  rugăciunea  e  mai  simţită.  Când 
omul  se  va  dedă  să  petreacă  o  parte  a  vieţii  sale  în  biserică  cu 
dreaptă  înţelegere  pentru  cele  de  acolo,  el  o  va  căută  mai  des 
şi  o  va  dori  mai  mult.  Iar  aici  se  dedă  la  o  curăţenie  şi  sfiială, 
la  frica  lui  Dumnezeu,  pe  cari  le  va  duce  apoi  în  întreaga  lume, 
socoti ndu-o  şi  pe  aceasta  drept  o  biserică  mare,  în  care  va  păstră 
aceiaşi  curăţenie  a  vieţii  şi  a  lucrurilor  sale ;  va  avea  aceiaşi  sfi¬ 
ială  faţă  de  ori-care  făptură  a  lui  Dumnezeu.  Iată  rolul  educativ 
al  cultului  pe  care  trebue  să-I  îndeplinim  cu  înţelegere. 

încât  despre  conducerea  bisericească ,  ea  e  azi  prea  puţin  o 
cârmuire  duhovnicească  a  sufletelor,  cum  ar  trebui  să  fie.  Noi  nu 
suntem  îndeplinitorii  unor  forme,  la  cari  durere  ne  oprim  în  cea 
mai  mare  parte,  nici  nu  suntem  oficianţi  cu  slujbă  măsurată,  ci 
suntem  păstori,  deci  trebue  să  ne  pătrundem  de  înţelesul  adânc 
al  cuvintelor:  «Eu  sunt  păstorul  cel  bun,  care  sufletul  îşi  pune 
pentru  oi».  Prorocul  lezechil  aşa  înfăţişează  pe  adevăratul  păstor 
în  conducerea  turmei:  «Pe  cea  pierdută  voiu  căută,  şi  pe  cea 


550 


rătăcită  voiu  înturnâ  şi  pe  cea  sdrobită  voiu  legă  şi  pe  cea  slabă 
voiu  întări  şi  pe  cea  tare  voiu  păzi  şi  le  voiu  paşte  pe  ele  cu 
judecată».  Aceste  cuvinte  ale  prorocului  cuprind  învăţătura  atât 
de  preţioasă  pentru  noi,  că  apostolici  adevărată  şi  conducerea  du¬ 
hovnicească  nu  se  face  în  adunări  cu  mulţime  sgomotoasă ,  d  dela 
om  la  om,  după  firea  şi  trebuinţa  fiecăruia,  a  celui  rătăcit  ori  a 
celui  sdrobit,  a  celui  slab  sau  a  celui  tare.  Problema  păstoririi 
individuale  e  aceea  spre  care  trebue  să  ne  îndreptăm,  nu  numai 
privirile  în  viitor,  ci  şi  silinţele  noastre,  pe  lângă  problema  edu¬ 
caţiei  în  familie. 

Să  mi  se  ierte  îndrăzneala  dacă  pentru  izbânda  cauzei  vom 
cere  şi  celor  mai  mari  păstori  decât  noi  să  revină  şi  mai  mult 
de  cum  se  face  dela  administraţia  bisericească  la  adevărata 
păstorire  duhovnicească,  care  nu  se  poate  face  numai  prin 
ordine  şi  circulare  poruncitoare,  ci  prin  însufleţire  creştinească, 
şi  prin  jertfire  de  sine  după  pilda  Păstorului  Mare,  care  a 
cutreerat  pământul  vestind  evanghelia  mântuirii,  a  cercetat  pe 
oameni,  însuşi  a  mers  la  ei,  ajutând  neputinţelor,  vindecând  bol¬ 
navii,  înviind  morţii  şi  mai  în  urmă  jertfindu-se  pe  cruce  pentru 
mântuirea  omenimii.  Vizitaţiile  canonice,  ţinute  des  şi  în  deplină 
conştiinţă  de  scopul  şi  menirea  lor,  sunt  mijlocul  cel  mai  eficace 
pentru  a  trezi  de  o  parte  spiritul  moleşit  al  preoţimii,  iară  de  altă 
parte  pentru  a  înălţă  moralul  credincioşilor,  a  le  întări  sentimentul 
religios,  legându-i  de  biserică  şi  astfel  scoţându-i  din  ghiarele 
sectarismului  şi  a  rătăcirilor  păgubitoare.  «Drept  aceea  luaţi  aminte 
de  voi  şi  de  toată  turma,  întru  care  Duhul  sfânt  v’a  pus  pe  voi 
episcopi,  ca  să  păstoriţi  biserica  lui  Dumnezeu,  care  o  a  câştigat 
cu  sângele  său».  (Fapt.  XX.  28).  Aşa  li-se  porunceşte  tuturor  pă¬ 
storilor  dela  preotul  smerit  al  satului,  până  la  arhiereul  mare. 
Adevărat  este  însă  şi  aceea,  că  conducere  bisericească,  adevărată 
păstorire  duhovnicească,  care  să  lumineze,  să  îndrume  moralul 
mulţimii  şi  să-i  dea  mângăere,  nu  poate  îndeplini  decât  păstorul 
respectat  şi  primit  cu  încredere . 

Tot  aşa  e  neapărată  pentru  o  bună  îndreptare  introducerea 
unei  discipline  bisericeşti  mai  severe  dar  drepte,  faţă  de  preoţime, 
ca  şi  faţă  de  credincioşii  de  orice  categorie.  In  trecut  nu  s’a  putut 
întări  o  disciplină  bisericească  în  înţelesul  propriu  al  cuvântului, 
de  o  parte  pentrucă  preoţimea  satelor  nu  se  ridică  mult  peste  ni- 


551 


velul  cultural  şi  moral  al  credincioşilor  din  rândul  cărora  se  re¬ 
crută  şi  faţă  de  atare  preoţime  şi  conducerea  bisericească  de  altă 
parte  trebuia  să  fie  îngăduitoare,  indulgentă.  Nici  azi  nu  se  poate 
stabili  o  disciplină  bisericească  pe  temeiul  normelor  preconizate 
de  canoane,  ca  odinioară  în  veacurile  dela  începutul  creştinis¬ 
mului,  căci  biserica  însăşi  trebue  să  ţină  seamă  în  oricare  mă¬ 
sură  de  slăbiciunile  omeneşti,  ca  nu  cumva  să  înstrăineze  pe  fiii  săi, 
să  nu  producă  tulburări  interne  ori  chiar  treceri  confesionale; 
dar  asta  nu  însemnează  a  tolera  păcate,  nici  ambiţii  deşarte,  ori 
rătăciri  primejdioase  înjosindu-şi  astfel  biserica  fiinţa  sa  pentru 
a  plăcea.  Disciplina  bisericească  nu  poate  fi  mai  slăbănoagă,  decât 
atacurile  timpului  vrăjmaş,  căci  nu  prin  mulţi  viţioşi,  ci  prin  cei 
puţini  aleşi  şi  buni  se  durează  împărăţia  lui  Dumnezeu  pe  pă¬ 
mânt. 


In  acest  scop  trebue  să  turnăm  o  altă  vieaţă  în  corporaţiile 
şi  organele  noastre  bisericeşti  dela  cele  mai  de  jos  până  sus. 
Cât  de  mult  ne-am  depărtat  dela  comitetele  parohiale,  dela  acel 
sfat  al  bătrânilor  satului,  care  eră  întâiul  for  judecătoresc  în  toate 
daraverile  poporenilor.  Cât  de  puţin  răspunde  azi  comitetul  pa¬ 
rohial  îndatorirei  din  §  23  al  Stat.  Organic,  şi  cât  de  fără  rod 
pentru  vieaţa  tractului  sunt  de  pildă  sinoadele  protopopeşti,  — 
cu  puţine  excepţii,  —  ca  să  nu  mergem  mai  departe.  Normative 
şi  regulamente  pentru  vieaţa  bisericească  avem  noi  destule,  însă 
nu  Ie  prea  cunoaştem  şi  prea  puţin  Ie  îndeplinim.  S’ar  impune 
şi  aici  o  codificare  a  acestor  normative,  regulamente  şi  hotărlri 
bisericeşti  mai  însemnate,  de  o  parte  pentru  a  le  putea  avea  la 
îndemână,  de  alta  pentru  a  se  stabili  armonia  lor  cu  vechile  le¬ 
giuiri  bisericeşti,  dându-li-se  şi  tâlcuirea  cuvenită  totodată.  Dacă 
cerem  o  mai  aspră  disciplină  bisericească  faţă  de  credincioşi,  prin 
care  să  se  pună  stavilă  pornirilor  acelora,  cari  şi  prin  biserici 
vânează  satisfacerea  unor  ambiţii,  ori  vor  să-şi  menajeze  interesele 
—  cu  atât  mai  mult  ea  trebue  să  se  afirme  faţă  de  cler.  Ori  cât 
de  simţitoare  e  rana  pe  care  o  ating  ( —  mulţămesc  lui  Dumnezeu 
că  ea  nu  e  şi  în  cercul  nostru  — )  trebue  să  se  ia  măsuri  energice 
odată  faţă  de  aceia,  cari  prin  viaţa  şi  faptele  lor,  ori  prin  indo¬ 
lenţă  s’au  făcut  vrednici  de  osândă.  Aceia  în  loc  să  fie  lumina 


lumii  samănă  întunerecul  păcatelor,  iar  pentru  tagmă  sunt  o  ru¬ 
şine.  Unde  păstorul  e  un  năimit,  lupii  sfăşie  turma.  E  vreme  să 

se  pună  fiecare  Ia  locul  lui.  Celui  bun  să  i  se  recunoască,  celui 
nevrednic  de  slujba  sfântă  să  nu  i  se  mai  ierte  pentru  anume 
consideraţii,  căci  stricăciunea  ce  o  face  unul  ca  acela,  e  mult 
prea  mare  în  raport  cu  binele  ce  i  se  aduce  tolerându-1. 

Mai  am  un  cuvânt  pentru  chestiunea  reprezentării  bisericei 
la  punctele  mai  expuse,  chestiune,  care  asemenea  e  de  mare  im¬ 
portanţă  pentru  o  educaţie  religioasă  morală.  Cunoaştem  şi  vieaţa 
ticăloasă  pe  care  o  duc  oamenii  noştri  în  America.  Nepregătiţi 
pentru  sbuciumul  vieţii  din  lumea  mare,  lipsiţi  de  o  conştiinţă 
religioasă  prin  care  să  poată  rezistă,  cad  jertfă  din  capul  locului 
ideilor  scâlciate,  curentelor  distrugătoare,  cari  îşi  bat  joc  de  vieaţa 
lor  patriarhală  de  acasă.  Perzându-şi  cumpătul  îşi  pierd  şi  rostul 
şi  ne  mai  putându-se  găsi  pe  sine  lunecă  din  decadenţă  în  de¬ 
cadenţă. 

Religiozitatea  acestor  nenorociţi  ai  sorţii  nu  se  poate  sus¬ 
ţinea,  vieaţa  lor  morală  nu  se  poate  întări  decât  prin  preoţi 
devotaţi,  prin  apostoli  sinceri.  Fiii  neamului  şi  ai  bisericii  noastre 
lăsaţi  acolo  pradă  influinţelor  distrugătoare,  dacă  nu  se  cufundă 
în  valuri,  apoi  întorcându-se  acasă  cu  trupul  istovit  şi  cu  toată 
destrăbălarea  de  acolo,  rezultatul  se  vede  în  scurtă  vreme  în 
sdruncinarea  vieţii  familiare,  iară  de  aici  dedările  rele  şi  mora¬ 
vurile  stricate  uşor  îşi  fac  drum  în  vieaţa  obştei. 

Nu  mai  puţin  importantă  e  reprezentarea  bisericei  în  cen¬ 
trele  noastre,  în  centrele  studenţeşti  mai  ales.  Deoparte  aici  ve¬ 
nim  în  atingere  cu  străinii  de  neam  şi  de  biserica  noastră,  şi  noi 
mai  totdeauna  suntem  inferiori,  iară  de  altă  parte  tinerimea,  vii¬ 
toarea  noastră  clasă  cultă,  nu  se  învredniceşte  de  cuvenita  in¬ 
strucţie  şi  educaţie  religioasă,  a  cărei  urmări  sunt  tot  mai  în¬ 
grijitoare. 

Dela  capabilitatea  morală  şi  intelectuală  a  reprezentanţilor 
bisericei  atârnă  educaţia  mulţimii  în  cercul  larg  din  jurul  lor  şi 
totodată  şi  vaza  bisericei  însăşi.  O  mai  aleasa  îngrijire  se  im¬ 
pune  şi  aici. 

Intorcându-mă  la  cercul  nostru  propriu,  socotesc  de  mare 
însemnătate  pentru  educaţia  poporului  cercurile  pastorale  sau  gru¬ 
purile  religioase,  prevăzute  în  instrucţia  pentru  conferenţele  pre¬ 
oţeşti.  Aici  se  pot  folosi  mai  bine  toate  mijloacele  de  educaţie. 
Bine  înţeles,  aceste  cercuri  trebuesc  organizate  potrivit,  activi- 

tatea  lor  trebue  bine  determinată,  pentru  a  desvoltâ  o  lucrare 
sistematică,  continuă  şi  unitară.  Preocuparea  lor,  pe  lângă  slujbe 
îndeplinite  în  chip  înălţător,  va  fi  înfiriparea  unei  vieţi  creştineşti 
călăuzită  de  idealul  cuprins  în  legea  Mântuitorului  Christos.  Mij¬ 
locul  e  pilda  proprie  şi  răspândirea  cuvântului  lui  Dumnezeu. 
Observ  aci:  în  toată  propaganda  noastră  religioasă  să  ne  ferim 
cât  mai  mult  de  tonul  moralizator.  Are  influinţă  mult  mai  ho¬ 
tărâtoare  şi  durabilă  înfăţişarea  principiilor  de  credinţă  şi  a  ideilor 
moralei,  însoţite  de  exemple  plastice,  de  istorisiri  culese  din  do¬ 
meniul  istoriei  religioase,  ori  chiar  alcătuite  de  închipuirea  noa¬ 
stră  vie,  decât  atât  de  obicinuitul  ton  mustrător,  în  care  ne-am  de¬ 
dat  a  ne  adresă  poporului  şi  care  nu  numai  plictiseşte  ci  uneori 
deadreptul  revoltă.  îşi  are  rostul  ei  şi  mustrarea,  după  vorba  apos¬ 
tolului,  dar  numai  atunci  când  nu  e  suficient  tonul  convingător. 
Vom  împărţi  mai  multă  lumină  creştinească  pentru  ochii  sufle¬ 
tului,  şi  vom  critică  mai  puţin  manifestările  vieţii  ascultătorilor 
noştri,  căci  am  convingerea  că  vom  zidi  mai  uşor  aşa.  Idolii  pa¬ 
timilor  se  vor  dărâmă  ei  de  lumina  credinţei  şi  căldura  dragostei 
evanghelice. 

In  sarcina  acestor  cercuri  revine  reforma  în  sens  mai  creş¬ 
tinesc  a  unor  datini  religioase  moştenite.  Recunoaştem  acestora 
puterea  de  a  ne  fi  păstrat  caracterul  religios  şi  românesc  specific, 
deosebindu-ne  de  alte  neamuri  tot  atât,  ca  însaş  limba ;  dar  toc¬ 
mai  pentru  respectul,  ce  le  datorim,  trebuesc  îndrumate  pe  te¬ 
meiul  principiilor  creştineşti,  ca  bunăoară  pomenile,  cari  s’au  abătut 
aşa  de  mult  dela  rostul  lor  adevărat  fixat  în  legea  veche  încă: 
«pentru  sufletul  repausaţilor  frânge  pânea  ta  şi  varsă  vinul  tău 
la  uşa  bisericei  pe  seama  nevoiaşilor».  Tot  aşa  în  colindele  noastre, 
în  locul  atâtor  versuri  fără  rost  şi  fără  frumseţă  vom  întroduce 
însăşi  poezia  frumoasă  a  cântărilor  bisericeşti,  ori  producte  de 
valoare  literară  recunoscută».  —  Şi  alte  ce  nu  se  pot  spune  aci 
toate. 

* 

Am  atins  probleme,  ce  stau  in  strânsă  legătură  cu  educaţia 
religioasă  a  poporului  nostru,  fără  să  fac  o  deosebire  esenţială 
între  educaţia  copiilor,  a  tineretului  şi  a  oamenilor  mari,  ţărani 
ori  intelectuali,  şi  fără  să  stabilesc  norme  pentru  fiecare  catego¬ 
rie,  totuşi  cred  a  fi  vizat  suficient  îndreptarea  unor  mijloace  vechi 

şi  înarmarea  cu  altele  nouă,  pe  cari  între  împrejurările  date  le  pu¬ 
tem  înfăptui.  Am  lăsat  însă  la  o  parte  pe  acelea,  ori  cari  ar  fi 
ele,  până  la  cari  trebue  să  le  avem  mai  întâi  pe  cele  arătate. 

kS* 

V 

Deslegarea  norocoasă  a  mai  tuturor  chestiunilor  atinse  pănă 
aci  stă  în  mânile  noastre.  Stările  religioase  morale  aşa  îngriji¬ 
toare  cum  sunt  şi  piedicile  grele  ce  ni-se  opun  n’au  să  ne  des¬ 
curajeze.  Noi  ne  ştim  ostaşi  ai  unui  Împărat  mare,  care  trebue 
să  birue  cu  desăvârşire.  Curajul,  iscusinţa  şi  armele  de  luptă 
împotriva  răului  le  vom  găsi  din  belşug,  dacă  ne  vom  pogorî 
la  începutul  creştinismului,  la  vremea  lui  de  aur,  când  a  dat 
lupta  biruitoare  cu  stricăciunea  lumii  de  pe  atunci,  mult  mai 
mare  decât  cea  de  acum.  Imbrăcându-ne  noi  cu  haina  luminei  a- 
devărate,  înălţând  sus  crucea  Domnului  şi  vestind  cu  încredere 
evanghelia  Sa  sfântă,  când  vor  fi  văzute  de  toată  lumea,  în  toată 
splendoarea  lor  divină  —  şi  cei  mai  îndârjiţi  îşi  vor  plecă  capetele 
cu  smerenie  şi  se  vor  închină  lor.  Dela  conştiinţa,  râvna  şi  în¬ 
sufleţirea  ce  vom  dovedi  în  lucrul  nostru  atârnă  izbânda  de¬ 
plină.  Avem  noi  fiecare  multă  bogăţie  de  însuşiri  bune,  de  por¬ 
niri  nobile,  numai  trebue  să  le  deschidem  curs  larg  ca  să  ro¬ 
dească.  Să  ne  păstrăm  credinţa  întreagă  şi  neprihănită  ridicân- 
du-o  la  valoarea  unei  norme  neşovăelnice  pentru  vieaţă.  Focul 
şi  puterea  ei  să  nu  se  împuţineze  în  sufletul  nostru  şi  ea  va 
naşte  iubirea ,  acea  iubire  creştinească  mai  presus  de  fire,  care 
se  întemeiază  pe  harul  lui  Dumnezeu, 

Preoţia  noastră  e  un  dar  dela  Dumnezeu  şi  o  misiune  dela 
biserică,  ca  să  lucrăm  pentru  realizarea  împărăţiei  lui  Dumnezeu 
între  oameni,  cari  trebue  făcuţi  să  recunoască  singură  stăpână 
preste  gândirea  şi  faptele  lor  voinţa  Tatălui  ceresc.  Credinţa  noa¬ 
stră  şi  iubirea  din  inimă  ne  dau  tărie  şi  răbdare,  iar  prin  a- 
ceste  ne  impunem  turmei,  găsind  drumul  la  inimi  primitoare, 
pentru  a  vărsa  acolo  simţire  creştinească  şi  românească. 

Cât  de  îndrumătoare  sunt  pentru  noi  în  privinţa  asta  cu¬ 
vintele  sf.  Vasile:  «Noi  suntem  întru  toate  blânzi  şi  smeriţi  nu 
numai  faţă  de  împăratul  ci  şi  faţă  de  cel  mai  de  pe  urmă  om. 
Dar  când  se  tratează  de  lucrul  lui  Dumnezeu,  atunci  nu  ne  fe¬ 
rim  nici  de  foc,  nici  de  sabie,  nici  de  animale  sălbatice,  nici 
de  săcuri,  ci  suportăm  orice  ar  veni  asupra  noastră  cu  bucurie». 

Să  ne  încingem  deci  mijlocul  cu  adevărul,  îmbrăcându-ne 
cu  platoşa  dreptăţii,  încâlţându-ne  picioarele  spre  gâtirea  evanghe¬ 
liei  păcii,  pestre  toate  luând  pavăza  credinţei  şi  coiful  mântuirii 
şi  sabia  Duhului,  care  este  cuvântul  lui  Dumnezeu,  ca  nişte  os¬ 
taşi  alui  Christos  armaţi  cu  toate  armele  Domnului,  să  pornim 
la  luptă  sfântă  împotriva  răului  din  lăuntru  şi  dinafară  al  bise- 
ricei,  —  căci  cu  noi  este  Dumnezeu.  Preotul  P.  Moruşca. 


«CE  ŢI-SE  PARE  DE  HRISTOS?» 

Ar  putea  zice  cineva,  că  Hristos  s’ar  fi  putut  naşte  într’o 
clasă  socială  mai  înaltă  şi  mai  potrivită,  aşazicând,  cu  menirea 
sa;  pentruce  s’a  născut  El  într’o  familie  a  unui  simplu  teslar,  de 
ce  a  trebuit  să  petreacă  în  mijlocul  unei  societăţi  pe  care  un  om 
cult  şi  cuviincios  o  încunjură,  de  ce  a  mâncat  şi  a  băut  la  o  masă 
cu  vameşii  şi-a  primit  pe  femeia  cea  pierdută?  De  ce  n’a  venit 
El  ca  un  principe,  ca  un  fiu  de  rege,  ca  împărat  roman,  ca  cel 
mai  mare  şi  mai  puternic  dintre  oameni?  Aceasta  li  s’ar  părea 
unora  mai  demn  de  Dumnezeu  şi  oarecum  mai  explicabil.  Atunci 
ar  fi  avut  o  înrîurire  mai  mare,  ar  fi  aflat  mai  multe  simpatii, 
ar  fi  câştigat  adevărului  mai  multă  trecere.  Cât  ar  fi  putut  face 
d.  e.  ca  împărat  roman  cu  cuvântul  şi  cu  fapta ;  cum  ar  fi  putut 
pretinde  prin  legi  şi  întocmiri  dumnezeeşti  urmarea  binelui  şi 
încunjurarea  răului ;  ce  influinţă  minunată  de  înaintare  şi  nobilitare 
a  oamenilor  ar  fi  exercitat  el  asupra  lumii  întregi  şi  încă  fără 
multă  osteneală! 

Dar  cine  îşi  face  o  astfel  de  judecată,  acela  cugetă  într’un 
chip  omenesc  şi  stă  prea  departe  de  înţelepciunea  dumnezeească. 
Mai  întâi,  Dumnezeu  nu  face  multă  deosebire  între  un  rege  şi 
un  cerşitor.  înaintea  Lui  ei  sunt  egali,  deşi  omul,  care  judecă 
aşa  de  bucuros  după  exterior,  face  deosebire  mare  între  ei.  De 
tot  neînsemnate  sunt  înaintea  lui  Dumnezeu  toate  deosebirile 
noastre  de  rang;  puterea  şi  avuţia  pământească  sunt  pentru  El 
praf  şi  pulbere;  titlurile  omeneşti  chiar  şi  cele  mai  înalte  sunt 
nimica  înaintea  Lui,  şi  de  aceea  pentru  Mântuitorul  ar  fi  fost  de 
tot  nepotrivit  şi  nedemn,  de  a  se  împodobi  cu  astfel  de  găteli 

sărăcăcioase.  Chiar  şi  oamenii  cei  mai  buni  şi  mai  mari  la  suflet 
ai  tuturor  timpurilor  au  recunoscut,  cât  de  fără  de  valoare  este 
o  astfel  de  strălucire.  Din  această  cauză  şi  noi  preţuim  foarte 
mult  dispreţul  faţă  de  bunurile  şi  puterea  lumească  a  unui  Socrate 
şi  Diogen,  a  sf.  llie  şi  sf.  Ioan  Botezătorul  ş.  a. 

Numai  ceeace  este  omul  prin  sine  însuşi,  este  într’adevăr 
al  său  şi  rămâne  pe  vecie;  ceeace-i  aduc  şi  adaugă  împrejurările, 
titlurile  şi  dignitatea  şi  toate  cele  ce  mai  urmează  din  acestea,  aceea 
se  şi  duce  deodată  cu  titlul  şi  cu  poziţia,  aceea  nu  este  într’adevăr 
al  său,  nu  este  ceva  veşnic.  Hristos  n’a  voit  să  dea  imperiului 
roman  legi  ca  împărat  roman,  căci  acelea  poatecă  deja  în  evul 
mediu  n’ar  mai  fi  avut  nici  o  valoare,  din  cauza  împrejurărilor 
schimbate,  ci  el  a  voit  să  spună  omenimei  ca  om,  cuvintele 
veşnic  adevărate  ale  vieţii  de  veci.  Din  această  cauză  a  trebuit 
să  şi  apară  el  ca  om  simplu,  fără  slujbă  şi  ranguri,  fără  titluri 
şi  poziţie  înaltă.  Căci  în  ceeace-i  privea  vieaţa  pământească  şi 
înlesnirile  ei  —  atunci  când  s’a  hotărît  să  mântuească  lumea  şi 
pentru  aceasta  trebuia  să  se  pogoare  din  mărirea  pe  care  o  cu¬ 
noştea  ca  Dumnezeu  mai  înainte  de  a  fi  zidită  lumea,  în  peştera 
întunecoasă  a  acestei  lumi  bolnave  şi  păcătoase,  şi  să  ia  asu- 
pra-şi  povara  înfricoşată  şi  nepricepută  de  noi  a  acestei  vieţi 
pământeşti,  pe  scurt  pentru  a  se  face  om,  —  pentru  el  tot  una 
eră,  dacă  va  petrece  aici  între  noi  33  de  ani  ca  un  om  bogat 
sau  sărac,  ca  un  om  mai  de  frunte  sau  mai  simplu,  ca  un  împărat 
sau  ca  un  cerşitor.  Tocmai  precum  pentru  noi  —  trebuind  să  stăm 
33  de  ani  în  exil  la  sălbaticii  Buşmani  —  n’ar  însemnă  chiar 
nimica  dacă  am  purtă  sau  nu  pe  gât  câteva  mărgele  albastre, 
deşi  ei  le  ţin  de  cea  mai  frumoasă  podoabă,  de  cea  mai  mare 
cinste.  Nu  aceea  i-a  fost  Lui  spre  greutate,  că  nu  şi-a  avut  bu¬ 
cătăria  sa,  n’a  avut  îmbrăcăminte  frumoasă  sau  că  n’a  mers 
înaintea  lui  un  lictor,  că  nu  s’au  plecat  în  faţa  lui  curtenii  cei 
linguşitori,  căci  el  ştia  tot  ce  se  află  în  orice  suflet  omenesc 
pe  care-1  priviâ  odată,  ştia  cât  de  mincinoasă  e  această  cinste, 
cât  de  făţarnică  e  frica  şi  dragostea  ce  se  arată  celor  mai  mari 
ai  lumii  acesteia.  Ci  păcatele  oamenilor  erau  povara  care-L  apăsă 
greu,  precum  şi  faptul,  că  lumea  pe  care  a  venit  să  o  mântuească 
î-L  respingea  cu  dispreţ  şi  batjocură,  ba  chiar  şi  învăţăceii  Lui 
erau  aşa  de  orbi  şi  de  puţin  credincioşi,  că  i-au  stors  oftatul: 

«O,  voi  puţin  credincioşilor!  O,  neam  blăstămat!  Cât  timp  voi 
mai  rămânea  eu  încă  la  voi?»  Aceasta  l-a  făcut  să  deplângă 
soartea  Ierusalimului. 

Şi  dacă  ar  fi  venit  în  această  lume  ca  un  puternic  şi  ales, 
noi  în  orbirea  noastră  i-am  fi  zis:  «Da,  când  cineva  are  tot  ce-i 
poate  da  acest  pământ,  tot  ceeace  ai  putea  dori  numai,  desigur 
că  nu  e  greu  să  trăească  curat  şi  fără  păcate ;  EI  n’a  fost  supus 
nici  unei  ispite;  dar  dacă  ar  fi  avut  şi  el  mii  de  feluri  de  lipsuri 
şi  griji  necontenite  ca  şi  mine,  atunci  fără  îndoială  că  şi  Lui  i-ar 
fi  fost  imposibil  să  trăească  curat  şi  dumnezeeşte!»  Dar  apoi 
ce  ar  fi  câştigat  atunci  dela  El  săracii,  cei  părăsiţi  şi  dispreţuiţi 
în  acestă  lume,  cei  cari  au  mai  multă  lipsă  de  mângăere,  ei  ome- 
nimea  cea  adevărată?  pentrucă  omenimea  nu  constă  din  câteva 
mii  de  oameni  culţi,  artişti  şi  oameni  de  ştiinţă,  aparţinători  cu 
toţii  societăţii  alese;  nu,  adevărata  omenime  în  faţa  Domnului 
este,  la  tot  cazul,  cea  de  milioane,  care  fără  să  ştie  multe  despre 
artă  şi  ştiinţă,  cu  faţa  plecată  spre  pământ,  Ia  plug  şi  la  sapă, 
cu  săcurea  şi  cu  dalta,  zi  de  zi  îşi  câştigă  pânea  lor  amară  cu 
multă  trudă  şi  osteneală;  aceia,  care  fără  să  priceapă  ceva  din 
teologie  sau  filozofie,  atunci  când  sunt  în  lipsă  oftează:  «Ah, 
Dumnezeule!»  şi  se  mângâie  apoi,  ca  un  copilaş,  cu  gândul,  că 
bunul  Dumnezeu  le  va  ajută! 

Pentrucă  să  mântuească  această  omenime  a  venit  Hristos  în 
lume.  Dar,  oare  ce  ar  fi  câştigat  ea  dela  un  Mântuitor,  care  ar 
fi  venit  în  podoabe  şi  purpură,  ca  un  împărat  sau  rege?  —  O! 
el  i-ar  fi  fost  prea  străin,  ar  fi  stat  prea  departe  de  ea,  oamenii 
n’ar  fi  avut  pentru  vieaţa  lor  nici  un  exemplu,  n’ar  fi  avut  nici 
o  bucurie  privind  la  personalitatea  Lui,  pentrucă  el  nu  eră  unul 
dintre  ei.  Dumnezeu  însă  face  numai  fapte  bune  şi  desăvârşite; 
şi  când  a  hotărît  să  se  facă  om,  atunci  s’a  şi  făcut  într’adevăr, 
a  luat  natura  omenească  cu  toate  greutăţile  ei,  s’a  coborît  în 
cea  mai  neagră  sărăcie,  în  cea  mai  mare  lipsă  şi  năcaz. 

După  Bettex.  Nicolae  Ţandreu . 

PĂRERI  DIN  MIJLOCUL  SOCIETĂŢII  LAICE  DESPRE 

CHEMAREA  PREOTULUI.1 

Când  societatea  se  întoarce  cu  atâtea  guri  câtră  preot,  nu 
va  fi  fără  interes  să  vedem  ce  glâsueşte  ea  despre  noi,  ce  datorii 
ne  prescrie  şi  cum  îşi  înfăţişează  chemarea  noastră-  In  această 
privinţă  mi-am  oprit  luarea  aminte  asupra  a  două  păreri,  mai 
mult  sau  mai  puţin  opuse.  Una  e  a  d-lui  C.  A.  Popescu,  advocat 
în  Bucureşti,  alta  a  d-lui  Octavian  Goga,  director  la  revista  « Lu¬ 
ceafărul »  din  Sibiiu.  Pentru  însămnătatea  celor  spuse  de  d-1  Po¬ 
pescu,  voiu  cită  în  întregime  bucata  în  chestiune: 

«La  spiritele  culte,  care  formează  minoritatea  dominantă  în 
organismul  social  Biserica  trebue  să  provoace  şi  să  întreţină  con¬ 
templativitatea ,  făcându-le  să  vadă  sub  unghiul  eternităţii,  la  ce 
nimicnicie  se  reduc  toate  sforţările  şi  veleităţile  omeneşti,  şi  de- 
terminându-i  la  o  viaţă  mai  puţin  materialistă.  A,  aşa  nu  mai  e 
greu  de  înţeles  eroismul  atâtor  oameni,  cari  aveau  obiceiul  să 
citească  în  fiece  zi  Biblia,  (cine  dintre  noi  s’ar  putea  decide  Ia 
o  asemenea  insipidă  lectură!);  şi  sunt  sigur  că  dacă  politicianii 
noştri  ar  ceti  din  când  în  când  câte  o  pagină  din  cugetările  lui 
Marcu  Aureliu  de  exemplu,  ei  ar  învăţă  să  se  gândească  mai  des 
la  moarte  (orce  sistem  religios  este  o  filozofie  a  morţii),  adecă 
ar  învăţă  —  cum  predică  acest  împărat,  a  cărui  cugetare  e  per¬ 
fect  creştină,  —  să  fie  în  toate  actele  vieţii  sociale  cinstiţi  şi  ve¬ 
ridici.  Şi  când  se  gândeşte  cineva  concentrat,  cât  de  mult  lipseşte 
la  noi  adevărul  adevărat  şi  cinstea  cinstită,  numai  atunci  înţelege 
ce  contribuţie  socială  ar  aduce  religiozitatea.  La  spiritele  inculte 
cari  formează  marea  masă  dominată,  Biserica  trebue  să  provoace 
şi  să  întreţină  teama  de  Dumnezeu ,  care  este  începutul  înţelep¬ 
ciunii.  Moralitatea  şi  disciplina  socială  în  această  masă  nu  pot 
fi  mai  bine  sancţionate  decât  prin  comandamentele  religiei,  de 
vreme  ce  pe  când  sancţiunile  pe  care  le  conţin  legile  pozitive, 
în  special  codul  penal,  sunt  aproape  exclusiv  represive,  cele  reli¬ 
gioase  sunt  preventive,  diferintă  enormă  în  avantajul  celor  din 
urmă.  Dacă  este  greu  să  existe  pentru  generalitatea  omenirii  o 
morală  fără  Dumnezeu,2  apoi  este  imposibil  fără  îndoială  să  existe 

1  In  decursul  discuţiei  ce  am  purtat-o  despre  chemarea  preotimii  a  luat  cuvântul 
şi  P.  C.  Sa  păr.  arhim.  Iul  iu  Scriban ,  care  a  publicat  in  revista  «  Viitorul »  dela  laşi  un 
studiu  extins  despre  chemarea  preotului  şi  întriun  capitol  al  acelui  studiu  a  examinat 
părerile  adversarului  nostru  în  chestie.  Fiindcă  preoţimei  i-s’a  dat  să  cetească  din  nou 
acele  păreri  în  «Calendariul  arhidiecezan»  jeproducern  şi  noi  din  studiul  păr.  arhim.  1. 
Scriban  capitolul  în  care  s’a  pronunţat  asupra  lor  (Vezi  «Viitorul»  a.  X  Nr.  3-4).  Lu¬ 
minoasele  expuneri  ale  păr.  arhim/  I.  Scriban  vor  servi  preoţimei  ca  să-şi  adâncească 
înţelegerea  ce  trebue  să  o  aibă  pentru  chemarea  sa  şi  ii  vor  dovedi  că  cei  ce  aşază 
chemarea  preoţească  pe  adevărata  ei  temeJie  au  aceleaşi  convingeri  despre  ea. 

*  A  se  vedea  asupra  acestei  chestiuni  răspunsurile  unul  mare  număr  de  cugetă¬ 
tori  contimporani,  în  «La  Revue»  din  Noemvrie  şi  Decemvrie  1905.  Nota  e  a  d-lui  Po¬ 
pescu, 

o  asemenea  morală  pentru  masa  celor  inculţi.  Căci  elementele, 
altele  decât  Dumnezeu,  pe  care  să  se  poată  fundă  o  morală,  nu 
se  pot  găsi  decât  după  o  cultură  îndelungată  şi  intensivă,  care 
să  facă  pe  om  să  execute  actele  vieţei  sale  nu  sub  frica  de  o 
autoritate  exterioară  ci  sub  forma  de  propria  sa  conştiinţă.  Sunt 
rare  de  tot  însă  exemplarele  din  speţa  omenească,  faţă  de  care 
nu  mai  are  nici  un  rol  codul  penal,  findcă  au  înscris  în  ele  res¬ 
pectul  ordinei  sociale,  al  justiţiei  lucrurilor  şi  persoanelor.  Când 
e  vorba  în  special  de  noi,  la  care  patru  părţi  din  cinci  nici  nu 
ştiu  să  citească,  este  evident  că  problema  moralei  fără  Dumnezeu 
nici  nu  se  poate  pune. 


«Ori,  tocmai  aceasta  trebue  să  fie  rolul  clerului  nostru:  de 
a  întreţine  în  indivizi  sancţiunea  religioasă  a  datoriilor  lor  sociale. 
Căci  va  trebui  să  treacă  mult  —  poate  secole  —  până  ce  con¬ 
ştiinţa  individuală  să  ajungă  a  fi  atât  de  morală,  încât  să  facă 
inutilă  orice  altă  sancţiune.  Şi  pe  când  conştiinţa  morală  pe  calea 
educaţiunii  culturale,  se  formează  aşa  de  greu,  din  contră,  spiritul 
religios  se  dizolvă  mult  mai  repede.  Această  stare  de  fapt,  este 
una  din  marile  cauze  ale  desordinei  noastre  sociale  actuale;  căci 
fireşte,  dacă  sancţiunea  religioasă  ar  dispărea  numai  pe  măsură  ce 
ar  fi  substituită  de  sancţiunea  conştiinţei,  activitatea  individului 
ar  avea  un  regulator  continuu ;  pe  când  aşâ  cum  se  petrec  lucru¬ 
rile,  spiritul  religios  s’a  dizolvat  şi  se  dizolvă,  fără  a  fi  înlocuit 
însă  cu  imperativul  conştiinţei  personale,  de  unde  pentru  individ 
lipsa  punctelor  de  orientare  şi  pentru  societate  anarhia  morală, 
pe  care  de  abiâ  o  ţine  în  frâu  frica  de  jandarm. 

«Odată  pătrunşi  de  gravitatea  acestei  crize,  profesioniştii 
Bisericii  —  ca  oricare  alţi  cetăţeni  în  Stat,  şi  poate  mai  mult 
—  trebue  să  se  aplice  la  a  o  combate.  De  ce  nu  o  fac?  Între¬ 
barea  e  cu  atât  mai  legitimă,  cu  cât  avem  deja  de  mulţi  ani  ab¬ 
solvenţi  ai  Seminariilor  şi  a  Facultăţii  de  teologie,  ba  chiar  doc¬ 
tori  din  străinătate.  Nu  o  fac  din  cauza  unei  lipse  sau  insufici¬ 
enţe  de  concepţie  adaptată  timpului ».'• 

Am  citat  deja  mult,  îmi  pare  rău  că  nu  pot  cită  şi  mai  mult, 
fiindcă  cele  spuse  de  d-1  Popescu  sunt  de  un  extrem  interes  şi 
merită  a  fi  meditate  de  orice  ostenitor  bisericesc.  Ar  trebui  cartea 
să  fie  în  mâna  fiecăruia,  căci  imens  se  va  câştigă  dintr’ânsa. 

Pentru  moment  să  reţinem  din  cuvintele  d-lui  Popescu,  că 
d-sa  ne  pune  ca  problemă  hrănirea  înclinării  contemplative  în  so¬ 
cietatea  cultă  şi  teama  de  Dumnezeu  în  cea  incultă,  elemente 
care  credem  că  nu  se  exclud,  putând,  măcar  în  cazul  din  urmă, 
contemplativitatea  să  stea  alăturea  cu  frica  de  Dumnezeu. 

1  Pentru  adevăr  şi  cinste }  Bucureşti,  1006,  pag.  1&9,  190,  193,  192. 

Să  venim  la  d-1  Ooga. 

D-sa  se  pune  pe  un  teren  cu  totul  deosebit  de  al  d-lui  Po- 
pescu.  De  unde  acesta  vrea  pentru  cleric  «un  temperament  apos¬ 
tolic  cu  o  largă  cultură,  ceeace  se  întâmplă  la  noi  extrem  de 
rar»,  d*l  Goga  e  duşmanul  culturii  pentru  cler.  D-sa  în  preotul 
român  vrea  să  aibă  pe  vechiul  popă  românesc  cu  moliftelnicul 
subsuoară  şi  poate  şi  vreo  basma  roşă  într’o  mână.  Nici  să  gân¬ 
dească  nu-i  trebue  lui  la  controversele  filozofice-religioase,  la  te¬ 
meiurile  credinţei  lui,  la  roata  timpului  care  duce  unele  şi  aduce 
altele.  Preotul  să  fie  vechiul  sfătuitor  al  poporului  cu  vorba  dulce 
şi  tacticoasă,  cu  privirea  blajină  şi  îngăduitoare;  adăpost  pentru 
cei  ce  aleargă  la  dânsul,  călăuză  în  toate  împrejurările  vieţii; 
preotul  să-i  fie  model  în  toate,  să-l  înveţe  cultură  de  diferite  fe¬ 
luri  pe  câmp,  să-l  întărească  în  lupta  pentru  sprijinirea  şi  durerea 
neamului,  să-i  dea  mângăere  în  sărăcia  lui,  să  se  închege  cu  el 
într’un  trup  şi  un  suflet.  Preotul  să  nu  caute  la  oscilările  ştiin¬ 
ţifice  ale  lumii,  nici  să-şi  bată  capul  cu  ele,  ca  nişte  chestiuni  cu 
totul  străine  de  chemarea  lui.  EI  e  călăuză  sufletească,  aşa  au 
fost  popii  vechi,  poporul  ţine  la  dânsul,  de  aci  să-şi  sugă  toată 
puterea  şi  în  spre  nevoile  poporului  să-şi  aţintească  toate  privi¬ 
rile.  Baza  activităţii  lui  e  că  poporul  crede  într’ânsul,  crede  că 
adevăr  e  tot  ceeace  curge  din  buzele  lui,  pe  adevăr  stă  biserica.1 

Ca  să  se  vadă  mai  bine  cum  înţelege  d-1  Goga  chemarea 
preoţilor,  trebue  să  amintesc  împrejurarea  că  d-sa  şi-a  scris  ar¬ 
ticolul  motivat  de  apariţiunea  * Revistei  Teologice »  din  Sibiiu  o- 
dată  cu  începutul  lui  1907.  Asta  i  se  păru  un  lux  şi  o  deviare 
dela  roiul  preoţilor,  şi  atunci  scrise  în  « Luceafărul »  articolul  după 
care  preotului  nu-i  trebue  organe  de  cultură,  ci  îi  de  ajuns  ceas¬ 
lovul.  « Revista  Teologică »  nici  vorbă,  că  i-a  răspuns,  aşa  cum  se 
cuvine  tot  omului  care  înţelege  roadele  culturii. 

Punând  în  alăturare  acum  părerile  amândurora,  şi  ale  d-lui 
Popescu  şi  ale  d-lui  Goga,  cum  ne  vom  pronunţa  noi?  Cred  că 
corespund  părerii  tuturor  cetitorilor  declarând  concepţiunea  d-lui 
Popescu  cu  totul  superioară  celeilalte,  pătrunzând  mult  mai  a- 
dânc  în  nevoile  religioase  şi  măruntaiele  societăţii  de  azi.  In- 
tr’adevăr,  pentru  noi  părerile  d-lui  Goga  sunt  pur  şi  simplu  inad¬ 
misibile,  pline  de  superficialitate  şi  scrise  aşâ  cum  vede  biserica 
un  om  în  închipuirea  lui,  iar  de  loc  în  realitatea  ei,  de  loc  în 
sensul  cum  pricep  biserica  înşişi  servitorii  ei.  Ele  se  explică  însă 
prin  crezul  intelectual  al  celui  ce  scrie,  prin  ideia  care  şi-o  face 
el  despre  biserică.  Şi  aici  e  bine  să  ne  oprim  ceva  mai  mult. 

1  Pe  d  l  Goga  îl  citez  din  memorie,  nu-i  am  aici.  Articolul  său  se  află  publicat 
în  « Luceafărul Nr.  2-3  din  1907. 

Biserica  este  privită  ca  un  aşezământ  adus  până  Ia  noi  de 
trecut,  aşezământ  care  poate  încă  face  bine  omenirii  în  starea  ei 
de  incultură.  In  această  stare  poporul  crede  într’ânsa  şi  are  nevoe 
de  ea.  De  o  influenţă  a  ei  asupra  claselor  culte  nici  nu  trebue 
să  se  vorbească,  fiindcă  numai  ignoranţa  justifică  fiinţa  ei,  noi 
o  susţinem  fiindcă  lumea  e  încă  în  ignoranţă.  Deci  ce  rost  are 
ca  preotul  să  se  mai  cultive,  căci  la  influenţa  lui  asupra  claselor 
culte  nici  nu  trebue  să  se  gândească,  iar  pentru  popor  va  fi  mai 
aproape  de  dânsul,  fiind  şi  preotul  ignorant !  Cultura  îi  va  strică 
şi  lui  şi  poporului,  căci  va  săpa  despărţiri  şi  va  rupe  din  intimi¬ 
tatea  lor. 

Pricepem  foarte  bine  că  aceasta  e  judecata  omului  necredin¬ 
cios  şi  care  din  punctul  lui  de  vedere  vine  să  ne  dea  lecţii  asupra 
chemării  noastre.  Foarte  mulţămim  de  dânsa.  Luăm  cunoştinţă  şi 
o  cetim  ca  chestiune  de  curiozitate,  dar  ca  s’o  trecem  în  pro¬ 
gramul  nostru  şi  să  ne  facem  apostolii  culturii  cu  ceaslovul,  tre¬ 
buia  d-1  Goga  să-şi  aleagă  alte  timpuri. 

Insă,  cum  am  spus,  ea  se  explică  la  oameni  ca  d-1  Goga 
care  vorbesc  în  chestiuni  străine  şi  în  care  nu  iau  atitudinea  per¬ 
sonală.  E  bun  ce  e  bun  pentru  popor,  pe  dânsul  se  exclude  d-1 
Goga,  D-nia  sa  e  în  afară  de  programul  care-1  pune. 

Şi  din  acest  punct  de  vedere  d-1  Popescu  e  superior.  D-sa 
ia  faţă  de  chestiune  poziţiune  personală.  O  discută  nu  numai  cu 
capul,  ci  şi  cu.  inima  sa,  pentru  care  are  mai  multă  căldură  şi 
pătrunde  mai  adânc.  Biserica  să  provoace  şi  menţie  contempla¬ 
tivitatea  în  societatea  cultă,  şi  se  pricepe  că  D-sa  însuşi  se  hră¬ 
neşte  la  această  contemplativitate. 

Părerii  d-lui  Goga  nu-i  putem  refuză  respectul  nostru,  gân- 
dindu-ne  la  solicitudinea  care  respiră  dintr’ânsa  pentru  popor.  Dar 
o  socotim  unilaterală,  fiindcă  neglijează  pe  preot,  şi  foarte  greşită 
în  ceeace  priveşte  rodnicia  ignoranţei  preotului.  Dacă  este  vorba 
de  vreo  «lipsă  de  concepţie  adaptată  timpului»,1  putem  spune  că 
în  toată  plenitudinea.se  resfaţă  ea  în  ideile  d-lui  Goga. 

Ori  unde  te  uiţi,  la  catolici,  protestanţi,  oameni  iubitori  de 
biserică,  nu  se  vede  alt  cuvânt  decât  «cultură».  Nimenea  n’ar  în¬ 
drăzni  să  vorbească  cum  a  vorbit  d-1  Goga,  atât  de  străine  sunt 
vorbele  sale  de  spiritul  care  se  poartă  azi  peste  toată  simţirea 
religioasă.  Ele  rămân  izolate  şi  neînţelese,  neaşteptate  din  gura 
unui  bărbat  care  trăieşte  în  secolul  nostru.  Erau  explicabile  acum 
50  de  ani  la  ignoranţii  monahi  dela  mănăstirea  Neamţu,  care  se 
opuneau  la  înfiinţarea  unei  şcoale.  Dar  în  gura  unui  laic  care  se 
adapă  la  izvorul  culturii, -sună  foarte  ciudat.  Mie  pur  şi  simplu 


1  Vorbele  d*îui  Fopescti. 

mi  se  par  naive  şi  justificate  doar  de  aceea  că  un  bărbat  strein 
de  atmosfera  şi  spiritul  bisericii,  mărginind-o  numai  în  închipu¬ 
irile  sale,  nu-şi  dâ  singur  seama  de  enormitatea  celor  ce  spune. 
Numai  un  subiectivism  foarte  pronunţat,  sub  influenţa  ideilor  care 
nu  admit  la  temelia  bisericii  un  adevăr  doctrinal  (cum  am  arătat 
mai  înainte),  fură  asemenea  născociri  posibile.  Oamenii  în  măsură 
a  le  judecă,  adecă  specialiştii  bisericii,  le  vor  declară,  credem,  pe 
toată  linia  inadmisibile. 

Şi  acum  să  vedem  dacă  ignoranţa  preotului  poate  fi  atât  de 
rodnică  după  cum  crede  d-1  Ooga.  S’o  luăm  dela  cele  cunoscute. 

Până  acum  am  avut  destulă  ignoranţă,  iar  rezultatul  a  fost 
cu  totul  protivnic  celui  crezut  de  d-1  Goga:  am  pierdut  din  ce 
în  ce  mai  mult  influenţa  asupra  maselor  populare.  Şi  pe  măsură 
ce  starea  asta  continuă,  se  vedeâ  prăpastia  necredinţei  deschizân- 
du-se  mai  largă  şi  mai  ameninţătoare. 

Care  eră  cauza? 

* 

Oricât  de  deosebite  ar  fi  păturile  unei  ţări,  tot  se  influen¬ 
ţează  unele  pe  altele.  Păturile  culte  îmbibate  de  simţiri  protivnice 
închinării  de  Dumnezeu,  au  influinţat  cu  exemplul  şi  cu  vorba 
şi  pe  cele  inculte.  A  fost,  de  bună  seamă,  o  întinsă  gradaţiune 
la  mijloc,  dar  prin  toată  strecurătura  asta  a  ajuns  funingina  ne¬ 
credinţei  şi  la  ţăran.  Necredincios  nu  l-a  făcut,  e  drept,  dar  I-a 
făcut  indiferent,  nepăsător  şi  mai  puţin  respectuos  cătră  cele  sfinte. 
Invoc  mărturia  Părintelui  Partenie,  preot  rural,  care  se  ocupă  tot 
de  această  stare  de  lucruri,  şi  spune  că  «săteanul  pierde  senti¬ 
mentul  religios,  dar  rămâne  superstiţios.»  1 

Ce  făcea  bietul  preot  de  ţară?  Cu  neputinţă  să  lupte.  Pentru 
aceasta  nu  era  el  înarmat  şi  poate  că  nici  nu-şi  dădea  seama  de 
gravitatea  timpurilor. 

Cu  ignoranţa  dădea  faliment,  dupăcum  a  şi  dat.  Cu  mijloa¬ 
cele  de  acum  50  de  ani  nu  mai  putea  răsbi,  fiindcă  timpurile  se 
schimbaseră. 

Se  mărginea  în  ritualism,  grăia  oamenilor  din  cărţi,  ceeace 
nu  împedecâ  biserica  însă  de  a-i  deveni  tot  mai  pustie.  Deci 
ignoranţa  a  mărginit  pe  preot  în  ritualism,  iar  ritualismul  fără 
omul  care  să-l  susţie,  n’a  putut  stăvili  valurile  cotropitoare.  Se 
poate  spune  că  ritualismul,  adecă  numai  activitatea  mecanică, 
fără  nimic  creator  din  partea  preotului,  a  dat  şi  el  faliment,  n’a 
fost  în  stare  să  deâ  bisericii  validitatea  de  care  avea  lipsă  şi  să 
facă  front  faţă  de  noile  împrejurări.  Lipsea  omul  care  ştie  să 
utilizeze  astea  şi  să  scoată  din  ele  puterea  ascunsă. 

1  Rolul  Preotului  sătesc  pentru  îmbunătăţi  rea  stării  materiale,  sanitare  >7  morale 
a  sătenilor laşi  1907,  pag.  17. 

La  aceasta  însă  omul  cu  ceaslovul  n’ajungeâ.  Ce  n’ar  fi  făcut 
în  schimb  nişte  oameni  cu  zel  apostolic  şi  cultură  academică! 
Ce  piatră  de  poticneală  ar  fi  găsit  în  ei  toţi  stricaţii  şi  funcţio- 
năraşii  care  inconştient  au  săpat  temeliile  vitalităţii  neamului! 

Ce  eră  de  făcut?  «Cultură!»  s’a  strigat  într’un  glas.  Şi  s’au 
reformat  seminariile,  s'a  întemeiat  facultatea  de  teologie,  se  în¬ 
fiinţase  mai  nainte  revista  «Biserica  Ortodoxă  Română »,  ca  organ 
de  cultură.  Nu  ştiu  dacă  fost-a  cineva  de  părere  că  ignoranţa 
trebue  menţinută ;  mi  se  pare  d  1  Panu,  om  străin  de  biserică  şi 
de  interesele  ei.  Deci  putem  declară  unanimă  conştiinţa  că  clerul 
trebue  luminat,  ori,  dacă  rămâne  în  ignoranţă,  nu  va  întârzia  să 
se  acopere  tot  mai  rău  de  păcate  şi  să  cadă  mai  la  fund,  iar 
moştenirea  noastră  s’o  iee  alte  neamuri. 

Din  acest  punct  de  vedere  ignoranţa  rămâne  sortită  osândei. 
Să  vedem  acuma  dacă  indiferent  de  condiţiunile  timpului  este 
cultura  necesară  preotului  numai  cu  privire  la  zelul  său. 

Un  preot  nu  poate  rămânea  numai  la  aceea  că  are  o  co¬ 
munitate  care  ascultă  de  dânsul  şi  trebue  s’o  îngrijească.  El  se 
află  lucrând  în  virtutea  unei  idei  a  cărui  agent  e  el  în  lume:  ideia 
raportului  nostru  cu  Dumnezeu  şi  îmbunătăţirea  noastră  prin  el ; 
se  află  lucrând  la  umbra  unui  aşezământ  numit  biserică,  cu  me¬ 
nirea  de  a  păstră  şi  duce  înainte  acea  idee.  Tot  în  acest  sens 
biserica  păstrează  diferite  învăţături  pe  care  ie  susţine  pentru  a- 
j ungerea  scopului  ei. 

Ei  bine,  un  preot  trebue  şă-şi  aibă  prezente  aceste  lucruri 
în  capul  şi  inima  lui,  trebue  să  aibă  un  raport  sufletesc  către 
instituţiunea  în  care  se  află  şi  în  ultima  linie  cu  Hristos.  Cu  alte 
cuvinte  un  preot  trebue  să  creadă  cu  tărie  nu  numaj  în  necesitatea , 
ci  mai  presus  de  toate  în  adevărul  bisericii  lui.  Ii  trebue  ade¬ 
renţă  sufletească,  adecă  înclinare  intimă  şi  înflăcărată  către  ze¬ 
strea  morală  şi  doctrinală  a  locaşului  în  cuprinsul  căruia  lucrează. 
Fără  asta  nu  e  preoţie  posibilă. 

In  virtutea  cărui  principiu  să  lucreze  preotul  în  mijlocul  po¬ 
porului?  Numai  crezând  că  misiunea  lui  e  adevărată  şi  luându-şi 
rolul  în  serios.  Pe  simplul  raport  către  păstoriţii  lui  şi  trecând 
Hristos  şi  biserica  în  clar-obscurul  planului  al  doilea,  această  mi¬ 
siune  nu  e  posibilă.  Căci  singur  va  trebui  să  se  întrebe:  ca  ce 
lucrez  eu?  Şi  cu  cât  conştiinţa  aceasta  îi  va  fi  mai  vie  şi  ra¬ 
portul  cu  Hristos  mai  intim,  cu  atâta  în  activitatea  lui  va  respiră 
mai  mult  zelul  apostolic  şi  devoţiunea. 

Ştim  că  sunt  preoţi  şi  încă  mulţi,  pentru  care  partea  asta 
dogmatică  esenţială  stă  în  penumbră  şi  nu  e  atinsă  nici  cu  inima 
nici  cu  cugetarea  lor.  Ei  îşi  îndeplinesc  serviciul  ca  un  obicei. 
Merg  la  botez,  la  înmormântare,  toate  cu  indiferenţă. 

Ei  bine  nu  aceştia  vor  fi  preoţii  de  care  are  nevoe  poporul 
iubit  de  d-1  Goga.  Ei  sunt  simpli  profesionişti  fără  căldură.  Au 
rupt  continuitatea  inimii  lor  cu  doctrina,  dar  cu  asta  s’a  dus  şi 
rodnicia  activităţii  lor.  Şi  ce-au  rămas  acuma?  Oameni  care  con¬ 
tinuă  cu  obiceiul,  fără  poziţiune  definitivă,  neavând  un  principiu 
temeinic  de  mers  înainte.  Din  cauza  aceasta  pe  lângă  aceşti  preoţi 
vezi  furişându-se  şi  superstiţiunea,  doctrina  adevărată  nu-i  mai 
interesează;  îi  vezi  intervertind  rostul  înalt  al  învăţăturii  şi  din 
«să-şi  iee  crucea,  şi  să-mi  urmeze»,  făcând:  «cel  ce-o  urma  crucii, 
ca  crucea  se  usucă». 

Mai  este  oare  pentru  aceşti  preoţi  destul  de  puternică  ideia 
că  poporul  ascultă  de  ei  şi-i  pot  face  bine?  Dar  oare  ce-1  în¬ 
dreptăţeşte  să  servească  ca  preot  atunci,  fără  a  avea  în  prima 
linie  adevărul  servirii  sale  ?  Tot  atât  de  bine  l-ar  putea  înlocui 
un  laic  şi  cu  asta  s’a  dus  rostul  preoţilor  de  a  fi. 

Deci  a  stă  într’o  ignoranţă,  fără  interes  de  chestiunile  fun¬ 
damentale  care  în  fata  conştiinţei  îmi  justifică  existenţa  mea  de 
preot,  nu  e  cu  putinţă.  Aceste  chestiuni  trebue  puse  în  faţa  preo¬ 
tului,  nu  alungate.  Când  duc  pe  om  la  groapă,  trebue  să  am  cre¬ 
dinţă  intimă  că-1  însoţesc  pe  drumul  spre  altă  lume,  căci  dintr’o 
aţipire  intelectuală  în  care  nu  se  cugetă  nimic,  nu  se  poate  scoate 
nici  o  căldură  şi  n’am  nimic  de  împărtăşit  poporului  meu,  n’am 
inima  din  care  să  prisosească. 

Tocmai  pentru  aţâţarea  şi  înviorarea  inimii  mele  de  preot, 
tocmai  pentru  a  mă  hrăni  şi  a  întări  credinţa  în  mine  că  eu  stau 
pe  adevărul  adus  de  Hristos,  trebue  să  mă  ocup  cu  aceste 
chestiuni.  Atâţia  le  atacă,  eu  aud,  pot  oare  să-mi  închid 
ochii  şi  să  zic  că  totul  e  vis?  Nu  e  credinţa  mea  care  mă  ţine 
în  cariera  de  preot,  ce-aş  face  fără  această  credinţă?  Ce-ar  fi 
să  nu  mai  cred  în  Hristos  cel  înviat,  să  înceteze  această  che¬ 
stiune  de  a  fi  cea  mai  ferbinte  pentru  sufletul  meu!  Ar  trebui 
să  închid  cărţile  şi  să  caut  altă  carieră.  Să  mai  rămân  cu  cei  că¬ 
rora  le  pot  face  bine  ?  Dar  cum  mi-aş  putea  ascunde  golul  din 
sufletul  meu,  vatra  stinsă  care  nu-mi  mai  poate  dâ  nimic!  Cum 
să  mai  vorbesc  de  chestiuni  care  s’au  dus!  Numai  cel  ce  poate 
crede,  poate  şi  vorbi  cu  căldură. 

Nu,  nu  poate  fi  preot  azi  care  să  treacă  cu  buretele  peste 
acestea,  nu  poate  rămânea  în  aţipeală  numai  cu  poporul  său.  E 
o  necesitate  constrângătoare  ca  preotul  să-şi  aibă  mai  întâiu  su¬ 
fletul  lui  destul  de  oţelit,  picurând  de  însufleţire  către  Domnuj 
şi  pe  urmă  poate  trece  mai  departe  la  popor.  Şi  să  ştiţi  că  numai 
acesta  va  fi  preotul  care  pricepe  şi  dă  poporului  său  tot  ce  trebue. 
Relaţiunea  continuă  dintre  el  şi  Hristos,  aderenţa  sufletească  către 
cele  ale  Bisericii  Lui  îi  întăresc  toţi  paşii  vieţei,  îi  dau  încrederea 
şi  însufleţirea  care  rezultă  din  convingerea  că  reprezintă  adevărul. 

Desigur  pentru  timpurile  de  materialism  acestea  par  naivităţi 
care  văd  mai  mult  extazul  cerului  decât  realitatea  pământului. 
Să  se  ştie  însă  că  preoţii  cărora  aceste  chestiuni  li  se  taie,  nu 
pot  există.  Ei  au  nevoie  tot  atât  de  mult  de  extazul  cerului  ca 
şi  de  realitatea  pământului,  numai  cel  dintâi  îi  înarmează  ca  să  in¬ 
fluenţeze  asupra  acestui  din  urmă.  Oamenii  indiferenţi,  fără  ati¬ 
tudini  fixate,  duşi  numai  de  trebuinţele  practice  pot  fi  profesio¬ 
nişti,  preoţi  niciodată.  Trebue  mai  nainte  de  toate  raportul  cu 
Hristos,  şi  acesta  în  cea  mai  vie  conştiinţă. 

Deci  trebue  preotului  preocuparea  cu  aceste  chestiuni,  me- 
ditarea  şi  contemplarea,  iar  ignoranţa  rămâne  pradă  osândei. 

In  felul  acesta  credem  a  fi  dat  preotului  izvorul  de  viaţă, 
fără  care  el  nu  poate  avea  nici  vitalitate,  nici  stăruinţă,  nici  e- 
nergie.  Nu  poţi  să  te  strămuţi  de  pe  terenul  tău  pe  altul 
fără  a  perde  şi  putinţa  de  a  produce  roadele  care  numai  din  prin¬ 
cipiile  tale  erau  posibile.  In  numele  lui  Dumnezeu  nu  poţi  lucra 
decât  fiind  şi  tu  cu  sufletul  lângă  Dumnezeu,  căci  altfel  n’ai  de 
unde  scoate  entuziasmul.  Pentru  minciună  nu  te  poţi  entuziasma. 
Pentru  aceasta  socotim  cu  neputinţă  ca  un  materialist  să  poată 
îndeplini  cu  seriozitate  rolul  de  preot,  numai  fiindcă  poate  face 
bine  poporului;  de  asemenea  şi  cel  ce  taie  chestiunile  spirituale 
din  câmpul  cugetării  sale.  Falsitatea  poziţiunii  nu  va  întârzia  să-i 
sece  stăruinţa. 

lată  deci  cum  d-1  Goga,  neştiind  resorturile  activităţii  unui 
preot,  trece  peste  dânsele.  Noi  însă  care  le  ştim  mai  bine  şi  avem 
experienţa  noastră  proprie  trebue  să  Ie  spunem. 

Orcât  va  stă  în  necunoştinţă  de  vâltoarea  ştiinţifică  a  lumii, 
săgeţile  acesteia  nu  vor  întârzia  să-I  ajungă  şi  pe  preot,  şi-l  vor 
ajunge  desarmat,  experienţă  pe  care  am  făcut-o  cu  durere.  Preotul 
va  trebui  să  se  adăpostească  contra  lor,  şi  acest  adăpost  îl  va 
găsi  tot  Ia  învăţătură. 

Dar  afară  de  asta  mai  este  ceva  peste  care  iar  se  trece  uşor. 
Oare  se  poate  ca  un  preot  care-şi  iubeşte  cariera  să-şi  găsească 
satisfacerea  numai  în  parohia  iui  şi  tot  interesul  lui  religios  sâ-i 
sece  la  hotarele  parohiei?  Nu  va  simţi  el  un  dor  neînvins  să  ştie 
cum  stau  lucrurile  prin  alte  părţi?  Nu  va  dă  de  probleme  despre 
care  îşi  va  putea  dâ  cu  părerea  că  se  află  şi  aiurea,  că  preocupă 
şi  pe  alţii?  Şi  odată  ce  va  recunoaşte  asta,  nu  va  simţi  o  do¬ 
rinţă  de  a  şti  ce  gândesc  şi  alţii  relativ  la  ele,  care  l-ar  puteâ 
ajută,  care  poate  au  lucrat  deja  în  acest  sens,  şi  s’ar  folosi  şi  el 
de  ce  au  îndeplinit  ei? 

Unul  va  vedea  zăgazurile  creştine  ale  parohiei  fiindu-i  ame¬ 
ninţate  într’o  anumită  direcţiune,  altul  va  simţi  influenţa  scrierilor 
proaste  stricându-i,  nu  va  simţi  el  nevoia  să  se  încunjure  cu  cele 

de  trebuinţă  contra  acestora  ?  Şi  cum,  fără  un  organ  de  cultură 
care  să-i  fie  sfătuitor  şi  ajutor? 

Urmează  dar  că  preotul  cu  interes  şi  iubire  de  chemarea  lui, 
fără  doar  şi  poate  va  trebui  să  se  ţie  în  curent  cu  mersul  tre¬ 
burilor  religioase  prin  mijlocul  vreunei  reviste.  Nu  se  poate  gândi 
preot  fără  această  trebuinţă  sufletească,  cel  puţin  din  cei  ce-şi 
dau  seama  că  trăesc  în  vremuri  nouă.  Cine  nu  va  simţi  această 
trebuinţă,  puteţi  fi  siguri  că  e  un  preot  fără  multă  simţire  pentru 
chemarea  lui,  în  cel  mai  bun  caz  învăluit  în  adâncă  ignoranţă. 

Iată  pentruce  rău  a  făcut  d-1  Goga  când  a  crezut  că  trebue 
să-şi  ridice  glasul  împotriva  ivirii  « Revistei  Teologice».  D-sa  vor¬ 
beşte  în  chestiune  aşa  cum  îşi  dă  cu  părerea  ca  persoană  străină, 
dar  fiind  în  aceiaşi  ignoranţă  de  ce  ne  trebue  şi  de  motivele  ac¬ 
ţiunilor  noastre  ca  şi  preoţii  care  închid  ochii  la  toate. 

D-sa  va  fi  având  ceva  exemple  de  blândeţe  apostolică  şi 
simplitate  care  au  răsbit  în  popor  şi  au  fost  preoţi  vrednici.  Nu 
tăgăduesc  putinţa,  dar  vor  fi  numai  excepţiuni  pe  care  ne  ferim 
a  le  generaliza.  De  obicei  preoţii  cari  rup  continuitatea  sufletească 
cu  depozitul  creştin,  rup  şi  izvorul  care  îi  hrăneşte  şi  nu  întârzie 
a  se  dă  şi  ei  după  păr,  a  se  potrivi  după  loc,  a  admite  lucruri 
necreştine  în  vieaţa  religioasă  şi  a  cădea  ei  mai  jos,  în  loc  de  a 
ridică  pe  alţii  mai  sus.  Exemple  sunt  multe.  Există  preoţi  cari 
singuri  lasă  superstiţiunea  să  treacă,  alteori  o  duc  ei  mai  departe, 
împotriva  orânduirilor  bisericeşti,  şi  în  loc  de  a  influinţâ  comu¬ 
nitatea  în  sensul  chemării  lor,  fac  dimpotrivă.  Din  gura  oame¬ 
nilor  necredincioşi  am  auzit  aprobându-se  asemenea  lucruri,  numai 
credinţa  să  se  susţie.  Noi  foarte  mulţămim  de  aşa  scoborîre  a 
credinţei,  ca  şi  de  izvorul  necurat  din  care  se  crede  că  poate  fi 
hrănită,  şi  voim  să  ştim  în  cine  am  crezut.  Nu  admitem  practici 
hrănite  de  ignoranţă  şi  de  ruperea  comuniunii  cu  Hristos. 

La  toate  acestea  d-l  Goga  ar  putea  răspunde  că  observările 
sale  privesc  numai  Transilvania.  Dar  şi  eu  voi  răspunde  că  pre¬ 
otul  Iui  Hristos,  ori  unde  ar  fi,  are  aceleaşi  resorturi  ale  activi¬ 
tăţii  sale.  El  pretutindenea  are  nevoe  de  cultura  tuturor  facul¬ 
tăţilor  sale  sufleteşti,  care  sunt  adevăratul  izvor  al  faptelor  sale, 
şi  să  ştim  că  numai  din  această  grădină  cultivată  în  plenitudinea 
ei,  vor  putea  curge  cu  belşug  şi  cele  ce  trebue  pentru  popor: 
căutaţi  mai  întâi  împărăţia  lui  Dumnezeu  şi  dreptatea  lui,  şi  toate 
celelalte  se  vor  adăogâ  vouă!  Una  atârnă  de  alta  ca  rodul  de 
pom,  iar  excepţiunile  nu  sunt  decât  excepţiuni. 

Pentru  toate  aceste  motive  părerile  d-lui  Goga  rămân  izolate, 
stranii  şi  cu  totul  inadmisibile  pentru  preoţime. 


567 


CRĂCIUNUL. 

Sunt  nouăsprăzece  veacuri,  lumea  era  supusă  stăpânirei  gre- 
şelei  şi  a  răului,  în  loc  ca  să  caute  să  scuture  un  jug  atât  de 
ruşinos,  ea  zeificase  pe  tiranii  ei  subt  formele  lor  cele  mai  jos¬ 
nice.  Viţiul  îşi  avea  altarele  sale,  sentimentul  binelui  dispăruse 
din  lume,  ca  şi  dragostea  faţă  de  adevăr.  Binele  şi  adevărul  erau 
două  mituri.  Interesul  eră  morala  universală,  forţa  eră  legea  su¬ 
premă,  cel  mai  puternic  era  stăpânul,  cel  mai  slab  eră  slcavul, 
adecă  omul  animalizat ,  lipsit  de  voia  sa  liberă,  supus  capriciilor 
stăpânului,  care-şi  atribuia  asupra  lui  dreptul  de  vieaţă  şi  de 
moarte.  Averea  şi  plăcerea  sensuală  erau  îndoitul  obiect  al  sfor¬ 
ţărilor  omului;  orgoliul  eră  singurul  moral  al  faptelor  sale.  So¬ 
cietatea  eră  în  tot  cuprinsul  ei  un  câmp  de  bătaie,  pe  care  se  în- 
căierau  fără  întrerupere  interesele  opuse.  Dreptatea  şi  dragostea 
frăţească  nu  puteau  să  slăbească  sau  să  liniştească  aceste  lupte 
imorale;  ele  nu  erau  decât  nişte  cuvinte  goale  de  înţeles,  înce¬ 
pând  de  când  nedreptatea,  ura  şi  mândria  fuseseră  aşezate  pe 
Olimp,  şi  de  când  lumea  Ie  oferea  tămâie  ca  unor  dumnezei. 

Decăderea  morală  a  omenirei  îşi  ajunsese  culmea. 

Atunci  s’a  întâmplat  că  un  înger  al  Domnului  s’a  arătat 
unor  păstori  săraci,  cari  îşi  păştiau  turmele  lor  prin  apropierea 
neînsemnatului  orăşel  Vifleem,  şi  le  zise: 

«Iată  vestesc  vouă  bucurie  mare,  care  va  fi  la  tot  norodul: 
că  s’a  născut  vouă  astăzi  Mântuitor,  care  este  Christos  Domnul 
în  cetatea  lui  David.  Şi  acesta  va  fi  vouă  semn:  Afla-veţi  un 
prunc  înfăşat,  culcat  în  iesle.»  (Luca  II,  10,  11,  12.) 

Nu  cătră  cei  mari  ai  acestei  lumi  a  trimes  Dumnezeu  cea 
dintâi  solie  a  sa,  pentru  a  vesti  naşterea  Cuvântului-întrupat ;  ci 
către  nişte  păstori,  cari  petreceau  noaptea,  păzindu-şi  turmele. 
Şi  ce  le  vesteşte  el? 

Un  prunc ,  tip  al  debilităţii,  înfăşat  în  scutece ,  adecă  supus 
infirmităţilor;  culcat  în  iesle,  cu  alte  cuvinte  înjosit,  umilit  sub  tot 
ceeace  avea  omenirea  mai  sărăcăcios,  mai  mizerabil. 

Slăbiciune,  infirmitate,  sărăcie,  acestea  sunt  semnele,  cari  au 
să-l  facă  cunoscut  păstorilor  pe  Christos ,  Domnul. 

Şi  când  îngerul  Domnului  a  arătat  aceste  semne,  o  mulţime 
de  oaste  cerească  s’a  alăturat  lui,  lăudând  pre  Dumnezeu  şi  zicând: 

«Mărire  întru  cei  de  sus  lui  Dumnezeu!  pre  pământ  pace! 
Intre  oameni  bunăvoire»! 

Acestea  erau  bunătăţile,  pe  care  veniâ  să  le  aducă  lumii 
acest  prunc,  înfăşat  în  scutece  şi  culcat  într’o  esle,  acest  prunc, 
care  eră  Christos,  Domnul.  Prin  slăbiciunea  sa,  veniâ  să  dea 
omenirii  energia;  prin  infirmităţile  sale,  el  veniâ  să-o  vin¬ 
dece;  prin  sărăcia  lui,  el  a  venit  să  o  încarce  de  bogăţii.  «El 
se  coborî  din  ceruri,  pentruca  să  ridice  pe  omul-  cel  căzut,  el 
nu  căzuse  pentru  a  rămânea  împreună  cu  el  sub  jug».  {F.  Au- 
gustin,  107,  Tratat  despre  Sfântul  loan).  Treptele,  pe  cari  el 
Ie-a  urmat  în  şir,  pentru  a  coborî,  erau  acelea,  pe  cari  omul 
trebuia  să  le  urce  pentru  a  se  înălţă  până  la  el. 

Mândria,  iubirea  plăcerii  sensuale  şi  a  averii,  fuseseră  cauzele 
decadinţei  omenirii.  Aceste  viţiuri  întunecaseră  chiar  şi  adevă¬ 
rurile  fundamentale,  cari  formează  oarecum  fiinţa,  esenţa  sufle¬ 
tului  ;  ele  uzurpaseră  altarele  celui  Prea-Inalt,  iscaseră  lupte  crude 
între  naţiuni  şi  tulburaseră  prin  certe  continue  raporturile  so¬ 
ciale  dintre  oameni.  Umilinţa,  abnegaţiunea  şi  desinteresul  tre¬ 
buiau  să  restituie  lui  Dumnezeu  mărirea  lui,  lumii  pacea  şi  să 
restabilească  între  oameni  legăturile  de  frăţietate. 

Luând  firea  omenească,  Christos  ne-a  dat  libertatea  să  ne 
apropiem  de  Dumnezeu  şi  mijlocul  de  a-i  aduce  închinăciunea 
ce  i  se  cuvine. 

Pentru  â  ne  apropia  de  Dumnezeu  şi  a  i  ne  închină,  cea 
dintâi  condiţiune  este  nevinovăţia.  Iată  pentruce,  înainte  de  că¬ 
dere,  omul  vorbiâ  cătră  Dumnezeu  cu  o  sfântă  familiaritate,  şi 
pentruce,  dela  cădere  încoace,  cu  ideea  de  Dumnezeu  este  cu  ne¬ 
cesitate  amestecat  un  simţământ  de  frică.  Acest  simţământ  a 
depărtat  de  Dumnezeu  toate  popoarele,  pe  măsură  ce  ele  per- 
deau  credinţa  în  Mântuitorul  omenirii ;  dar,  cum  ideea  de  Dum¬ 
nezeu  nu  poate  să  piară  din  sufletul  omenesc,  popoarele  ş’au 
făcut  Dumnezei  potrivit  cu  dorinţele  lor  corupte  şi  zeificaseră 
tot  aceea,  de  ce  ar  fi  trebuit  să  se’ngrozească. 

Cuvântul  divin  s’a  îmbrăcat  cu  omenitatea  pentru  a  resta¬ 
bili  legăturile,  cari  trebue  să  existe  între  Dumnezeu  şi  om,  pentru 
a  da  din  nou  lumei  adevărata  ideie  de  Dumnezeu  şi  adevăratul 
cult.  El  s’a  făcut  om,  pentru  a  vorbi  omului,  el  a  împreunat  divini¬ 
tatea  cu  natura  omenească,  în  persoana  sa,  pentruca  să  o  ridice  pe 

aceasta  din  căderea  ei.  Noul  Adam,  el  reprezintă  înaintea  lui 
Dumnezeu  omenirea  restaurată,  precum  vechiul  Adam  vinovat 
reprezenta  omenirea  decăzută.  Omul,  întru  lisus  Christos,  mij¬ 
locitorul  său,  poate  să  se  apropie  de  Dumnezeu,  să-l  cunoască, 
să-l  adoare,  să-l  preamărească: 

«Mărire  întru  cei  de  sus  lui  Dumnezeu!» 

Când  omul  şi-a  uitat  de  Dumnezeu,  care  este  unica  raţiune 
a  binelui  şi  a  inspiraţiilor  conştiinţei,  la  ce  fel  de  disordini  n’a 
trebuit  el  să  se  dedeie!  Excesele  private  produc  desorganizaţiunea 
socială,  şi  rup  legăturile  cele  mai  sfinte,  cari  trebue  să  împreune 
strâns  pe  membrii  fiecărui  popor  şi  toate  popoarele  unele  cu 
altele.  Prin  urmare  nu-i  nimic  de  mirat,  că  înainte  de  întruparea 
Cuvântului  lui  Dumnezeu,  analele  omenirii  sunt  pline  de  lupte 
sângeroase,  de  ciocniri  nenumărate  între  popoare,  de  fapte  şi 
instituţiuni,  al  căror  caracter  principal  îl  formează  nedreptatea. 

Regenerând  pe  om,  descoperind  legile  perfecţiunei  indivi¬ 
duale,  Isus  Hristos  a  aruncat  în  lume  sămânţa  cea  bună  a  păcii 
şi  a  legăturilor  frăţeşti: 

«Pe  pământ  pace; 

«Intre  oameni  bunâvoire». 

Dacă  luptele  fratricide  au  dăinuit  după  venirea  sa;  dacă 
nedreptatea  a  rămas  în  fondul  unui  prea  mare  număr  de  insti¬ 
tuţiuni,  cauza  este,  că  lumea  n’a  lăsat  Spiritul  lui  să-şi  exerciteze 
în  libertate  înrîurirea  sa  binefăcătoare. 

Ridicând  pe  om,  Isus  Hristos  nu  i-a  răpit  libertatea  voinţei, 
care  face  parte  esenţială  din  fiinţa  sa:  omul  se  bucură  astăzi  de 
libertatea  de  a  face  răul,  de  a  se  despărţi  de  Dumnezeu.  El 
abuzează  prea  adeseori  de  aceasta  libertate.  Izolându-se  de  Dum¬ 
nezeu,  care  este  lumina  inteligenţei  sale,  el  cade  în  întunerec; 
lipsit  de  Adevăr,  el  să  dă  în  seama  răului  şi  viţiilor,  cari  sunt 
urmarea  lui  necesară.  El  nu  mai  zeifică  viţiile  sale.  Creştinismul 
a  aruncat  în  societate  rădăcini  prea  puternice  şi  prea  numeroase, 
decât  ca  omul  să  nu  aducă  supunere  Binelui  şi  Adevărului,  chiar 
când  le  sacrifică  faţă  de  Rău  şi  Eroare;  dar  dacă  sufletele  au 
devenit  în  mod  firesc  creştine,  ele  nu  ascultă  destul  de  însuflările 
divine,  pe  care  ele  nu  pot  cu  toate  acestea  să  le  reducă  la 
tăcere. 

De  ari  disordinele  care  bântuie  încă  societatea  creştină,  şi 
cari  perpetuează  elementul  păgân,  prin  covârşirea  orgoliului,  a 
dragostei  desordonate  faţă  de  plăcerea  sensuală  şi  a  argintului. 

După  cum  vechii  proroci  chemau  prin  dorinţele  lor  arză¬ 
toare  şi  prin  rugăciunile  lor  venirea  lui  Mesia,  tot  astfel  au  da- 
torinţa  adevăraţii  creştini  să  zorească  ziua  cea  fericită,  când  domnia 
lui  Dumnezeu  va  fi  întemeiată  pe  tot  pământul,  prin  realizarea 
completă  a  doctrinei  Cuvântului  întrupat  Trebue  să  împreunăm, 
spre  acest  scop,  rugăciunea  cu  munca  şi  să  repetăm  împreună 
cu  prorocii  Vechiului  Testament: 

«O  înţelepciune!  care  ai  ieşit  din  gura  celui  Prea  înalt,  care 
îţi  atingi  scopul  cu  putere,  şi  care  împărţi  cu  blândeţe  mijloacele 
de  a  ajunge  la  el,  vino  şi  ne  arată  calea  înţelepciunei!». 

(Ecclesiast.,  24;  înţelepciunea,  8;  Isaia,  40). 

«O  odraslă!  splendoare  a  luminei  celei  veşnice!  Soare  al 
dreptăţii !  Vino ;  luminează  pe  cei  ce  sunt  în  întunerec  şi-n  umbra 
morţii!». 

(Zaharia,  3;  înţelepciunea,  7;  Malahia,  4;  Psalmi  12  şi  107). 

«O  Sfânt  al  Sfinţilor!  oglindă  nepătată  a  Majestăţii  dumne- 
zeeşti!  icoană  a  bunătăţii!  vino,  ca  să  ispăşeşti!  nedreptatea  şi 
să  Introduci  dreptatea  cea  veşnică!». 

(înţelepciune,  7;  Daniil,  9). 

«O  păstorule  al  lui  Israil!  conducător  al  casei  lui  David! 
eşirile  căruia  sunt  din  vechime,  din  zile  vechi!  Vino,  de  nutreşte 
poporul  tău  cu  putere,  şi  stăpâneşte-1  după  dreptate  şi  după  drept. 

(Mihea,  5;  Ezehiil,  34;  isaia,  32). 

Auză  Domnul  dorinţele  noastre,  cheme  1a  el  pe  toate  oile, 
cari  nu  sunt  încă  în  staulul  său,  pentruca  să  nu  mai  fie  decât 
o  turmă  sub  toiagul  dumnezeescului  Păstor!  ca  să  nu  mai  fie  în 
lume  decât  o  inimă  şi  un  glas,  pentru  a  iubi  şi  binecuvânta  pe 
Dumnezeu,  prin  Cuvântul  său ! 

După  r.-  f.  Guettee.  Traducere  de  I.  Beleuţâ. 

PROBLEME  CREŞTINE  DE  ACTUALITATE. 

De  câţiva  ani  încoace  chestiunea  şcolară  a  devenit  pentru 
noi  cea  mai  gingaşă  şi  cea  mai  grea  chestiune  în  vieaţa  publică.  • 
O  lege  a  ţării,  votată  în  ciuda  tuturor  protestelor  acelora  pe 
cari  îi  privea,  cunoscuta  «legea  lui  Apponyi»  (art.de  lege  XXVII 
din  1907)  a  produs  în  mersul  învăţământului  o  tulburare  fără 
păreche  de  mare  prin  faptul,  că  a  impus  şcoalei  o  altă  pro¬ 
blemă  decât  aceea  pe  care  i-o  atribue  pedagogia.  Legea  din 
chestiune  a  înhămat  şcoale  la  carul  politicei,  care,  ştim  bine  că 
nu  se  conduce  totdeauna  de  principiile  moralei  creştine.  In  afară 
de  acest  lucru  trist  şi  regretabil,  tot  aşa  de  trist  şi  de  regretabil 
e  că,  de  cinci  ani  de  zile  de  când  durează  aceasta  situaţie  nu 
s’a  găsit  în  ţara  aceasta  nimeni  care  să  desaprobe  politica  şco¬ 
lară  actuală,  mânecând  dela  principiile  învăţăturilor  lui  Hristos. 
Nu  s’a  găsit  nici  un  compatriot  de  al  nostru  maghiar,  care  să-şi 
ridice  glasul  de  creştin  împotriva  tratării  necreştineşti  a  şcoalelor 
noastre,  nici  un  prelat,  nici  un  magnat,  nici  un  preot.  Nimeni  n'a 
văzut  în  oprimarea  noastră  ceva  anticreştinesc. 

Şi  prin  alte  ţări  mai  sunt  cetăţeni,  cari  îndură  o  soarte  mai  mult 
sau  mai  puţin  analogă  cu  a  noastră,  dar  aceştia  cel  puţin  îi  au 
pe  partea  lor  pe  reprezentanţii  vieţii  creştine.  Polemicile  pe 
această  temă  în  alte  ţări  au  un  colorit  dintre  cele  mai  intere¬ 
sante  şi  ele  trădează  la  tot  cazul  o  superioritate  nu  numai  inte¬ 
lectuală,  ci  şi  morală,  a  oamenilor  cu  un  rol  public.  . 

Vom  insistă  în  cele  următoaie  asupra  unei  astfel  de  pole¬ 
mici,  purtată  pe  tema:  care  e  atitudinea  creştinismului  faţă  de 
oprimarea  naţionalităţilor? 

O  revistă  bisericească  germană,  Die  christliche  Welt,  din 
Marburg,  a  publicat  în  Nr.  7,  19,  25,  26  şi  30  din  1909  nişte 
articole,  în  care  e  vorba  de  şovinismul  naţional  în  legătură  cu 
raporturile  încordate  dintre  Buri  şi  Englezi  —  şi  dintre  Danezi 
şi  Germani. 

Articolele  acestea  sunt  cu  atât  mai  interesante,  cu  cât  ele 
sunt  scrise  de  teologi,  şi  încă  de  teologi  germani  şi  danezi.  Cu¬ 
vântul  lor  nu  poate  fi  lipsit  de  importanţă,  cu  atât  mai  vârtos, 
cu  cât  aceşti  teologi  nu  sunt  nişte  spirite  cosmopolite,  ci  nişte 
patrioţi  tot  aşa  de  buni,  pe  cât  de  buni  sunt  ca  teologi. 

Discuţia  s’a  aprins  dintr’o  întrebare  trecătoare :  e  uman  ceia 
ce  fac  Englezii  cu  Burii;  e  lucru  creştinesc  acesta?  Răspunsul 
eră:  un  politician,  fie  el  chiar  scrupulos,  nu  va  desaprobâ  atitu¬ 
dinea  Angliei,  un  creştin  convins  însă  —  cu  toată  hotărîrea. 

De  aici  discuţia  a  trecut,  per  analogiam,  la  raporturile  dintre 
Danezi  şi  Germani:  e  creştinesc  lucru  ceeace  fac  Prusiacii  faţă 

de  cei  vr’o  140,000  de  Danezi  din  Schleswigul-de-Nord.  Această 
întrebare  i*o  punea  profesorul  de  istoria  bisericească  dela  uni¬ 
versitatea  din  Copenhaga  I.  Amandsen,  profesorului  de  teologie 
dela  universitatea  din  Marburg,  Rade,  care  e  şi  un  pacifist  mo¬ 
dern  cunoscut. 

Să  urmărim  pe  scurt  discuţia  dintre  ei.  Amundsen  recunoaşte  că 
Danezii  s’au  purtat  cam  crud  cu  Schleswigul-de  Nord  înainte  de 
ce  ar  fi  căzut  acesta  în  stăpânirea  germană,  şi  anume  s’au  purtat 
crud  faţă  de  acele  părţi  ale  ţării  cari  nu  erau  daneze,  ci  ger¬ 
mane.  Acelaş  tratament  de  care  s’au  învrednicit  Germanii  din 
partea  Danezilor,  au  să-l  sufere  acum  Danezii  din  partea  prusia- 
cilor.  Dinte  pentru  dinte  şi  ochi  pentru  ochi.  Da,  zice  A.,  dar 
acesta  nu  mai  e  un  principiu  al  legii  nouă,  ci  al  celei  vechi. 
Prusiacii  se  poartă  acum  îndoit  de  rău  faţă  de  Danezii  supuşi, 
cărora  nu  le  acordă  nici  pe  jumătate  din  drepturile  pe  cari  le-a 
acordat  Anglia  Burilor  învinşi,  cari  au  funcţionari  din  sânul  lor 
şi  îşi  pot  învăţă  copiii  în  şcoli  cu  limba  lor.  De  ce  o  politică 
de  aceasta  faţă  de  un  popor  germanic  şi  creştin?  Răspuns:  po¬ 
porul  german  n’are  cunoştinţă  de  ce  fac  funcţionarii  din  Schleswig 
în  numele  său,  căci  dacă  ar  avea  n’ar  putea  suferi  aşa  ceva. 
Altcum  n’ar  fi  de  închipuit  cum  ar  putea  poporul  german,  deş¬ 
teptat  la  glasul  de  chemare  al  lui  Fichte,  să  nu  recunoască  şi 
altui  popor  dreptul  la  vieaţă  naţională,  aşa  cum  l-a  pretins  odi¬ 
nioară  pentru  sine.  Cum  s’ar  putea  justifică  moraliceşte  un  pa¬ 
radox  ca  acesta  ?  Un  răspuns  la  întrebarea  aceasta  se  impune;  nu  e 
permis  a  trece  ia  ordinea  zilei  peste  probleme  grele  cari  îţi 
strâng  sufletul  şi  pe  cari  altcum  le  înmormântezi  în  suflet  numai 
fiindcă  nu  vrem  să  avem  tăria  de  a  recunoaşte  adevărul  şi  de  a 
îndrepta  stările  neumane.  Ci  e  un  lucru  necinstit  a  lucră  contra 
convingerii  tale  proprii. 

La  acestea  răspunde  Rade :  Prusia  nu  poate  cedă  Danemarcei 
partea  daneză  a  Schleswigului ;  asta  ar  însemnă  pentru  Prusia 
pierderea  unor  puncte  strategice  importante.  Nici  Danemarca  n’ar 
face  un  astfel  de  act  de  mărinimie  faţă  de  un  stat  străin.  Asta 
din  punct  de  vedere  politic.  Dar  mai  e  şi  punctul  de  vedere 
moral.  Nu  e  lucru  imoral  pentru  un  stat  modern  acela  de  a  avea 
între  supuşii  săi  şi  indivizi  de  naţionalitate  străină.  Revenirea  la 
state  curat  naţionale  e  o  imposibilitate  şi  dacă  s’ar  încercă  totuş 
un  lucru  ca  acesta  s’ar  naşte  la  moment  un  răsboi  european. 
Oricât  de  dureros  ar  fi  pentru  Danezi  să  vadă  140,000  de  fraţi 
de-ai  lor  sub  stăpânire  germană,  această  întocmire  produsă  de 
procesul  istoric-universal  nu  o  poate  detestă  nici  un  fel  de  mo¬ 
rală  din  lumea  asta.  Pentru  Germani  cei  140,000  de  danezi  su¬ 
puşi  prusiaci  nu  înseamnă  nimic,  pentru  d-voastră  Danezii,  un 

popor  mic,  face  foarte  mult.  Ţineţi  deci  strânse  legături  cu  ei,  îi 
ajutaţi  prin  jertfe  şi  iubire  şi  vă  rugaţi  pentru  ei  Duminecă  de 
Duminecă  în  bisericile  d-voastră:  încă  ne  rugăm  pentru  bieţii 
noştri  fraţi  din  Sudjiitland,  pentruca  săi  scape  pe  ei  din  robia 
stăpânitorului  fără  de  lege  şi  să-i  împreune  iarăş  cu  vechea  lor 
moşie.  O  rugăciune  neimpusă  de  autorităţile  bisericeşti  daneze, 
care  însă  se  obişnueşte  în  biserici,  ca  o  expresie  a  sufletului 
naţional  rănit.  (Subiectivismul  acesta  cinstit  e  ceeace  face  ca  «ru¬ 
găciunea  asta  să  poată  fi  tolerată»,  adaugă  Rade).  înţeleg  toate 
acestea,  cu  toate  că  cred  că  n’ar  trebui  să  se  meargă  aşa  de¬ 
parte,  încât  să  se  zică  că  Prusia  posedă  Schleswigul-de-Nord 
«pe  nedrept». 

N’a  existat  nici-când  o  necesitate  politică  de  a  maltrata  în 
colţul  nordic  al  patriei  noastre  pe  Danezi,  în  schimb  există  şi  a 
existat  totdeauna  o  necesitate  morală  care  ne  îndeamnă  să-i  tratăm 
bine.  Cum  se  face  cu  toate  acestea  că  Danezii  sunt  maltrataţi? 
Lucrul  acesta  se  face  fără  ca  despre  el  să  aibă  vre-o  cunoştinţă 
poporul  german.  Vina  e  a  autorităţilor,  nu  a  poporului.  «Noi 
germanii,  zice  R.,  ne-am  înţeles  greşit  datoria  în  Schleswig,  dar 
ajutaţi-ne  şi  d-voastră  ca  să  nu  fim  judecaţi  mai  aspru  decât 
merităm  pe  drept».  —  Despre  rugăciunea  de  mai  sus  zice  R., 
revenind  asupra  ei:  dacă  ea  ar  fi  impusă  preoţimei  şi  poporului 
de  cătră  autorităţi,  ar  fi  ceva  de  nesuferit.  Dar  aşa,  că  ea  e  spon¬ 
tană,  o  preţuim  pentru  sinceritatea  ei  subiectivă.  Desigur  că  cu 
ajutorul  ei  se  fanatizează  poporul,  dar  recunosc  că  e  greu  să 
pui  stăvilar  iubirii  de  neam  şi  de  patrie  şi  sincerităţii  celui  ce 
se  roagă.  Eu  cred  că  dimpotrivă,  rugăciunea  comună  din  biserică 
e  tocmai  cu  acel  scop  rânduită  ca  să  dea  expresie  astorfel  de 
sentimente. 

Discuţia  începută  de  cei  doi  profesori  universitari  o  încheie 
«un  preot  schleswigian»  cu  nişte  consideraţii  foarte  temeinice  de 
ordin  religios  şi  politic,  Intr’un  capitol  vorbeşte  despre  «religie 
ca  factor  cultural  latent»,  arătând  ce  mare  putere  vie  e  la  Danezi 
religia,  chiar  şi  din  punct  de  vedere  politic.  Deşi  german,  scrii¬ 
torul  acestor  articole,  el  nu  se  sfieşte  a  recunoaşte  că,  cu  toată 
comunitatea  religiei  lor,  între  convingerile  religioase  ale  Germa¬ 
nilor  şi  între  cele  ale  Danezilor  e  o  enormă  deosebire.  Creştinul 
danez  e  totodată  şi  un  danez  creştin ;  pentru  el  unitatea  poporului 
danez  e  un  mare  ce  religios,  şi  aceasta  nu  numai  ca  un  senti¬ 
ment  vag,  ci  ceva  absolut  real  pentru  care  creştinătatea  daneză 
aduce  jertfe  însemnate,  atât  în  Schleswig  cât  şi  în  America.  «Dacă 
ne-ar  întrebă  un  german  dela  sud :  Ce  fac  Danezii  pentru  Schles¬ 
wigul-de-Nord?  ar  trebui  să  răspundem :  iată  ei  se  roagă.  E  ade¬ 
vărat  că  şi  creştinul  german  îşi  aminteşte  de  patria  şi  de  neamul 

său  în  biserică,  dar  trebuie  să  recunoaştem  că,  în  vremece  creş¬ 
tinii  danezi  ca  popor  şi  ca  totalitate  îşi  fundamentează  pro¬ 
blemele  lor  culturale  pe  religie,  la  noi  e,  de  decenii  întregi, 
numai  o  sumă  oarecare  de  creştini,  iar  nu  creştinătatea  ger¬ 
mană  ca  un  întreg  unitar,  care  face  acelaş  lucru.  In  aceasta  con¬ 
sistă  marea  taină  a  puterii  Danezilor  şi  a  slăbiciunii  Germanilor 
din  Schleswig. 

Cauza  acestui  contrast  e  a  se  căută  în  soarta  Danezilor  ca 
popor.  Scoşi  la  1864  din  concertul  puterilor  mari  europene,  ei 
şi-au  căutat  menirea  lor  în  o  întărire  de  din  lăuntru  în  afară, 
prin  ceeace  s’au  renăscut,  atât  din  punct  de  vedere  cultural  cât 
şi  religios,  în  acelaş  timp.  Această  nouă  cultură  a  lor  nu  e  un 
apanagiu  al  unei  caste  singuratice,  ci  e  un  bun  comun  al  între¬ 
gului  popor,  dela  vlădică  până  la  opincă.  O  presă  admirabilă, 
multe  biblioteci  poporale  foarte  cercetate,  peste  1 00  de  şcoli  po¬ 
porale  superioare  într’o  ţară  cu  abia  2  milioane  şi  jumătate  de 
suflete,  împărtăşesc  şi  celui  mai  sărac  băiat  sau  fete  cea  mai  po¬ 
trivită  cultură.  Ei  trăesc  o  vieaţă  aparte,  democratică,  străbătută 
de  cele  mai  adânci  idei  religioase  şi  plină  de  cucernicie  con¬ 
ştientă,  conservativă  şi  practică.  Această  cultură  genuină,  aşezată 
pe  temeiul  religiei,  socoteşte  ca  cea  mai  firească  problemă  a  sa, 
ca  ceva  sfânt,  «provincia  pierdută»,  cătră  care  se  îndreaptă  în¬ 
treg  sufletul  naţional  şi  religios  al  poporului.  Danezul  creştin 
vede  în  cultura  germană  ceva  ireligios,  ceva  ce  vatămă  sfinţenia 
întocmirei  dumnezeeşti  de  a  trăi  popoarele  prin  cultura  lor,  prin 
religia  lor  ca  expresiune  a  vieţii  lor  sufleteşti.  împotriva  acestui 
amestec  al  ireligiozităţii  sufletul  lor  tresare  de  cea  mai  sfântă 
revoltă  şi  deci  nu  e  mirare  că  ei  se  apără  împotriva  influenţei 
străine  aşa  cum  se  apără. 

Aşa  văd  lucrurile  Danezii  din  Danemarca.  Tot  din  acelaş 
izvor  pleacă  şi  viaţa  Jiitlandezilor :  credinţa  lor  în  o  împreunare 
cu  patria  mamă  nu  e  o  credinţă  politică  ci  religioasă.  Poporul 
lui  Izrail  n’a  putut  dori  mai  fierbinte  întoarcerea  din  exilul  babi¬ 
lonean  şi  asirian,  de  cum  doreşte  Schleswigianul  întoarcerea  la 
sânul  fraţilor  lor.  Asupririle  de  cari  se  învrednicesc  din  partea 
stăpânilor  lor  pe  cari  îi  socotesc  vremelnici,  e  firesc  ca  să  nu 
le  scadă  această  convingere,  ci  dimpotrivă,  să  Ii-o  întărească. 
Convingerea  lor  religioasă  e  o  stâncă  de  granit,  pe  care  şicanele 
prusiacilor  n’o  pot  clătină. 

Schleswigul  e,  în  părţile  daneze,  o  ţară  deosebit  de  biseri- 
coasă :  bisericile  sunt  foarte  cercetate,  misiunea  creştină  e  foarte 
intensivă,  preoţimea  e  foarte  iubită  şi  sfatul  ei  trage  la  cântar 
în  toate  daraverile  bisericeşti  şi  şcolare.  Cât  e  Germania  de  mare 
nu  se  găseşte  uşor  o  ţară  în  care  preoţimea  să  se  bucure  de 

atâia  stimă.  Presa  daneză,  care  e,  ca  nivel  cultural  şi  ca  seriozi¬ 
tate  morală,  cu  mult  superioară  celei  germane,  urmăreşte  ce  e 
drept  cu  rezervă,  dar  cu  un  mare  respect  viaţa  şi  administraţia 
bisericească. 

Vieaţa  bisericească  e  străbătută  de  convingeri  politice.  Marele 
episcop  pedagog,  Grundtvig,  părintele  şcolilor  poporale  şi  supe¬ 
rioare,  a  întipărit  vieţii  daneze  o  nuanţă  creştină-naţională,  cum 
azi  nu  se  mai  găseşte  la  nici  un  alt  popor.  Ea  străbate  orice 
manifestaţie  de  vieaţă;  Ia  serviciile  lor  divine  nu  se  cântă  numai 
coraluri  de  ale  Iui  Luther,  ci  şi  cântări  religioase-politice  de  un 
deosebit  farmec  liric,  cum  ar  fi  d.  e:  «Der  Gott,  der  Eisert  i va- 
chsen  lies »  sau  «Frdheit,  die  ich  meine ».  Peste  tot,  în  vieaţa  da¬ 
neză  de  azi  e  o  fază  deopotrivă  aceleia  pe  care  a  trăit-o  Ger¬ 
mania  pe  timpul  răsboaielor  pentru  libertate  (1813  până  1815). 

Astorfel  de  stări  sufleteşti  nu  le  pot  pune  zăgaz  mijloace 
vexative.  Pe  ele  se  razimă  adevăratul  progres  al  Danezilor  şi 
apropiata  lor  izbândă.  Căci  astăzi  Schleswigul  este,  judecând  după 
vieaţa  lui  spirituală,  o  ţară  daneză.  El  a  devenit  o  ţară  daneză, 
fără  ca  înainte  să  fi  fost  astfel.  Şi  a  devenit  din  vina  germanilor. 

Cât  de  cu  totul  altcum  ne-am  desvoltat  noi,  Germanii  dela 
1864  (anul  în  care  a  căzut  Schleswigul  în  mâni  germane)!  Am 
păşit  din  victorie  în  victorie,  de  pe  o  culme  pe  alta  îmbătaţi  de 
glorie  şi  de  mândrie  ne-am  desvoltat  în  proporţii  uimitoare;  o 
civilizaţie  extensivă  ne-a  deschis  drumul  spre  stăpânirea  lumii. 
Dar  toate  acestea  fără  ca  să  fim  străbătuţi  de  o  siguranţă  şi 
tărie  morală  până  în  cele  mai  fine  fibre  ale  sufletului  nostru. 
Tehnica,  comerţul,  industria,  ştiinţele  pozitive,  toate  s’au  desvoltat, 
însă  în  contul  puterilor  morale  ale  poporului;  noi  am  neglijat 
cultura  şi  religia,  şi  în  vremece  ochii  noştri  erau  veşnic  aţintiţi 
înafară,  am  uitat  să  căutăm  şi  spre  internul  nostru.  Ochiul  străi¬ 
nului  care  caută  să  ne  cunoască,  se  orientează  şi  el  mai  mult 
după  exterior,  care  e  mai  uşor  de  văzut.  Mult  lăudatul  spirit 
german  a  murit,  —  asta  o  dovedeşte  poporul  german  pe  la  fron¬ 
tierele  întinsului  său  imperiu.  E  dureros  să  constaţi  că  întreaga 
noastră  artă  în  politică  şi  guvernare  e  ireligioasă  ca  principiu,  ea 
e  obiectivă,  în  înţelesul,  că  se  raportă  la  obiecte,  nu  la  spirit, 
—  dar  nu  morală. 

Germanismul  e  ireligios,  ceeace  se  constată  din  raportul 
dintre  om  şi  om,  fie  aceştia  germani  şi  germani,  fie  germani  şi 
danezi.  In  acest  moment  zace  extraordinara  deosebire  dintre 
germani  şi  danezi ;  câtă  vreme  vieaţa  acestora  e  străbătută  de  con¬ 
vingeri  religioase  ferme,  a  acelora  e  purtată  de  idei,  cari  în  fundul 
lor  sânt  ireligioase,  şi  deci  imorale,  şi  ca  atari  imposibile  de  a 
întări  pentru  totdeauna  forţele  schimbăcioase  ale  unui  popor. 


576 


Din  punctul  de  vedere  de  drept,  chestiunea  schleswigiană  e 
foarte  problematică.  Lupta  ce  se  dă  în  Schleswig  e  foarte  ine¬ 
gală;  de  partea  nemţească  mijloace  politice  nenumărate,  însoţite 
de  o  neputinţă  internă  care  se  manifestă  şi  în  cererile  isterice 
după  ajutorul  statului,  de  cea  daneză  o  spoliare  de  drepturi  unită 
cu  o  putere  lăuntrică  pe  care  abia  o  mai  pot  ţinea  în  frâu. 
Desvoltarea  istorică  a  ţărişoarei  e  un  nod  gordian  şi  cuvintele 
lui  Bismark  « Dah  moet  wi  hebben »  au  fost  cea  mai  bună  rezolvire 
a  lui  din  partea  unui  politician.  Din  partea  unui  politician,  şi  nu 
a  unui  creştin!  Dar  acuma  ţara  e  germană  şi  danezii  n’au  nici 
un  drept  să  pretindă  îndărăt  o  ţară  cu  locuitori  de  două  naţio¬ 
nalităţi,  pe  care  n’au  putut-o  ţinea.  De  altcum  fiinţa  unui  popor 
nu  se  poate  defini  prin  un  document  istoric  din  trecutul  înde¬ 
părtat,  —  ea  se  determină  şi  se  concretizează  în  însăş  desvol¬ 
tarea  culturală  a  timpului  în  care  se  desfăşură. 

Schleswig  Holsteinul  e  astăzi  în  mâni  germane.  Ni-se  im¬ 
pune  categoric  întrebarea:  cum  am  administrat  noi  această  mo¬ 
ştenire  dela  părinţii  noştri  ?  Când  istoria  universală  —  acest  tri¬ 
bunal  universal  al  lui  Schiller  —  va  ţinea  judecată  asupra  noa¬ 
stră,  se  va  dovedi  că  noi  am  făcut  uzură  cu  ea,  sau,  poate,  că 
am  pierdut-o  din  mână.  Căci  e  un  lucru  sigur :  hotărîtoare  nu  e 
stăpânirea  asupra  unei  moşii,  ci  metoadele  de  lucru  ale  diferitelor 
culturi  cari  se  ciocnesc  între  hotarele  ei.  Hotărîtor  e:  care  cul¬ 
tură  e  cea  biruitoare  ? 

Până  la  1888  n’a  existat  o  «chestiune  schleswigiană».  Da¬ 
nezii  şi-au  continuat  şi  după  1864  vieaţa  lor  naţională,  cu  unica 
deosebire  că  acum  erau  supt  oblăduire  prusiacă.  Cel  dintâi  pas 
contra  danezilor  a  fost  făcut  la  1888,  anul  suirii  pe  tron  a  îm¬ 
păratului  Wilhelm  II.  Atunci  a  fost  eliminată  din  şcoli  limba  da¬ 
neză,  rămânând  în  drepturile  ei  numai  la  religie,  4  ore  pe  săptă¬ 
mână.  Bilingvismul  inaugurat  în  acest  chip  a  fost  însă  o  mare  pie- 
decă  în  calea  spre  cultură;  din  cauza  lui,  Schleswigul  a  fost  con¬ 
damnat,  atât  din  punct  de  vedere  german,  cât  şi  danez,  la  rolul 
de  Cenuşotcă,  în  ce  priveşte  cultura.  Instrucţia  în  două  limbi  a 
devenit  pentru  şcolile  noastre  o  problemă  nerezolvabilă.  In  vreme 
ce  rezultatele  în  limba  germană  erau  atât  de  neînsemnate  încât 
feciorii  trebuiau  să  o  înveţe  ca  recruţi,  din  nou  pe  baza  specialei 
pedagogii  militare,  limba  daneză  trebuia  să  rămâie  în  păragină, 
fără  duh.  De  fapt  eliminarea  limbei  daneze  din  şcoală  a  fost  un 
act  politic,  un  act  prostesc,  care  a  produs  o  revoltă  a  sufletului 
danez,  şi  nu  numai  a  acestuia  ci  chiar  şi  a  celui  german,  băştinaş 
în  Schleswig.  De  atunci  s’au  deschis  ochii  danezilor,  ei  veghiază 
neadormit  şi  ştiu  la  câtă  bunăvoinţă  se  pot  aştepta  dela  germani. 
Germanii  sânt,  la  rândul  lor,  «consecvenţi»;  ei  fac  politica  despre 

care  sunt  convinşi  că  place  celor  neorientaţi  dela  cârmă  şi  că  îi 
va  ţinea  la  putere  fiindcă  reprezintă  «ideia  mare  germană».  Mă¬ 
sura  cu  care  se  măsură  locuitorii  ţării  e,  la  vedere,  «echitabilă», 
numai  cât  nu  datoria  şi  dreptatea  îl  recomandă  pe  cineva,  ci  sen¬ 
timentele  («patriotismul»)  şi  flexibilitatea,  nu  tăria  de  carater,  ci 
facultatea  de  asimilare.  Se  crede  că  astfel  se  lucrează  pentru  în¬ 
tărirea  germanismului  în  Schleswig,  câtă  vreme  de  fapt  asta  în¬ 
seamnă  o  slăbire  din  cele  mai  hotărîte. 

Caracteristic  e  şi  felul  prin  care  se  încearcă  zădărnicirea  cul¬ 
turii  daneze.  Paza  poliţiaiă  şi  inhibiţia  e  la  ordinea  zilei;  nu  sânt 
scutite  nici  petrecerile  cu  joc,  reprezentaţiile  de  diletanţi  şi  adu¬ 
nările  societăţilor  de  amestecul  poliţiei.  Artiştilor  din  Danemarca 
nu  le  e  peste  tot  permis  a  luă  parte  activă  la  vreo  manifestaţie 
culturală  daneză  din  Schleswig. 

Şcoala  e  a  statului,  dar  roadele  pe  care  le  produce  ea  for¬ 
mează  una  din  puţinele  pagini  de  glorie  tristă  ale  spiritului  german. 
Ea  e  arena  unde  pusilanimitatea  germană  îşi  serbează  triumfurile 
sale.  Copiii  sunt  pândiţi  în  timpul  pauzelor  dintre  ore  în  curtea 
şcolii  ca  să  nu  vorbească  în  limba  maicii  lor,  ceeace  le  atrage 
pedepse  aspre.  Una  din  problemele  ei  de  căpetenie  e  Infiltrarea 
patriotismu  ui  în  elevi,  un  patriotism  de  fraze  şi  de  paradă,  cât 
se  poate  de  scârbos  (Hurahpatriotismus).  Ceeace  se  face  în  di¬ 
recţia  aceasta  în  orele  de  religie,  e  de-adreptul  o  neruşinare.  Su¬ 
fletul  copiilor  e  ofensat  la  tot  pasul  şi  aluziile  grosolane  la  adresa 
părinţilor  lor  întrece  orice  margini.  Cele  mai  îndrăzneţe  minciuni 
istorice  se  debitează,  numai  pentru  a-i  arătă  pe  danezi  ca  pe  nişte 
laşi  şi  a  plantă  astfel  în  sufletele  copiilor  «sentimente  germane»  ! 
Intre  astfel  de  împrejurări  nu  mai  cuprinde  pe  nimeni  mirarea  că 
un  învăţător  german  dintr’un  sat  danez  a  fost  în  stare  să  declare 
cu  o  temerară  îngâmfare,  că  datoria  lui  e  a  lucră  împotriva  in¬ 
fluenţii  părinţilor  asupra  copiilor. 

O  vorbă  cunoscută  zice  că:  cine  are  tinerimea,  acela  are 
viitorul.  Poatecă,  dar  cine  are  şcoala,  acela  încă  nu  are  tinerimea. 
Aceasta  e,  mai  mult  decât  a  oricui,  a  familiei.  Şi  de  când  şcoala 
germană  face  ceeace  face  în  ultimele  două  decenii,  se  poate  zice 
că  tinerimea  nu  e  absolut  de  loc  a  şcoalei,  ci  exclusiv  numai  a 
familiei  şi  a  poporului.  Şi  starea  aceasta  e  din  punct  de  vedere 
religios  de  salutat,  ceeace  se  bazează  pe  porunca  a  patra  din  de¬ 
calog  şi  e  firească,  oricât  ar  fi  de  deprimantă  din  punct  de  vedere 
german.  Generaţia  conducătoare  a  danezilor  de  azi,  o  generaţie 
de  luptători  intransigenţi,  a  ieşit  din  această  şcoală  nefirească. 
Noi,  germanii,  secerăm  azi  ce  am  sămănat:  roadele  urei  în  contra 
culturei  germane  ca  cultură  impusă  cu  forţa.  Şi  cu  toate  acestea 
şcoala  nu-şi  schimbă  tactica.  Dar  dacă  autorităţile  şcolare  supe- 


rioare  nu  simt  imposibilitatea  situaţiei,  în  schimb  dau  despre  a- 
ceasta  cele  mai  eclatante  dovezi  învăţătorii  dela  ţară,  cari  se  re¬ 
fugiază  cu  toţii  din  şcolile  bilingve  în  şcolile  cu  populaţie  curat 
germană.  Aceia  cari  fac  excepţii  sunt  de- o  îndrăzneală  neînchi¬ 
puită.  Aşa  d.  e.  s’a  găsit  la  Paştile  trecute  un  învăţător  organist, 
care  la  sfârşitul  slujbei  Învierii,  când  credincioşii  danezi  se  gră- 
biau  să  iasă  din  biserică  a  intonat  imnul  imperial,  voind  să  se  în- 
sinue  prin  astfel  de  isprăvuri  superiorilor  săi. 

Până  înainte  cu  câţiva  ani  spiritul  de  opoziţie  danez  îşi  avea 
sediul  său  în  adunări  publice,  azi  el  s’a  refugiat  în  familie.  Din 
cauza  şcoalei  copiii  nu  se  mai  pot  înţelege  în  scris  cu  părinţii  lor, 
fiindcă  în  şcoală  au  învăţat  numai  carte  nemţească.  Dar  această 
situaţie  nu  se  supoartă  cu  o  resignaţiune  de  mucenic,  cu  ochii 
aţintiţi  numai  pe  lumea  de  apoi,  ci  mamele  se  pun  pe  lucru  ca 
să  împlinească  ceeace  şcoala  nu  vrea  să  facă  pentru  copiii  lor : 
ele  îşi  învaţă  copii  să  scrie  şi  să  cetească  în  limba  daneză.  Mai 
demult  serviâ  în  familii  drept  abecedar  Biblia,  astăzi  la  aceste  se 
mai  adaogă  încă  unul:  gazeta.  Deodată  cu  cel  dintâi  cuvânt 
cetit  în  limba  maternă,  copilul  soarbe  din  gazetă  şi  sentimente 
daneze  şi  cultură  naţională,  şi  cu  cât  copilul  trebuie  să  ţie  mai 
ascunse  aceste  lucruri  în  faţa  învăţătorului,  cu  atât  mai  mare  tra¬ 
gere  de  inimă  are  spre  ele. 

Dar  nu  numai  copiii  învaţă  să  cetească  gazeb,  ci  şi  adulţii.  Ga¬ 
zetele  cari  aveau  înainte  cu  un  deceniu  câteva  sute  de  abonaţi, 
azi,  au  tot  pe  atâtea  mii,  şi  cine  ştie  de  câtă  autoritate  se  bu¬ 
cură  în  faţa  ţăranilor  fiecare  cuvinţel  tipărit  în  gazete,  ştie  ce  re¬ 
zultate  produce  lectura  aceasta. 

De  fapt  Schleswigul-de-nord  n’a  fost  niciodată  atât  de  danez, 
ca  astăzi,  graţie  politicei  germane. 

Dar  singură  politica  germană  n’ar  fi  putut  întări  vieaţa  da¬ 
neză,  dacă  alături  de  ea  danezii  n’ar  fi  desfăşurat  şi  o  activitate 
pozitivă  dintre  cele  mai  bine  organizate. 

In  ce,  anume,  zace  taina  puterii  aceleia  mari  a  lor,  prin  care 
eludează  toate  strădaniile  germanilor?  In  muncă  neîntreruptă  şi 
bine  organizată.  Rar  popor  care  sâ  aibă  mai  multe  societăţi, 
decât  danezii,  şi  anume  societăţi  culturale,  atât  pentru  desvoltarea 
minţii  cât  şi  a  trupului.  Sunt  foarte  răspândite  societăţile  pentru 
cultivarea  cântecelor,  obiceiurilor  şi  jocurilor  bătrâneşti  şi  tot  atât 
de  răspândite  societăţile  de  tir  şi  de  gimnastică,  pentru  ca  să  nu 
le  mai  amintim  şi  pe  cele  de  cetire.  Dar  mai  însemnată  decât 
toate  e  «Societatea  şcolară»,  născută  ca  răspuns  la  eliminarea 
limbei  daneze  din  şcoală  şi  pusă  mai  cu  seamă  supt  îngrijirea 
femeilor  daneze. 

In  timp  foarte  scurt  această  societate  a  ajuns  la  un  record 
de  aproape  8000  de  membrii  şi  înscrierile  de  membrii  noi  e  în 

curgere.  Societatea  şcolară  s’a  înfiinţat  în  scopul  de  a  trimite  pe 
feciori  de  18 — 25  ani  la  şcolile  poporale  superioare  din  Dane¬ 
marca,  unde  aceştia  nu  câştigă  numai  cunoştinţe  folositoare  pentru 
vieaţă,  ci  şi  o  cultură  naţională  temeinică.  Până  la  1909  au  fost 
trimişi  (în  curs  de  17  ani)  3946  de  inşi  în  «patria  mumă».  In 
afară  de  aceştia,  cari  au  fost  de  ordinar  băieţi  mai  săraci,  au 
mai  cercetat  şcolile  menţionate  încă  vr’o  6000  de  fii  de  danezii 
mai  cu  stare.  De  o  mare  însemnătate  e  faptul  că  toţi  participanţii 
cursurilor  (cari  ţin  câte  6  luni)  duc  o  vieaţă  comunistă  în  inter¬ 
nate  unde  domneşte  un  spirit  treaz  şi  activ  şi  unde  li  se  acoardâ 
deosebită  atenţie.  Graniţa  Danemarcei  dinspre  Germania  are  nu 
mai  puţin  de  cinci  şcoli  de  acestea,  ridicate  aproape  numai  pentru 
«fraţii  subjugaţi».  In  afară  de  acestea  mai  sunt  în  restul  ţării  încă 
mai  bine  de  100,  unde  ei  sunt  deasemenea  primiţi.  Germanii 
au  înţeles  rostul  astorfel  de  şcoli  şi  pentru  a  opri  pe  supuşii  lor 
acasă,  au  ridicat  şi  ei  patru  şcoli  poporale  superioare  în  Schleswig 
(deşi  în  restul  Germaniei  nu  există  nici  măcar  una  singură),  dar 
nu  ajung  cu  ele  la  nici  un  rezultat,  fiindcă,  vorba  danezului : 
«spiritul,  nu  banul  e  temelia  şcolii  superioare».  Danezul  rămâne 
danez  nu  fiindcă  e  născut  astfel,  ci  fiindcă  e  confirmat  în  cul¬ 
tura  daneză.  Asta  se  vede  până  şi  în  cele  mai  mici  lucruri  de 
mână  ale  fetelor  şi  în  zelul  băieţilor  după  gimnastica  nordică  prin 
care  se  întăresc  şi  devin  rezistenţi.  Nici  un  fel  de  patriotism 
cuşer  nu  se  mai  poate  opune  acestui  curent ;  poporul  a  aflat  calea 
care  duce  la  scop  prin  ajutor  propriu. 

O  însemnătate  deosebită  are  în  vieaţa  naţională  presa,  aceea 
presă  pe  care  o  globesc  procurorii  ca  şi  prin  alte  ţări,  dar  care 
e  mai  «sprijinită»  de  cât  altundeva.  Sunt  gazete  cari  au  la  20.000 
de  abonaţi,  în  sânul  unui  popor  de  140.000  de  suflete. 

Aproape  pe  fiecare  familie  cade,  deci,  câte  un  exemplar;  şi 
se  poate  închipui  ce  face  ea  pentru  unitatea  culturală  a  neamului 
pe  care-1  serveşte. 

Care  poate  fi  cuvântul  unui  creştin  nepreocupat  în  faţa 
astorfel  de  frământări  cu  un  ascuţiş,  adesea,  duşmănos?  Sufletul 
fiecăruia  se  revoltă  împotriva  asupritorului,  fie  mijloacele  de  cari  se 
serveşte  oricum  ar  fi,  şi  e  o  satisfacţie  rară  când  vezi  cum  un 
profesor  de  al  unei  universităţi  germane  şi  un  preot  german  se 
poate  ridica  până  la  o  înălţime  care-i  şade  atât  de  bine  unui 
creştin,  dela  care  desaprobă  spiritul  necreştinesc  de  care  sunt 
conduşi  prusiacii  faţă  de  micul  crâmpei  de  danezi.  «Dacă  cu¬ 
vântul  pe  care  unui  bărbat  i-1  impune  dragostea  lui  de  adevăr, 
mai  poate  avea  vr’o  influenţă  în  Prusia  şi,  peste  tot  în  Germania, 
—  zice  profesorul  Rade  —  cuvintele  spuse  de  profesorul  Amundsen 
nu  vor  puteâ  rămânea  fără  efect».  Dr.  Onisifor  Ghibu. 

CHESTIUNEA  BISERICEASCĂ  GRECO-BULGARĂ. 

Sub  titlul  acesta  a  apărut  în  Petersburg  la  anul  1889  un  studiu  pu¬ 
blicat  de  Teplov,  în  care  între  altele  se  ocupă  şi  de  părerea  bisericii  or¬ 
todoxe  ecumenice  asupra  importanţei  §-lui  62  al  congresului  dela  Berlin. 
Autorul  spune:  «§  62  al  congresului  dela  Berlin  garantează  libertatea  cul¬ 
tului  religios  şi  al  ritului  extern  tuturor  confesiunilor  din  Turcia  şi  înlătură 
orice  restrângere  a  ierarhiei  diferitelor  biserici,  precum  şi  a  relaţiei  lor 
faţă  de  episcopi.  După  părerea  bisericii  ortodoxe  ecumenice  ihotărirea 
aceasta  se  poate  referi  numai  la  bisericile  acelea,  a  căror  independenţă  a 
fost  recunoscută  în  mod  canonic.  Biserica  bulgară  până  acum  nu  are  in¬ 
dependenţă,  iar  din  §-ul  congresului  rezultă  cu  claritate  că  măsura  cuprinsă 
în  el  nu  se  poate  aplică  la  această  biserică  fără  violarea  legei  bisericeşti». 
Mai  departe  se  spune ;  «Cu  consideraţie  la  aceste  aprecieri  ministeriul  a 
dat  reprezentanţei  ruseşti  din  Bulgaria  instiucţiunea,  ca  în  chestia  biseri¬ 
cească  greco-bulgară  să  se  poarte  împăciuitor  şi  să  convingă  pe  Bulgari 
despre  necesitatea  înţelegerii  cu  patriarhatul,  deoarece  recunoaşterea  ca¬ 
nonică  a  ierarhiei  bulgare  e  imposibilă  fără  o  astfel  de  înţelegere».  Di¬ 
rectiva  aceasta  a  fost  dată  de  cătră  ministeriul  rusesc  reprezentantului  ru¬ 
sesc  Lukjanov,  care  împreună  cu  alţi  reprezentanţi  ai  statelor  europene  a 
luat  parte  la  prima  adunare  poporală  constituantă  ţinută  în  Tirnova  la 
1879.  Discuţii  lungi  şi  furtunoase  a  mai  stârnit  şi  §  39  al  constituţiunei. 
Părerile  s’au  împărţit.  Unii  au  văzut  imposibilitatea  punerii  în  practică 
a  acestui  paragraf,  deoarece  Turcia  nu  putea  permite  ca  episcopii  bulgari 
să  ţină  şedinţe  sinodale  în  Constantinopol.  De  aceea,  cei  ce  erau  .de 
această  părere,  ajutaţi  de  unii  episcopi  bulgari,  au  voit  să-l  respingă.  Dar 
reprezentantul  rusesc  s’a  întrepus  pentru  paragraful  acesta.  El  a  declarat 
că  teritorul  bisericesc  va  stă  sub  un  prezident  şi  că  conducerea  bisericii 
din  principat  va  fi  organizată  printr’o  constituţiune  deosebită,  .care  se  va 
elabora  mai  târziu.  Astfel  s’a  primit  §-ul  39  şi  a  rămas  neschimbat  până 
astăzi.  El  sună:  «deoarece  principatul  bulgar  formează  un  întreg  nede¬ 
spărţit  cu  teritorul  bisericesc  bulgar,  de  aceea  se  supune  sfântului  Sinod, 
—  ca  supremă  putere  spirituală  a  bisericei  bulgare,  —  ori  unde  s’ar  află 
această  putere».  Conform  cu  acest  §  conducerea  bisericei  bulgare  e  în¬ 
credinţată  sf.  sinod  şi  consiliului  exarhal,  cari  sunt  încorporate  Ia  exarhatuî 
din  Constantinopol.  Această  măsură  a  fost  iscălită  de  reprezentanţii  sta¬ 
telor  europene  şi  astfel  a  devenit  un  act  de  drept  internaţional.  .  v  j 

După  căderea  totală  a  patriarhatelOr  slave  din  peninsula  balcanică  Ia 
anul  1766,  s’a  început  dominaţia  preoţime!  greceşti  —  a  fanarioţilor  —  pe  teri¬ 
toriile  slave.  Sub  stăpânirea  turcilor  tirani  şi  a  grecilor  îngâmfaţi,  slavii  au  ajuns 
întrio  stare  deplorabilă.  Partea  mai  mică  a  poporului  sârbesc  a  scuturat 
jugul  acesta  insuportabil  în  deceniul  prim  al  secolului  trecut.  Lui  i-a  urmat 
poporul  bulgar,  care  se  nizuiâ  să  scape  cel  puţin  de  Greci.  Bulgarii  ce¬ 
reau  neatârnare  bisericească  şi  drepturile  pe  cari  le-a  posedat  în  Turcia 

patriarhatul  de  Tirnova  înainte  de  ce  a  fost  desfiinţat  Patriarhatul  grecesc  a  re¬ 
spins  cu  dispreţ  dela  început  dorinţa  Bulgarilor.  Dar  dupăce  Bulgarii  n'au  cedat 
şi  au  căpătat  sprijin  la  stăpânirea  turcească,  patriarhatul  din  Constantinopol 
a  întrebat  pe  toţi  reprezentanţii  bisericilor  ortodoxe  de  sfat,  cum  să  pro¬ 
cedeze  în  afacerea  aceasta.  Mitropolitul  F ilarei  al  Moscvei,  în  «Colecţia 
vorbirilor  şi  părerilor  despre  starea  bisericii  ortodoxe»,  a  numit  ilegală 
mişcarea  bulgară.  Părerea  lui  a  acceptat-o  sinodul  rusesc  în  răspunsul  dat 
la  anul  1860  patriarhatului.  Totuş  patriarhul  Qregorie  VI  a  recunoscut  în 
parte  dorinţele  bulgare  şi  a  elaborat  Ia  anul  1867  un  proiect  oficios  pentru 
rezolvirea  chestiunei  bulgare  bisericeşti.  Conform  acelui  proiect  Bulgarii 
avea  să  primească  6  biserică  independentă,  compusă  din  episcopiile  Niş, 
Vidîn,  Kjustendil,  Vraţa,  Sofia,  Loveci,  Somocov,  Rusciuc,  Tirnovo,  Prjeslaw 
şi  Varna.  Mai  departe  biserica  bulgară  ar  fi  fost  numai  nominal  depen¬ 
dentă  ca  exarhat  de  patriarhatul  ecumenic.  Dar  Bulgarii  n’âu  primit  pro¬ 
iectul  acesta,  deoarece  chestiunea  întriaceea  a  fost  aplanată  cu  regimul 
turcesc. 

Printriun  firman  al  sultanului  din  anul  1870,  biserica  bulgară  a  fost 
organizată  ca  exarhat  şi  unită  numai  nominal  cu  patriarhatul.  Principiul 
autonomiei  complete  îl  hotărăsc  §§  1  şi  2,  dar  mai  ales  §  3.  In  §  2  se 
spune  că  mitropolitul  cel  mai  bătrân  poartă  numele  de  «exarh»  şi  că 
el  conduce  sinodul  bulgar.  §  3  prescrie  că  patriarhatul  n’are  drept  de  in¬ 
gerinţă  nici  în  ce  priveşte  guvernarea,  nici  alegerea  episcopilor  şi  a  exar- 
hului.  Dependenţa  nominală  o  hotăreşte  §  4:  «Exarhul  are  datorinţa,  — 
corăspunzătoare  regulelor  bisericeşti,  —  să  pomenească  numele  patriar¬ 
hului  din  Constantinopol  la  serviciul  divin», 

Paragrafii  aceştia  din  firman  au  fost  primiţi  în  constituţia  exarhală 
din  anul  1871  şi  sunt  şi  azi  în  vigoare  în  episcopiile  exarhale  din  Mace¬ 
donia.  In  regatul  bulgar  unde  se  află  10  episcopii,  e  valabilă  constituţiunea 
exarhală  nouă  din  1895.  Cele  10  episcopii  sunt:  Vidin,  Russe,  Varna,  Sliven, 
Stara-Zagora,  Plowdirv,  Sofia,  Vraţa,  Trinov  şi  Loweş.  Episcopia  Samo- 
covului  s’a  şters. 

Ambele  constituţiuni  normează  organizaţia  biseri cei  bulgare,  relaţiu- 
nile  ei  cu  alte  biserici  ortodoxe  şi  poziţia  ei  faţă  de  patriarhatul  din  Con¬ 
stantinopol.  Puterea  supremă  bisericească  o  posedă  sfântul  sinod,  care  e 
neatârnat  de  patriarhatul  din  Constantinopol.  Preşedintele  lui  e  exarhul. 
Sfintele  Sinoade  din  Sofia  şi  Constantinopol  sunt  numai  părţi  ale  unuia  şi 
aceluiaş  sinod.  Pe  preşedintele  sf.  sinod  din  Sofia  îl  designează  exarhul, 
ca  pe  reprezentantul  său. 

întemeierea  bisericei  bulgare  pe  baza  fermanului  a  încurcat  şi  mai 
mult  starea  lucrurilor.  Mitropolitul  sârbesc  Mihail  scrie  la  14  Decemvrie 

1870  a  doua  oară  patriarhatului  (Vezi  revista  sârbească  «Prawoslawlje»  a. 

1871  pag.  236).  In  epistola  aceasta  îşi  exprimă  părerea  de  rău  pentru  in¬ 
cidentul  atât  de  neplăcut  pentru  întreaga  biserică  răsăriteană,  care  —  după 
părerea  lui  —  s?a  iscat  din  cauză  că  patriarhatul  la  timpul  său  ne  observat 

dorinţele  îndreptăţite  ale  Bulgarilor.  El  protestează  în  contra  unei  astfel  de 
purtări  a  patriarhatului  şi  a  puterii  civile  şi  declară  firmanul  de  ilegal. 
Patriarhatului-  îi  dă  un  sfat  cum  să  găsească  o  soluţie  mulţumitoare  în 
chestie. 

La  anul  1872  patriarhatul  a  convocat  un  consiliu  ortodox  în  Con- 
stantinopol  pentru  rezolvarea  chestiunei  bisericeşti  bulgare.  In  şedinţa 
primă  din  29  August  s’a  ales  o  comisiune  de  10  membrii,  care  aveă  să  facă  o 
schiţă  istorică  a  chestiunei  bisericeşti  bulgare.  In  şedinţa  a  doua  din  11 
Septemvrie  s’a  judecat  introducerea  «Philetismosului»  (naţionalismului) 
pe  terenul  bisericesc  ca  ceva  străin  legilor  canonice,  iar  biserica  bulgară 
a  fost  declarată  de  schismatică.  S’a  mai  impus  de  datorinţa  comisiei  ca 
prin  o  hotărîre  să  proclame  schisma  bulgară.  Hotărîrea  aceasta  a  fost 
subscrisă  de  membrii  consiliului  în  şedinţa  a  treia  din  16  Septemvrie  şi 
apoi  a  fost  promulgată. 

Sinodul  bisericesc  din  Constantinopol  a  recunoscut  la  anul  1879, 
după  recunoaşterea  independenţei  statului  sârbesc  de  cătră  congresul  dela 
Berlin  din  1879,  autonomia  absolută  a  bisericei  sârbeşti  şi  în  20  Octomvrie 
a  şi  proclamat-o.  S’a  mai  spus  şi  aceea,  că  preoţimea  episcopiei  exarhale 
de  Niş,  a  cărei  teritor  l-au  liberat  Sârbii  de  sub  domnia  turcească,  după 
tradiţia  bisericii  ortodoxe  şi  după  legile  bisericeşti  trebue  să  fie  ataşată 
bisericei  sârbeşti.  Aceasta  s’a  şi  întâmplat  spre  marea  bucurie  a  poporului. 
Asemenea  a  fost  luat  dela  exarhatul  bulgar  şi  teritorul  episcopiei  româ¬ 
neşti  de  Tulcea,  care  a  fost  ataşată  la  biserica  română.  La  acest  sinod 
bisericesc  —  după  cum  spune  Teplow  în  lucrarea  sa  pag.  187—190  —  a 
fost  tratată  din  nou  chestiunea  bisericească  greco-bulgară,  dar  fără  rezultat. 
Sinodul  rusesc  a  trebuit  să  ia  pe  faţă  poziţie,  dacă  până  acum  n’a  făcut 
El  a  declarat  că  recunoaşte  dreptatea  unor  pretensiuni  ale  Bulgarilor,  dar 
în  conformitate  cu  prima  normă  a  sf.  Vasilie,  cu  praxa  şi  tradiţia  bisericii 
ortodoxe,  poate  întră  în  comunitate  cu  Bulgarii  numai  dupăce  aceştia 
vor  face  un  act  de  căinţă. 

In  răsboiul  ruso-româno-turc,  episcopii  bulgari  au  trebuit  să-şi  pă¬ 
răsească  episcopiile  şi  numai  exarhul  bulgar  a  rămas  la  postul  său.  Din 
punctul  de  vedere  al  constituţiunei  exarhale  această  situaţie  eră  anormală. 
Schismei  bisericei  bulgare  i  s’ar  fi  pus  capăt,  dacă  n’ar  fi  primit  puteri 
nouă  la  adunarea  poporală,  amintită  deja,  din  Tirnowo  dela  1879.  Regimul 
bulgar  făcu  încercarea  să  aplice  §  39  al  constituţiunei  nouă.  Prin  re¬ 
prezentantul  său  la  Constantinopol,  el  a  cerut  dela  Poartă  episcopi 
noi  pentru  episcopiile  din  Kjustendii  şi  Samocov.  A  căutat  ajutor  şi  Ia 
reprezentantul  rusesc,  dar  acesta  n’a  voit  să  se  expună  la  aceea  ca  să 
capete  reproşuri  dela  ministerul  de  externe  turcesc,  deoarece  e  în  contra 
dreptului  canonic  ca  un  episcopat  să  aibă  doi  episcopi.  Marele  vizir  a  în- 
cunoştiinţat  apoi  pe  reprezentantul  bulgar,  că  în  chestiile  bisericeşti  din 
Turcia  e  competent  exarhul.  Astfel  încercarea  primă  din  anul  1887  a 
rămas  fără  rezultat.  . 

Tot  astfel  s’a  întâmplat  şi  cu  încercarea  din  anul  1883.  Regimul  tur¬ 
cesc  i-a  comunicat  exarhului,  că  §-ul  39  al  constitutiunei  bulgare  nu  poate 
avea  nici  o  însemnătate  pentru  el,  chiar  şi  numai  din  acea  cauză,  deoa¬ 
rece  reprezentantul  lui  a  protestat  deja  în  Tirnova  contra  acelui  paragraf. 
Regimul  a  rugat  pe  exarh,  ca  să  se  declare  verbal  şi  în  scris  în  contra  acelui 
paragraf.  Exarhul  a  raportat  sultanului  în  o  epistolă  din  1884,  că  oficianţii 
superiori  ai  săi  nu  înţeleg  §  62  al  congresului  din  Berlin  decât  în  sensul 
libertăţii  religionare,  nu  şi  în  înţelesul  conducerei  bisericeşti  particulare  în 
principat  şi  în  Macedonia,  şi  a  pretins  să  predea  exarhatului  episcopiile 
macedonene  Skoplje,  Veles  şi  Ochrida  şi  să-i  încuviinţeze  doua  consilii 
legale :  sfântul  sinod  şi  consiliul  exarhal.  Sultanul  la  început  a  fost  contrar 
cererilor  Bulgarilor.  Dar  pentru  exarhat  s’au  ivit  ocazii  mai  bune  pentru 
a-şi  realiză  dorinţele,  când  relaţiunile  diplomatice  dintre  Greci  şi  Turci  pe 
la  finea  secolului  trecut  (1890)  s’au  înăsprit.  Pe  timpul  cabinetului  Stam- 
bulov  şi  Stoilcov  i  s’a  împlinit  dorinţa  şi  prin  un  firman  al  sultanului  a 
primit  episcopiile  macedonene  din  Stroplje,  Veles  Deber,  Ochrida,  Bitolia, 
Kicevo,  Strumiţa  şi  Melknic-Nevrocop. 

Până  la  această  dată  Sârbii  nu  s’au  amestecat  în  chestiunea  biseri¬ 
cească  din  Macedonia.  Dar  dupăce  au  văzut  că  Bulgarii  obţin  succese, 
au  trebuit  să  înceapă  şi  ei  propagandă  în  Macedonia  vestică,  deoarece  în 
vestul  Macedoniei  prevalează  elementul  sârbesc,  iar  în  sudul  ei  cel  gre¬ 
cesc.  Afară  de  aceasta  bisericei  bulgare  nu  i  se  putea  recunoaşte  drepturi 
asupra  tuturor  episcopiilor  macedonene,  deci  şi  asupra  acelora  cari  până 
la  unii  ea  cu  patriarhatul  ecumenic  în  anul  1766  au  stat  sub  patriarhatul 
grecesc-slavon  al  Ochridei  şi  sub  cel  sârbesc  al  Ipecului.  Dar  şi  Grecii 
din  sudul  Macedoniei  s’au  pus  în  mişcare.  Toate  trei  popoarele  acestea 
au  pus  pe  picior  bande  de  comiciari  (voluntari),  ca  să  pregătească  terenul 
pentru  unirea  bisericească  şi  politică.  Astfel  Macedonia  în  jumătatea  a 
doua  a  secolului  trecut  şi  în  anii  primi  ai  secolului  acestuia  a  ajuns  tea¬ 
trul  luptelor  diferitelor  comitete  revoluţionare. 

Conform  cu  înţelegerea  ce  au  făcut-o  Sârbii  cu  guvernul  turcesc  la  anul 
1892,  candidatul  sârbesc  Firmilian  a  ajuns  episcop  în  Skoplje  la  anul  1902,  iar 
Varnava  în  Deber  la  1910.  Ambele  episcopii  au  fost  despărţite  de  exar- 
hatul  bulgar.  Aceste  episcopii  sunt  pierdute  pentru  biserica  bulgară,  după 
cum  a  mărturisit  ea  însaş,  dar  cu  toate  acestea  îşi  susţine  pe  episcopii 
săi  în  Stroplje  şi  Weles-Deber.  Cu  aceştia  doi  numărul  episcopilor  bulgari 
din  Macedonia  se  urcă  la  7.  Propaganda  sârbească  a  strâmtorat  pe  Bulgari 
şi  în  ţinutul  Bitoliei.  Despre  aceasta  reprezentantul  bulgar  din  Tesalonic 
scrie  în  «Blgarska  Sbirka»  (colecţia  bulgară)  din  anul  trecut  următoarele: 
«Cauza  bulgară  din  cele  trei  provincii  (din  Macedonia)  a  fost  cu  mult 
mai  puternică  înainte  cu  15 — 20  ani  decât  astăzi.  Un  sfert  din  ce  aveam 
înainte  cu  15  ani  am  pierdut  Azi  se  află  în  ţinutul  Bitoliei  şi  în  Sangiacul 
Skoplje  194  de  sate  sârbeşti,  cari  se  ţin  de  patriarhat,  dar  cari  înainte  cu 
15  ani  aparţineau  exarhatului.  Dacă  mai  socotesc  la  aceasta  şi  satele  în 

cari  se  află  familii  sârbeşti,  atunci  numărul  sârbilor  e  cu  mult  mai  mare». 
Chestiunea  bisericească  greco-bulgară  a  scos  ia  iveală  chestia  bisericească 
naţională  sârbo-bulgară,  şi  deslegarea  acestei  din  urmă  e  mai  grea  decât 
a  celei  dintâiu.  Nici  un  grec  cuminte  nu  se  cugetă  la  ocuparea  ţărilor  ma¬ 
cedonene,  cari  sunt  locuite  de  slavi.  E  mai  uşor  să  hotăreşti  graniţa  dintre 
greci  şi  bulgari,  decât  între  sârbi  şi  bulgari.  De  timp  îndelungat  s'au  făcut 
încercări  de  a  împăca  pe  sârbi  şi  bulgari,  încercări  cari  au  avut  oarecare 
succes  (succes  deplin  acum,  în  alianţa  de  arme  contra  turcilor.  Not.  trad.). 
In  timpul  din  urmă  se  pare  că  noua  politică  turcească  ar  voi  să  pună 
capăt  nu  numai  certei  sârbo-bulgare,  ci  şi  celei  greceşti.  Regimul  bulgar 
a  atins  din  nou  chestia  bulgară  bisericească  prin  reprezentantul  său  dela 
Constantinopol.  Tratările  acestea  au  fost  viu  comentate  de  presă.  Păre¬ 
rile  sunt  divizate.  Unii  sunt  pentru  acea,  ca  biserica  din  regatul  bulgar 
să  se  despartă  de  exarhat  şi  să  se  organizeze  ca  patriarhat.  Alţii  văd 
în  o  astfel  de  despărţire,  desmembrarea  poporului  bulgar. 

Un  interesant  articol  asupra  rezolvării  chestiei  bisericeşti  greco-sârbo- 
bulgare  a  adus  revista  bisericească  «S.  Petersburgskija  Wjedomosti»  în 
Nr.  38  din  1911.  Autorul  zice:  «Greutatea  cea  mai  mare  de  a  împăca  pe 
bulgari  cu  greci  zace  în  exarhatul  bulgar,  deoarece  biserica  mare  din 
Constantinopol  nu  poate  avea  nimic  contra  autonomiei  bisericei  din  re¬ 
gatul  bulgar.  Greutăţi  mari  face  şi  împărţirea  episcopiilor  din  Macedonia 
şi  Tracia.  Biserica  bulgară  din  regat,  ca  moştenitoarea  patriarhatului  de 
Tirnova  nu  are  nici  un  drept  canonic  la  nici  o  provincie  din  Macedonia 
şi  Tracia.  Nici  patriarhatul  din  Constantinopol,  nici  celelalte  biserici  auto¬ 
cefale  nu  pot  recunoaşte  exarhatului  bulgar  drepturi  asupra  episcopiilor 
cari  până  la  anul  1767  s’au  ţinut  de  arhiepiscopatul  de  Ochrida  şi  de 
patriarhatul  sârbesc  din  Ipek.  Poate  fi  exarhul  bulgar  în  acelaş  timp 
patriarh  al  bisericei  bulgare  din  Bulgaria  liberă  şi  independentă  şi  «Ki- 
riarch»  sau  cap  suprem  al  bulgarilor  din  Turcia?...  De  prezent  episcopiile 
macedonene  se  împart:  a)  în  curat  greceşti,  asupra  cărora  Bulgarii  nu  au 
nici  o  pretensiune  şi  b)  curat  slave,  cari  la  împărţire  favorabilă  se  pot  dă 
exarhatului  bulgar.  Patriarhatul  n’are  nici  un  drept  asupra  lor.  Unele  din 
ele  aparţin  teritorului  sârbesc,  ca  d.  e.  episcopia  dela  Skoplje,  care  a  fost 
cea  dintâiu  reşedinţă  a  patriarhatului  sârbesc,  şi  episcopia  Deber.  Epi¬ 
scopii  din  Skoplje  şi  Deber  sunt  de  prezent  sârbi.  Episcopiile  discutate 
din  Macedonia  sunt  acelea,  în  cari,  după  cum  spun  Grecii,  prevalează 
elementul  grecesc,  iar  după  cum  afirmă  Bulgarii,  prevalează  elementul 
bulgar.  Pacea  dintre  popoarele  balcanice  atârnă  exclusiv  dela  Bulgari.  Dacă 
actualii  conducători  politici  ai  Bulgarilor  vor  abandonă  credinţa  în  pan¬ 
slavismul  nostru  dur  rusesc  şi  în  naţionalismul  asemenea  lui,  după  care 
toate  popoarele  cu  excepţia  Maloruşilor  sunt  numite  separatiste,  atunci  nu 
numai  se  va  sălăşlui  pacea  între  popoarele  din  Balcani,  ci  şi  politica  ru¬ 
sească  va  trebui  să  se  schimbe.  E  timpul  suprem  ca  să  vadă  şi  Bulgarii, 
că  Rusia  nu  va  scoate  numai  de  dragul  lor  castanele  din  foc,  ca  să  se 
strice  cu  Grecii,  Românii  şi  Sârbii»... 

Autorul  continuă  apoi  astfel:  «Chestiunea  episcopiilor  macedonene 
s’ar  putea  rezolvă  în  următorul  chip:  Toate  episcopiile  macedonene  cu 
poporaţiune  slavă  şi  obedienţă  bulgară  să  fie  supuse  indirect  patriarha¬ 
tului  (din  Constantinopol).  Ele  să  fie  limitate  întrucât  se  poate  după  na¬ 
ţionalităţi.  In  acele  episcopii  în  cari  numărul  Bulgarilor  sau  al  Slavilor 
macedoneni  cari  poate  se  numesc  Bulgari  nu  face  mai  puţin  decât  % 
parte  a  locuitorilor,  să  fie  aleşi  de  episcopi  slavi  născuţi  în  Macedonia. 
Din  două  episcopii  sârbeşti  să  fie  amovaţi  mitropoliţii  bulgari.  Exarhul 
bulgar  să  poarte  titlul  de  «Exarh  al  Ochridei»  şi  să  locuiască  în  Con¬ 
stantinopol  cu  permisiunea  patriarhului.  Ca  exarh  al  patriarhului,  lui  i 
s’ar  încredinţa  conducerea  în  toate  chestiile  şcolare  slave  (inclusiv  cele 
sârbeşti)  din  episcopiile  macedonene.  Un  exarhat  bulgar  în  Macedonia 
nu  se  poate  înfiinţa  decât  împărţind  episcopiile  din  punct  de  vedere  et¬ 
nografic».  Aşa  îşi  încheie  lucrarea  sa  prietenul  adevărat  creştin  al  slavilor. 

La  cari  episcopii  macedonene  se  cugetă  autorul  vorbind  de  o  astfel 
de  împărţire  e  greu  de  definit,  căci  Macedonia  e  un  teritor  foarte  ex¬ 
tins  în  Turcia  europeană,  care  teritor,  după  părerea  Grecilor,  Sârbilor 
şi  Macedo-slavilor,  se  mărgineşte  cu  Sârbia  veche,  Tracia,  Thessalia  şi 
Albania. 

După  părerea  Bulgarilor  —  cuprinde  toate  ţările  acestea  —  cu  alte 
cuvinte:  Macedonia  e  întreagă  Turcia  europeană,  iar  Bulgaria  moşteni¬ 
toarea  ei. 

Dintre  episcopiile  vechi  sârbeşti,  cari  sunt  curat  sârbeşti,  Bulgarii  au 
ridicat  pretensiuni  asupra  Skopljei  şi  Veles-Deberului.  Asupra  episcopiilor 
greceşti  spre  ost  dela  rîul  Maritza,  adecă  asupra  Constantin  polului,  Odri- 
nului  şi  Galipolului  nu  au  nici  o  pretensiune.  Asupra  tuturor  celorlalte 
episcopii  greceşti  din  Tracia  şi  Macedonia  sudică  (Tesalonic,  Wodena, 
Seres,  Galaţista)  şi  cel  puţin  asupra  celor  din  Tesalia  şi  Epir.  Bulgarii 
susţin  că  au  drepturi  sau  politice,  sau  etnografice,  de  aceea  Liibeck  nu¬ 
mără  21  episcopii  bulgare  în  Macedonia. 

Episcopiile  macedonene-slave  sunt:  Ochrida,  Bitolia,  Kicevo,  Stru- 
miţa  şi  Malnik  Novrokop.  In  ţinutul  Bitoliei  (Macedonia  vestică),  la  care 
aparţine  Bitolia  şi  Ohrida,  prevalează,  după  cum  se  vede  din  referatul  re¬ 
prezentantului  bulgar  din  Tesalonic,  elementul  sârbesc  (noi  ştim  că  cel 
românesc  1  Not.  trad.).  Sârbii  nu  au  nici  un  episcop  în  episcopiile  acestea, 
deoarece  bisericile  sârbeşti  cu  cele  greceşti,  cari  sunt  în  sudul  acestor 
episcopii,  stau  sub  episcopi  greceşti.  Elementul  bulgar  din  episcopiile 
acestea  nu  poate  fi  luat  de  loc  în  considerare,  deoarece  poporul,  numirea 
de  «bulgar»  o  identifică  nu  cu  naţionalitatea,  ci  cu  biserica.  Sunt  Sârbi 
în  alte  ţinuturi,  mai  ales  în  Bosnia  şi  Herţegovina,  cari  se  numesc  după 
religiune  Croaţi  şi  Turci,  deşi  nu  pricep  nici  un  cuvânt  turceşte. 

In  episcopiile  din  Macedonia  ostică,  Kicevo,  Strumiţa,  Uelnik-Novrokop 
prevalează  elementul  bulgar.  La  episcopiile  acestea  pot  aveâ  ei  drept  Ei 
se  ceartă  acum  cu  Sârbii  şi  Grecii  mai  ales  pentru  provincia  Bitoliei  şi 

cu  Orecii  pentru  Seres,  şi  susţin  că  în  episcopia  Seres  încă  prevalează 
elementul  slav,  adecă  bulgar.  Viitorul  va  arătă  de  va  succede  să  se  poto¬ 
lească  cearta  aceasta,  care  durează  acum  de  4  ani  şi  de  se  va  întări  mai 
mult  pacea  necesară». 

Articolul  acesta  l-am  tradus  după  revista  catolicilor  vechi  « Interna¬ 
tionale  Kinhliche  Zeitschrift »  Nr.  3,  ce  apare  în  Berna,  crezând  că  infor¬ 
maţiile  cuprinse  în  el  asupra  stărilor  bisericeşti  din  Balcani  vor  fi  de  in¬ 
teres  şi  pentru  cetitorii  acestei  reviste,  acum  când  privirile  tuturor  se  în¬ 
dreaptă  spre  Balcani.  Cum  se  va  limpezi  situaţia  bisericească  de  acolo, 
încă  nu  se  poate  şti,  până  nu  se  va  clarifică  situaţia  politică.1 

Trad.  de  M.  Oprea. 


„SĂ  PĂRĂSIM  ORTODOXIA ?“ 

întrebarea  aceasta,  care  a  format  obiectul  unei  foarte  fru¬ 
moase  conferinţe  a  dlui  N.  I orga ,  nicicând  n’a  fost  pentru  noi 
mai  inoportună,  ca  tocmai  în  aceste  timpuri  când  se  dovedeşte 
că  ortodoxia  este  scutul  şi  mântuirea  sufletului  nostru  românesc. 
Dar  dl  N.  lorga  şi-a  ţinut  conferinţa  în  cadrele  «Societăţii  orto¬ 
doxe  naţionale  a  femeilor  române»,  care  s’a  înfiinţat  ca  o  reac- 
ţiune  în  contra  propagandei  catolice,  —  deci  felul  cum  d-sa  a 
formulat  întrebarea  faţă  de  tendinţele  acelei  îndrăzneţe  propa¬ 
gande  este  pe  deplin  motivat.  Răspunsul  ce-1  dă  dl  N.  Iorga  este, 
că  nu  avem  nici  un  motiv  să  părăsim  ortodoxia  şi  nici  nu  o 
putem  părăsi,  fiindcă  ea  este  concrescută  cu  trecutul  nostru,  cu 
sufletul  şi  cu  munca  de  veacuri  a  poporului. 

Părerile  dlui  N.  lorga  în  această  chestiune  ne  interesează 
cu  atât  mai  mult,  cu  cât  dl  Dr.  Ştefan  C.  Pop,  în  discursul  ce 
l-a  ţinut  la  meetingul  din  Alba-Iulia  contra  episcopiei  gr.-cat. 
maghiare,  s’a  provocat  la  dl  N.  lorga  ca  să  scoată  Ia  iveală  im¬ 
portanţa  «unirei».  Noi  am  citat  la  timpul  său  cele  ce  le  spune 
dl  N.  lorga  despre  unirea  încheiată  de  Atanasie.  Acum  repro¬ 
ducem  părerile  d-sale  şi  despre  ortodoxia  noastră.  Dupăce  vor¬ 
beşte  despre  propaganda  catolică  şi  despre  diferitele  categorii  de 
agenţi  ai  ei,  în  partea  a  doua  a  conferinţei  spune  următoarele: 

1  Fiindcă  autorul  acestui  articol,  sârbul  Iordan  Ilici,  nu  face  nici  măcar  amintire 
de  Românii  macedoneni,  pentru  noi  ar  fi  de  mare  interes  dacă  s’ar  găsi  cineva  să  ne 
spună  în  care  din  episcopiile  amintite  în  acest  articol  prevalează  elementul  românesc 
şi  prin  ce  soluţie  ar  fi  mai  bine  menajate  interesele  lui.  N.  R. 

Avem  noi  motiv,  oricine  ar  fi  acela  care  ne  cere  aşa  ceva,  avem 
motiv  să  ne  «desortodoxim»  pentru  a  deveni  catolici,  să  părăsim  vechea 
noastră  îndreptare  religioasă  pentru  a  ne  orientâ  cătră  catolicism?  Avem 
noi  motiv  să  părăsim  barbaria  părintelui  ce  sapă  pământul,  pentru  a  trăi 
supt  forma  religioasă  superioară  a  părintelui  cu  predica  stampilată  la  oficiul 
vamal  Predeal  sau  Vârciorova?  Care  este  cuvântul  pentru  care  noi  am 
face  crucea  cu  toată  mâna  în  loc  de.  a  o  face  cu  trei  degete?  Pentruce 
am  recunoaşte  drept  stăpân  al  Bisericii  universale  pe  Sfântul  Părinte  dela 
Roma,  care,  în  timpul  din  urmă,  aţi  auzit  d-voastră,  a  dăruit  Ungurilor  o 
episcopie  unită  la  care  vor  trece  atâtea  parohii  ale  episcopilor  români 
uniţi  de  acolo?  Căci  Sfântul  Părinte  are  legăturile  sale  cu  Sfântul  Petru, 
acela  căruia  i-a  spus  Domnul:  «Petru  eşti,  şi  pe  această  piatră  voiu  în¬ 
temeia  Biserica  mea»,  numai  cât  Sfântul  Părinte  are  şi  el  6  cumpănă  şi 
pune  deoparte  naţiunea  ungurească,  cu  Guvernul  ei  şi  puterea  ei  şi,  de 
altă  parte,  biata  noastră  naţiune  valahă,  şi  deoarece  noi  ne  suim  în  sus, 
iar  Ungaria,  cu  Statul  ei,  cu  armata  ei,  cu  însemnătatea  ei  culturală,  cu 
credinţa  ei  seculară,  veche  deaproape  o  mie  de  ani  în  catolicism,  cade 
mai  greu,  Sfântul  Părinte  zice :  Mă  hotărăsc  pentru  cine  înseamnă  mai 
mult  în  vieaţa  catolicismului,  şi  jertfesc  pe  cine  înseamnă  mai  puţin.  Şi 
noi  putem  cere  altceva  decât  aceasta?  Avem  oare  dreptul  să  cerem  ca 
Papalitatea  să  sacrifice  interesele  ei  pentru  interesele  noastre?  Şi  aici  se 
cuprinde  de  altminteri  şi  o  bună  învăţătură:  să  nu  legăm  interesele  noa¬ 
stre  niciodată  prea  strâns  de  cineva  care  poate  să  aibă  alte  interese,  ce 
sunt  numai  ale  lui.  Dacă  vom  legă  interesele  noastre  numai  de  vieaţa 
noastră,  puţin  ne  va  păsa  de  atitudinea  trecătoare,  în  legătură  cu  anume 
interese,  a  unora  şi  altora  dintre  cei  cari  ne  încunjură  sau  convieţuesc 
cu  noi. 

Şi,  eum  zic,  avem  noi,  în  împrejurările  noastre,  o  îndreptăţire  ca  să 
ne  hotărim  a  introduce  în  bisericile  noastre  declaraţiuni  de  alipire  la 
Sfântul  Părinte  din  Roma?  Avem  una  să  primim,  —  ca  fraţii  noştri  din 
Ardeal  pe  la  1700,  pentru  plată  mai  bună  şi  pământ  mai  întins  al  preo¬ 
ţilor,  —  cele  patru  puncte  deosebitoare  dintre  Biserica  Apusului  şi  Bise¬ 
rica  Răsăritului?  Avem  un  îndemn  să  luăm  împărtăşania  altfel  decât  până 
acum?  Avem  unul  să  schimbăm  în  Biserica  noastră  anume  rosturi  stră¬ 
vechi  ca  să  le  înlocuim  cu  catolicismul,  ori  fie  şi  cu  unitismul  din  Ardeal? 

S'ar  zice:  Să  discutăm;  d-voastră  aveţi  o  părere,  noi  alta;  d-voastră 
spuneţi  ce  voiţi,  ce  puteţi,  ce  sunteţi  în  stare  să  spuneţi,  noi  ce  voim,  ce 
putem,  ce  suntem  în  stare  să  spunem. 

Natural  că,  dacă  va  chemă  cineva  pe  părintele  Mitrofan  dela  mănă¬ 
stirea  Neamţului  sau  dela  cutare  schit  şi-i  va  pune  înainte  pe  Pere  Cu¬ 
tare,  trăit  toată  vieaţa  lui  în  Paris,  păstrând  legături  foarte  strânse  cu  cer¬ 
curile  intelectuale,  ştiinţifice,  teologice  şi  filozofice  ale  uneia  din  Capita¬ 
lele  de  cultură  ale  lumii,  având,  pe  lângă  aceasta,  ca  reprezentant  al  unei 

vechi  culturi,  o  uşurinţă  de  graiu,  care  părintelui  Mitrofan  îi  lipseşte,  — 
va  biruî  părintele  apusean.  Când  stă  să  moară  un  ţăran  român,  e,  poate, 
mai  bun  părintele  Mitrofan:  nu  o  fi  ştiind  el  multe,  dar  cu  oameni  de 
aceiaşi  rasă  tot  se  va  înţelege  mai  bine.  Dar,  când  «popa»  o  stă  la  vorbă 
cu  Pere  Cutare,  se  poate  întâmplă  ca  acesta  să  înregistreze  încă  o  biru¬ 
inţă:  l-a  turtit  pe  bietul  părinte  Mitrofan...  Şi  atunci  noi  zicem:  deoarece 
în  lupta  dintre  Păre  Cutare  şi  părintele  Mitrofan  a  biruit  Pere,  datori 
suntem  să  facem  semnul  crucii  cu  toată  mâna,  iar  nu  numai  cu  trei  de¬ 
gete  şi  să  alergăm  la  biserica  catolică  pentru  a  arătă  că  rupem  cu  Pa¬ 
triarhul  dela  Constantinopol.  Şi  Dumnezeu  ştie  cât  ţinem  noi  la  Atot 
Sfinţia  Sa  Ecumenică,  care-şi  are  cu  noi  numai  legături  de  dogmă,  nu  de 
ierarhie,  şi  n'a  fost  stăpânul  nostru  niciodată,  nu  ne-a  învârtit  la  dreapta 
şi  la  stânga  după  scopurile  lui...  Un  biet  popă  grecesc,  pe  care  Vizirul 
îl  schimbă  de  două-treiori  într’un  an,  —  acesta  eră  Patriarhul  Ecumenic, 
care  cerşiâ  întărire  şi  sprijin  la  uşile  tuturor  Turcilor  puternici  şi  căută 
împrumuturi  ia  tejgheaua  tuturor  Evreilor  bogaţi  din  Constantinopol. 

Prin  urmare,  dacă  am  stă  noi  să  discutăm  pe  baza  argumentelor, 
s’ar  putea  întâmplă  ca  Mitrofan  al  nostru,  naţionalul,  să  nu  fie  învingător. 
Dar,  onorabili  domni,  nu  e  vorba  de  argumente!  D-voastră  veţi  fi  având 
între  colegii  d-voastră,  între  rudele  d-voastră,  persoane  care  vă  omoară 
cu  argumentele.  Eu  n’am  văzut  speţă  mai  repulsivă  de  oameni  decât 
aceia  care  în  toate  împrejurările  vin  cu  silogismul. 

Argumentul  în  sine  are  valoare  unde  are.  Căci  vieaţa  omenească  se 
împarte  în  două:  vieaţa  intimă,  a  ta,  cu  logica  ei  specială,  personală,  de 
sensibilitate  şi  amintiri,  şi  cealaltă,  în  care  natural  că  argumentul  singur 
stăpâneşte.  Dar  să  te  ferească  Dumnezeu  să  vii  cu  argumentul  dincolo, 
în  acea  vieaţă  intimă,  alcătuită  din  toată  amintirea,  toată  râvnirea,  toate 
instinctele,  toate  gâcirile  tale!  E  tot  atâta  deosebire  ca,  într’6  biserică, 
între  partea  consacrată  credincioşilor,  unde  poţi  veni  să  rosteşti  o  cuvân¬ 
tare  potrivit  cu  spiritul  veacului,  întrebuinţând  ultimele  manuale  de  omi- 
letică  şi  predică  bisericească,  şi  între  altar.  în  altar  se  spun  numai  lucruri 
foarte  vechi  şi  foarte  sfinte,  din  care  de  multeori  nici  nu  înţelegi  totul,  şi 
nici  nu  e  nevoie  să  înţelegi:  doar  la  unele  naţiuni  se  şi  spun  într’o  limbă 
pe  care  credincioşii  nu  o  pricep...  Nici  veşmântul  pe  care-i  poartă  preotul 
acolo,  nu  e  veşmânt  ca  al  nostru,  al  tuturora,  şi  nu  e  nevoie  să  fie.  Şi, 
In  loc  să  vorbească  cine  ştie  ce  în  altar,  el  cântă,  şi  cântă  altfel  de  cum 
cântăm  noi,  poate  nepotrivit  cu  gustul  nostru  muzical  de  astăzi,  aşa  cum 
se  cântă  acum  1900  de  ani,  —  şi  aceasta  formează  legătura  cu  vremile 
acelea  dela  început  ale  creştinismului  când  nu  se  deosebeau  în  linii  aşa 
de  clare  idei  şi  sentimente. 

Ei  bine,  dacă  este  aşa,  dacă  vieaţa  intimă  n’are  a  face  cu  argumen¬ 
tele,  de  ce  propaganda  care  se  face,  nu  numai  de  catolici,  dar,  de  o  bu¬ 
cată  de  vreme,  şi  de  ortodoxi?  în  «Revista  Teologică»  din  Sibiiu,  —  la 
noi  n’avem  revistă  teologică,  avem  un  «Monitor  Oficial»  bisericesc  cu  re- 

dactori  plătiţi,  —  în  «Revista  Teologică»  din  Sibiiu,  pe  care  o  scot  oa¬ 
meni  tineri  şi  inimoşi,  am  cetit  dăunăzi  un  articol  în  care  se  spunea  că 
au  început  şi  ortodoxii  să  predice  între  catolici.  Au  pornit-o  cu  broşuri 
de  propagandă,  cu  întruniri...  Şi  această  luptă  ni-se  înfăţişează  oarecum 
ca  un  exemplu. 

Dar  bine  nu  e  destul  că  noi  suferim  de  pe  urma  raţionalismului 
mutat  la  noi,  ci  acum  noi  să  strămutăm  acest  raţionalism,  fără  nici  un  ră¬ 
sunet  în  simţire,  fără  nici  un  folos  pentru  intimitatea  sufletului  omenesc, 
să-l  strămutăm  în  părţile  celelalte  ale  lumii?! 

Şi  iată  de  unde  vine  acest  raţionalism  agresiv,  indiscret,  bătăios.  în 
secolul  al  XVIll-lea,  care  s’a  mântuit  de  mult,  dar  tot  trăeşte,  îrj  vremea 
lui  Voltaire,  Montesquieu,  Rousseau,  domneau  păreri  foarte  greşite  despre 
rostul  oamenilor  şi  asociaţiilor  omeneşti.  Când  cineva  vrea  să  dreagă  un 
ceasornic,  ce  trebue?  Pense  foarte  subţiri,  ochelari  particulari;  deschizi 
ceasornicul,  muţi  părul  cutare,  roata  cutare,  ştergi,  sufli  şi  pui  frumos  la 
loc;  vrei  să  meargă  ceasornicul  înainte,  pui  indicatorul  special  în  direcţia 
cu  «avance»,  vrei  să  rămâie  mai  în  urmă,  întorci  de  partea  cealaltă,  cu 
«retard.»  Noi  astăzi  înţelegem  bine  că  nu  poţi  să  deschizi  şi  să  îndrepţi 
după  plac  tot  aşa  şi  un  suflet  omenesc.  Nu  astfel  credeau  însă  raţionali¬ 
ştii  veacului  trecut,  cari  asămuiau  sufletul  nostru,  nestatornic  şi  tăinuit,  cu 
un  strict  mecanism  de  ceasornic.  Una  e  ceasornicul,  alta  sufletul  omenesc, 
şi  în  organizaţii  politice  şi  sociale,  şi  în  doctrine  politice,  şi  în  cultură  re¬ 
ligioasă.  Cel  din  urmă  om  din  popor  poate  să  facă  într’un  anume  mo¬ 
ment  marţ  pe  filozoful  cel  mai  mare  pentrucă  la  dânsul  sunt  elemente  pe 
care  filozoful  nu  le-a  putut  prevedea  şi  nu  le  va  putea  prevedea  niciodată. 
Vă  aduceţi  aminte  în  «Hamlet»,  drama  care  a  străbătut  mai  adânc  în  su¬ 
fletul  omenesc,  vă  aduceţi  aminte  de  scena  cu  vioara:  i-se  dă  cuiva  o 
vioară:  Nu  poţi  cântă?  —  N’am  învăţat.  —  Din  sufletul  omenesc  cum 
îndrăzneşti  atunci  să  cânţi  când  n’ai  învăţat? 

Sonorităţi  neaşteptate  se  vor  trezi  în  sufletul  omului  şi  aceste  sono¬ 
rităţi  vor  umili  totdeauna  meşteşugul  cel  mai  deplin,  căpătat  cu  cea  mai 
mare  greutate. 

Aşa  fiind,  azi  nu  credem  în  legea  noastră  pentru  argumente,  nici  nu 
lăsăm,  pentru  toate  argumentele  filozofilor  din  lume,  legea  noastră.  Pot 
să  ne  scormonească  filozofii  lumii,  să  întindă  silogisme  de  aici  şi  până  la 
Vatican,  nu  ne  schimbăm,  şi,  nu  pentrucă  nu  vrem,  dar  pentrucă  nu  putem, 
chiar  dacă  am  voi.  Chiar  dacă  am  face  declaraţii  categorice,  a  doua  zi 
am  fi  ceeace  eram  înainte.  Pentru  legea  noastră  n’am  mai  fi  nimic,  căci 
doar  ne-am  despărţit  de  dânsa,  dar  pentru  legea  cealaltă,  la  care  credeam 
că  am  trecut,  nu  putem  fi  nimic,  pentrucă  noi  rămânem  alţii! 

Şi  de  ce  rămânem  alţii?  Se  zice:  cutare  ţară,  cutare  neam  fac  parte 
dintr’o  formă  religioasă:  altă  ţară,  alt  neam,  fac  parte  din  altă  formă  reli¬ 
gioasă.  Pentru  învăţarea  în  licee,  e  perfect.  întrebi  pe  elev  care  sunt  po* 

poarele  catolice,  şi  ţi-le  înşiră;  care  sunt  popoarele  ortodoxe,  şi  le  afli 
dela  dânsul.  Dar,  dacă  ne-am  întrebă  noi:  catolicul  dintr’un  loc  este  în¬ 
tocmai  cum  e  catolicul  din  alt  loc;  ortodoxul  de  aici  corăspunde  cu  de¬ 
săvârşire  ortodoxului  din  altă  parte?  Până  şi  Islamul,  care  strânge  oamenii 
cu  mult  mai  apropiat  şi  distruge  mai  mult  deosebirile  dintre  un  popor  şi 
altul,  Islamul,  cu  toată  tirania  lui  asupra  sufletului,  n’a  ajuns  niciodată  să 
unifice  oamenii. 


De  ce  ? 

A 

înainte  de  a  exista  o  credinţă  religioasă  definită  în  dogme,  au  exi¬ 
stat  naţiuni.  Şi  credinţa  religioasă  nu  distruge  naţiunea,  ci  naţiunea  pre¬ 
schimbă  credinţa  religioasă,  Niciodată  o  credinţă  religioasă  n’a  fost  în 
stare  să  distrugă  sufletul  naţional,  dar  de  atâteaori,  ea,  deşi  revelaţia  lui 
Dumnezeu,  i-s’a  supus  Iui,  făptura  lui  Dumnezeu.  Se  zice,  şi  avem  datoria 
de  a  crede,  că  întemeiarea  unei  credinţe  pentru  credincioşi  este  o  operă 
divină,  făcută  prin  minuni.  Când  s’a  întemeiat  creştinismul,  a  venit  Fiul 
lui  Dumnezeu  însuşi  ca  să  se  întrupeze  în  chip  de  om  şi  să  dea  astfel 
adevărul  cel  nou  omenirii.  Dar  nu  e  mai  puţin  adevărat  că,  oricât  ar  fi 
de  hotărîtoare  intervenirea  aceasta  dumnezeească,  fiecare  credinţă  s'a  ivit 
întriun  anume  Ioc,  la  un  anume  popor  şi  a  fost  condusă  de  anume  oa¬ 
meni,  cari  aparţineau  unei  anumite  naţiuni. 


Vedeţi,  dacă  o  credinţă  religioasă  ar  avea  caracterul  unui  regula¬ 
ment  din  timpul  nostru,  dacă,  precum  e  legea  evreiască,  s'ar  amesteca 
în  toate  rosturile  omeneşti,  credeţi  d-voastră  că  o  astfel  de  credinţă  ar 
găsi  mulţi  credincioşi?  Ar  fugi  lumea  de  şi-ar  scoate  ochii  de  dânsa! 
Credinţa  religioasă  cuprinde  un  element  moral  superior,  Ia  care  se  mai 
adauge  treptat  ce  cred  de  cuviinţă  să  mai  pună  Sfinţii  Părinţi  ai  Bisericei. 
Dar  soboarele  toate  la  un  loc  nu  alcătuesc  niciodată  elementul  intim  şi 
esenţial  al  unei  credinţe.  Elementul  intim  e  acea  parte  de  înoire  şi  înăl¬ 
ţare  morală  care  se  găseşte  din  cele  dintâi  timpuri,  când  lumea  înge- 
nunche  înaintea  unei  revelaţiuni  nouă  a  bunătăţii  şi  a  idealismului. 


Aceasta  e  credinţa  religioasă.  Şi,  dacă  aceasta  înseamnă  credinţă  re¬ 
ligioasă,  cât  de  largă  putinţă  are  vieaţa  naţională  de  a  se  manifestă! 
Omului  îi  trebue  credinţa  întreagă,  organizată  desăvârşit,  sub  o  formă  cri¬ 
stalizată,  din  care  nimic  să  nu  lipsească.  Atunci  fiecare  vine  cu  ce  poate, 
cu  ce  are,  —  şi  dogmă,  cult,  tradiţie,  ierarhie  se  adună,  pe  încetul,  prin 
veacuri.  O  simplă  cruce  de  lemn  a  fost  înfiptă  la  început  în  mijlocul 
câmpului  pustiu  al  egoismului.  La  această  simplă  cruce  de  lemn  fiecare 
a  venit  şi  a  împodobit-o:  cutare  a  îngrămădit  năsip  la  baza  ei,  cutare  a 
făcut  o  împrejmuire  de  piatră,  altul  a  înlocuit  beţişoareie  dela  început  cu 
marmură  scumpă*  peste  cruce  s’a  boltit  apoi  o  biserică;  un  întreg  şir  de  aşe¬ 
zăminte  s'au  înălţat  lângă  biserica  aceasta.  Tot  ceeace  s?a  îngrămădit  lângă 
cruce  e  opera  oamenilor,  opera  divină  rămânând  elementul  acela  simplu, 
moral,  care  a  fost  la  începutul  tuturor  începuturilor. 

Prin  urmare,  odată  ce  poporul  în  jurul  adevărurilor  morale  esenţiale 
care  constituie  vieaţa  însăşi  a  unei  religii,  pune  atât  de  mult  din  munca 
sa,  din  inteligenţa  sa,  din  jertfa  sa,  din  ceeace  e  mai  bun  şi  mai  scump 
în  sufletul  său,  —  credeţi  că  într'o  bună  dimineaţă  îl  poate  poftî  cineva 
să  părăsească  acest  edificiu  religios  încunjurat  de  atâta  credinţă,  de  atâta 
jertfă,  de  atâta  suferinţă  şi  de  o  muncă  atâta  de  uriaşe? 

Biserica  ortodoxă  din  România  este  înainte  de  toate  Biserica  Ro¬ 
mâniei  şi  biserica  neamului  românesc.  Ortodoxia  este  la  mijloc;  de  jur 
împrejur  stă  însă  munca  şi  suferinţa  noastră.  Un  popor  poate  părăsi  tot¬ 
deauna  ce  i-s’a  dat,  dar  niciodată  nu  se  va  găsi  un  popor  care  să  con¬ 
simtă  a  părăsi  ceeace  şi-a  dat  el  însuşi,  suferind  şi  luptând. 


i  P.  S.  SA  EPISCOPUL  GHENADIE  AL  RÂMNICULUI. 

Eparhia  Râmnicului-Noului-Severin,  cea  mai  aproape  de  noi 
şi  cu  care  odinioară  aveam  foarte  folositoare  legături  culturale, 
a  rămas  văduvită  pe  urma  morţii  neaşteptate  a  harnicului  păstor 
al  ei,  P.  S.  episcop  Ghenadie. 

Răposatul  episcop  n’a  fost  dintre  aceia  despre  a  căror  acti¬ 
vitate  auzi  multe  şi  de  departe,  dar  cu  atât  mai  plăcut  atins  ră- 
mâneai,  când  apropiindu-te  de  el,  simţeai  că  ai  intrat  într’o  at¬ 
mosferă  de  bunătate  şi  nobleţă,  de  sincere  năzuinţe  de  a  lucră 
pentru  binele  turmei  ce  o  păstorea. 

Aşa  l-am  cunoscut  în  vara  trecută,  când,  la  Rusalii  făcând  o 
excursie  cu  seminarul  nostru  la  mănăstirile  apropiate  de  peste 
graniţă,  ne-a  primit  cu  o  caldă  îmbrăţişare  părintească  în  reşe¬ 
dinţa  sa  din  Râmnic  Vâlcea  şi  tot  atunci  am  auzit  multe  lucruri 
bune  ce  le  fâceâ  Preasfinţitul  în  desele  sale  vizitaţiuni  prin  eparhie. 
Va  rămânea  pentru  totdeauna  neştearsă  din  inimile  noastre  amin¬ 
tirea  acelei  zile  de  Rosalii,  cu  slujba  ei  dumnezeească  şi  cu  în¬ 
ţeleptele  cuvinte  ale  episcopului,  prin  cari  a  făcut  să  se  coboare 
cu  adevărat  un  duh  sfânt  asupra  noastră. 

Slujea  Preasfinţitul  încunjurat  de  preoţii  episcopiei,  iar  răs¬ 
punsurile  la  liturgie  le  dădea  corul  nostru.  Spre  sfârşitul  slujbei 
Preasfinţia  Sa  —  o  figură  înaltă  şi  impunătoare  —  a  ieşit  îna¬ 
intea  uşilor  împărăteşti  ca  să  ne  vorbească.  Adresându-ni-se  nouă 
cu  tactul  omului  care  ştie  ce  nu  trebuie  să  spună,  dar  spune  tot 
ceeace  crede  că  cu  o  asemenea  ocazie  sufletele  sunt  mai  dispuse 
să  primească  şi  să  păstreze  cu  folos,  ne-a  cuvântat  despre  pogo- 

rârea  Duhului  sfânt  prin  care  apostolii  Domnului  au  fost  întăriţi 
în  credinţă  ca  să  rostească  cu  însufleţire  şi  fără  de  teamă  evan¬ 
ghelia  mântuirii;  ne-a  spus  cum  prin  o  mare  credinţă  s’a  susţinut 
poporul  românesc  în  curgerea  grelelor  veacuri  trecute ;  ne-a  vorbit 
despre  mănăstirea  Cozia,  unde-şi  doarme  somnul  Mircea  şi  mama 
lui  Mihaiu  Viteazul,  apoi  de  alte  monumente  venerabile  şi  fapte 
glorioase  petrecute  în  cuprinsul  eparhiei  şi  cari  sunt  strălucite 
dovezi  că  strămoşii  noştri  prin  credinţă  au  biruit  şi  tot  prin  ea 
au  trăit  o  vieaţă  culturală.  Ca  încheiere  a  acestora,  ne-a  dat 
un  călduros  îndemn  să  ne  adăpăm  sufletele  din  izvorul  evanghe¬ 
liei  şi  al  istoriei  noastre,  ca  întărindu-ne  credinţa  în  Dumnezeu 
şi  credinţa  în  viitorul  neamului  nostru,  să  lucrăm  cu  râvnă  şi  de¬ 
votament  pentru  binele  acestuia. 

Cuvintele  aceste  pline  de  căldură  au  făcut  asupra  noastră  o 
adâncă  impresie  şi  lacrămi  de  emoţie  curgeau  din  ochii  multora. 
Mă  gândeam  atunci,  între  alte  gânduri  trezite  de  cuvintele  auzite, 
la  binele  mare  ce-1  duce  cu  sine  şi-l  împrăştie  acest  păstor,  prin 
vizitaţiunile  de  cari  ni-se  spusese,  în  toate  părţile  eparhiei  sale. 
Prin  moartea  lui  neaşteptată,  biserica  românească  pierde  un  bărbat 
de  valoare,  care  şi  în  mijlocul  suferinţelor  din  urmă  se  rugă  lui 
Dumnezeu:  «Dă-mi  Doamne  vieaţă,  ca  să-mi  închin  şi  restul  zi¬ 
lelor  pentru  binele  bisericei  şi  al  neamului». 

Pe  mormântul  lui  proaspăt  depunem  o  lacrimă  şi  noi,  cari 
l-am  primit  în  inimile  noastre  şi  cari  îi  vom  păstră  o  scumpă 
amintire.  JV.  B. 


Sunt  oameni  a  căror  mărire  numai  în  nenorocire  străluceşte,  întocmai 

ca  licuriciul  în  întunerecul  nopţii.  O.  Hango. 

* 

■  De-ar  şti  boul  câtă  putere  are,  nu  s’ar  lăsa  să-l  bage  în  jug  chiar 

şi  copiii.  —  întocmai,  de-ar  şti  popoarele  mai  numeroase  şi  pline  de  vieaţă, 

dar  lipsite  de  cultură,  câtă  putere  zace  în  ele :  nu  s’ar  lăsă  să  fie  subjugate 

şi  exploatate  de  alte  popoare,  mai  mici,  dar  conştii  de  puterile  lor  şi  de 

slăbiciunile  altora.  G.  Hango. 

* 

Nu  fi  niciodată  prea  curios  şi  dornic  ca  să  afli  secretele  şi  scăderile 
altora,  căci  de  multeori  vei  află  lucruri,  ce  nu  ai  fi  dorit  să  le  afli,  şi  cari 
ar  fi  fost  mult  mai  bine  dacă  nu  le-ai  fi  aflat  şi  nu  le-ai  fi  ştiut  niciodată. 

G.  Hango. 

MIŞCAREA  LITERARĂ. 


Oheorghe  Bariţiu :  Studii  şi  articole  cu  o  prefaţă  de  Dr.  loan  Lupaş. 
Preţul  Cor.  1.50. 

Pentruca  să  putem  privi  cu  ochi  şi  mai  luminoşi  figura  marelui 
bărbat,  care  a  sosit  între  noi  în  chip  de  bronz  şi  spre  a  înfăţişă  ge¬ 
neraţiei  actuale  felul  de  a  scrie  alui  O.  Bariţiu,  comitetul  «Asociaţiunii»  a 
decis  să  reproducă  în  această  broşură  câteva  din  articolele  sale  mai  im¬ 
portante.  Dl  Lupaş  le  însoţeşte  cu  o  înţelegătoare  apreciare  a  activităţii  lui. 

Misiunea  episcopilor  Oerasim  Adamovici  şi  loan  Bob  la  curtea  din 
Viena  în  anul  1792  de  Dr.  loan  Lupaş.  Preţul  1  cor.  (Se  vinde  în  bene¬ 
ficiul  fundaţiunii  Dr.  loan  Mihu  pentru  ajutorarea  ziariştilor  români  din 
Ungaria). 

Şcoala  românească  din  Ungaria  în  anul  1911  de  Dr.  Onisifor  Ghibu. 
Extras  din  «Luceafărul».  Preţul  50  bani. 

Cum  s’ar  putea  asigură  viitorul  şcoalei  româneşti  din  Ungaria  de 
Un  dascăl  din  Ardeal.  Retipărire  din  «Tribuna». 

fnvăţătorimea  română  din  Sălagiu.  Notiţe  critice,  cu  prilejul  unei 
adunări  învăţătoreşti  de  Dr.  G.  Oprean.  Extras  din  «Luceafărul».  Preţul 
50  bani. 

Din  «Biblioteca  pentru  toţi»  am  mai  primit  Nr.  734—735  Culegere 
de  colinde,  cântece  de  stea,  vicleime,  sorcove  şi  pluguşoare,  întocmite 
pentru  folosul  tineretului  de  Tudor  Pamfilie;  Nr.  777.  Naşterea  şi  moartea 
materiei  trad.  de  V.  Anestin;  Nr.  787 — 788  Educaţia  prin  sine  însuşi  de 
G.  Aslan. 

Ortodoxismul  şi  frumseţea  sentimentelor  înalte  religioase  ale  femeii 
distinse  de  Paul  Panaitescu. 

Biblioteca  şcolarilor,  îngrijită  de  Dr.  V.  Stan  profesor.  Nr.  7  Împă¬ 
ratul  Rogojină  şi  Nr.  8.  In  noaptea  sfântă. 

Domnului  să  ne  rugăm ,  cărticică  de  rugăciuni  şi  cântări  pentru 
pruncii  şcolari,  întocmită  de  Dr.  Nr.  Brînzău. 

Apostolatul  primilor  profesori  ai  preparandiei  noastre.  Lucrare  cetită 
la  concertul  «Aniversării  centenare»  a  preparandiei  gr,  or.  rom.  din  Arad, 
în  3/16  Noemvrie  1912  de  Dr.  Avram  Sădean,  profesor.  Preţul  60  fii. 

Beţia  de  cuvinte  şi  altele  de  Dr.  loan  Urban  larnik,  profesor  la  uni¬ 
versitatea  boemă  din  Praga  Retipărit  din  Calendarul  revistei  «loan 
Creangă»  pe  anul  1912  şi  din  revista  «loan  Creangă»  numerii  4  şi  5  din 
anul  1912. 

Atenţiunea  din  punct  de  vedere  psichologic  şi  pedagogic.  Conferinţă 
ţinută  la  Ateneul  Român  din  Bucureşti,  de  Şt.  Negulescu,  inspector  al  în¬ 
văţământului  primar. 

CRONICA  BISERICEASCĂ-CULTURALĂ. 

Dorim  tuturor  colaboratorilor,  abonaţilor  şi  prietinilor  « Revistei  Teo¬ 
logice»  :  Sărbători  fericite ! 

*  ' 

A 

Bazele  morale  ale  militarismului.  In  timpul  acesta,  când  popoa¬ 
rele  îşi  afirmă  voinţa  şi  pretensiunile  sprijinindu-se  pe  puterea  ce  o  au, 
e  chestie  arzătoare  să  se  arate  foloasele  militarismului  şi  mijloacele  de  a-1 
întări  Aceste  mijloace  nu  sunt  numai  de  natură  fizică,  ci  şi  morală*  Bi¬ 
ruinţa  în  luptă  atârnă,  de  sigur,  de  puterea  armelor,  dar  atârnă  întPo  mă¬ 
sură  foarte  mare  şi  de  puterea  sufletească  şi  eroismul  moral  al  luptătorilor. 
Iar  acesta  nu  se  prepară  în  fabrica  Krupp  şi  în  alte  arsenale  militare,  ci 
se  pregăteşte  zi  de  zi  şi  an  de  an  prin  munca  stăruitoare  şi  devotată  a 
acelora,  în  mânile  cărora  e  depusă  opera  de  cultivare  şi  înălţare  sufle¬ 
tească  a  unui  popor*  înainte  de  a  se  da  lupta  decisivă  în  momentul  în¬ 
crucişării  săbiilor  şi  bubuitului  tunurilor,  trebue  să  premeargă  alte  lupte, 
purtate  cu  arme  de  altă  natură*  Aceste  lupte  pregătesc  şi  decid  înainte 
lupta  Acu  puterea  armelor* 

In  acest  sens  a  scris  dl  prof*  univ.  C*  Râdulescu-Motrii  un  articol  în 
ziarul  «Minerva»  din  care  reţinem  următoarele:  «Până  a  ajunge  la  lupta 
cu  armele,  este  de  nevoie  să  fie  de  mai  înainte  câştigate  şi  alte  lupte, 
cari  nu  se  dau  cu  armele.  Pe  acestea,  multe  popoare  le  uită,  spre  neno¬ 
rocirea  lor.*.  Şi  cari  sunt  luptele  care  preced  lupta  cu  armele?  Sunt 
luptele  cari  se  dau  cu  relele  deprinderi,  dintre  cari  parte  sunt  moştenite, 
parte  sunt  înprumutate:  lenea,  necinstea,  minciuna,  egoismul .. .  Popoarele, 
şi  numai  popoarele  cari  ies  biruitoare  din  lupta  cu  relele  deprinderi,  sunt 
pregătite  şi  pentru  biruinţa  finală  a  armelor*  Acesta  e  adevărul  pe  care 
aş  dori  ca  presa  noastră  să-l  trimbiţeze  în  fiecare  zi. 

«Militarismul,  întPo  ţară  de  leneşi,  necinstiţi,  mincinoşi  şi  egoişti, 
înseamnă  suprema  calamitate;  dar  militarismul,  întPo  ţară  de  oameni  curaţi 
sufleteşte,  muncitori  şi  altruişti,  înseamnă  încoronarea  tuturor  virtuţilor 
cetăţeneşti . . .  Cetăţeanul  care  îşi  îndeplineşte  cu  sfinţenie  datoriile  sale 
de  muncitor  şi  patriot;  care  este  punctual,  vrednic,  drept  şi  gata  la  sacri¬ 
ficiul  persoanei  sale  pentru  interesele  cele  mari  ale  neamului  este  de  fapt 
un  soldat,  căruia  îi  lipseşte  numai  arma  din  mână.  Când  sufletul  este 
format,  mâna  poate  prinde  repede  şi  arma  care  lipseşte . . .  Dar  soldaţi 
adevăraţi,  pregătiţi  pentru  biruinţă,  nu  au  decât  acele  popoare,  cari  prac¬ 
tică  în  vieaţa  lor  virtuţile  şi  nu  deprinderile  rele*  Pasul  soldatului  din 
cazarmă  este  milităresc,  sau  este  pasul  unei  păpuşi  de  paradă,  dupăcum 
este  sănătos  sau  bolnav  pulsul  sufletesc  al  ţării  întregi,  în  care  soldatul 
trăieşte.  Militarismul  cel  bun  este  izvorît  din  sănătatea  poporului  întreg». 

Aceste  consideraţii  se  confirmă  pe  deplin  prin  rezultatele  războiului 
din  Balcani.  E  bine  să  se  spună  cât  mai  des  asemenea  adevăruri,  ca  să 
pătrundă  tot  mai  adânc  convingerea,  că  un  popor  trăieşte  înainte  de  toate 
prin  sufletul  său  şi  birueşte  prin  puterea  morală,  care  stă  la  baza  întregii 

sale  existenţe.  Acest  mare  adevăr  trebue  să  întărească  conştiinţa  răspun¬ 
derii  tuturor  acelora  cari  au  să  poarte  grije  de  sufletul  poporului,  dar 
îndeosebi  a  noastră,  a  preoţilor,  pentru  chemarea  religioasă-morală  ce 
avem  s*o  îndeplinim. 

* 

„Unirea*  dela  Blaj  se  supărase  mai  pe  urmă  atât  de  mult  pe  noi, 
pentru  o  notiţă  ce  o  publicasem  astăvară  despre  meetingul  dela  Alba- 
lulia  în  contra  episcopiei  greco-catolice  maghiare,  încât  ne  trăgeâ  Ia  în¬ 
doială  chiar  şi  credinţa  în  Dumnezeul  Noroc  însă  că  credinţa  în  Dumnezeu 
a  cuiva  nu  se  judecă  după  părerea  ce  o  are  despre  meetingul  dela  Aiba- 
Iulia.  Despre  acel  meeting  noi  nu  făceam  altă  constatare  decât  aceia  pe 
care  am  auzit-o  dela  mulţi  uniţi  cari  au  luat  parte  la  el,  adecă:  că  acel 
meeting  a  fost  mai  mult  o  adunare  de  aderenţă  pentru  papa  decât  o 
adunare  de  protestare  în  contra  unui  atac  îndreptat  în  contra  bisericei 
unite  şi  a  poporului  românesc.  Prin  astfel  de  aderenţe  a  fost  foarte  rău 
servită  cauza,  dovadă  că  îndată  după  aceea  a  şi  apărut  bulla  «Christifi- 
deles»,  pe  când  «Unirea»  cu  câteva  zile  înainte  de  apariţia  ei,  în  răs¬ 
punsul  ce  ni  I-a  dat,  îşi  amăgea  cetitorii  cu  iluzia  că  cele  ce  se  spu¬ 
neau  despre  episcopia  maghiară  ar  fi  numai  clevetiri. 

Intriunul  din  numerele  mai  proaspete  «Unirea»  s*a  supăiat  din  nou 
pe  noi,  deoarece  spusesem  că  nu  credem  să  fie  adevărată  ştirea,  că  la 
Braşov  s’a  pus  la  cale  înfiinţarea  unei  parohii  şi  a  unui  protopopiat  unit. 
Acum  vine  «Unirea»  şi  confirmă  acea  ştire.  Ne  întrebăm:  oare  întriadevăr 
n’are  lipsă  biserica  soră  să  întrebuinţeze  energia  ce  o  cheltueşte  cu  ase¬ 
menea  întreprinderi  pentruca  să-şi  apere  credincioşii  dela  margini,  pe  cari 
îi  sfâşie  bullele  papale  şi  îi  trec  în  staule  străine?  N’ar  face  mai  bune 
servicii  cauzei  româneşti  şi  chiar  sie  însaş  dovedind  în  această  direcţie 
energia  pe  care  până  acum  n'a  prea  arătat-o.  Sau  doară  vrea  să  se  re¬ 
compenseze  pentru  pagubele  ce  le-a  suferit  din  partea  «locţiitorului  lui 
Hristos»  prin  înfiinţarea  de  parohii  şi  protopopiate  prin  părţile  româneşti 
ortodoxe?  Şi  asemenea  provocări  vrea  să  le  justifice  prin  «frăţietatea  şi 
pacea  confesională»!  Halal  de  asemenea  idei  de  frăţietate!  Că  se  ridică 
sinagogi  şi  biserici  luterane,  e  treaba  altor  neamuri;  dar  că  într’un  centru 
românesc  ortodox  ca  Braşovul  se  forţează  înfiinţarea  unui  protopopiat 
unit,  a  cărui  lipsă  nu  e  de  loc  simţită,  aceasta  ne  priveşte  pe  noi  şi  pri¬ 
veşte  frăţietatea  şi  pacea  noastră  confesională  şi  naţională  dintre  noi.  Dacă 
însă  biserica  soră  nu  ţine  la  aceste  bunuri,  —  noi  încă  ne  vom  cunoaşte 
datoria. 

* 

Sfiiala  de  mărturisire.  Sunt  oameni,  cari  se  ruşinează,  ba  chiar  des- 
perează  a  se  mai  supune  Sacramentului  Penitenţei,  din  cauza,  că  după  a- 
tâtea  mărturisiri  iar  au  căzut  în  aceleaşi  păcate,  ba  şi  întrialtele  nouă,  şi 
acum  cugetă,  că  pentru  ei  o  nouă  mărturisire  ar  fi  numai  o  batjocorire  a 
sacramentului  şi  numai  şi-a  îngreuna  mai  tare  pedeapsa  cea  vecinică,  ori 

apoi  văzându-le  Dumnezeu  înfrângerea  inimei,  îi  va  iertă  şi  fără  de  a  se 
mărturisi  mai  departe.  —  Dar  nu  este  aşa,  căci  Dumnezeu  nu  este  numai 
prea  drept,  ci  El  este  şi  preabun  şi  preaîndurător  şi  îndelungrăbdător; 
El  vede  şi  neputinţele  şi  ispitele  noastre,  cărora  demulteori  nu  putem  re- 
sistâ,  fiindcă  voinţa  de  multeori  ne  este  mai  tare  spre  săvârşirea  răului 
decât  spre  săvârşirea  binelui.  Spre  îndreptarea  voinţei  spre  bine,  spre  înă¬ 
buşirea  patimilor  şi  spre  ocolirea  ispitelor,  ne-a  dat  ca  mijloace  ajutătoare 
postul  şi  rugăciunea,  cari  apoi  ne  feresc  nu  numai  de  păcate,  ci  ne  conduc 
şi  la  facerea  binelui,  şi  astfel  şi  la  alergarea  cât  de  des  la  Taina  Pocăinţei. 
—  Oare  pruncul  cel  mic,  când  învaţă  a  umblă,  nu  cade  de  nenumărate 
ori  la  pământ  şi  de  multeori  se  loveşte  greu,  şi  oare  nu  plânge  atunci  şi 
nu-şi  întinde  mânile  cătră  mamă-sa  după  ajutor,  şi  mamă-sa  auzindu-i 
plânsul  şi  condusă  de  simţul  ei  de  mamă  iubitoare,  oare  nu  totdeauna  ii 
ajută  a  se  ridică,  până  când  i  se  întăresc  picioarele  ca  să  poată  umblă  şi 
singur  pe  ele?  —  Ba  da!  —  Astfel  face  şi  Dumnezeu  cu  noi  ori  de  câ- 
teori  cădem  în  păcat  şi  alergăm  la  Taina  Sfintei  Pocăinţe  ca  să  ne  ierte, 
căci  Dumnezeu  nu  voeşte  moartea  păcătosului,  ci  ca  să  se  îndrepte  şi  să 
fie  viu.  —  Deci,  de  am  cădea  de  mii  de  ori  în  păcat,  de  mii  de  ori  să 
alergăm  la  preot  ca  să  ne  mărturisim,  căci  ne  va  fi  atât  de  tare,  încât  vom 
învinge  toate  aplicările  spre  rău  şi  ispitele  şi  cu  ajutorul  iui  Dumnezeu  de 
mii  de  ori  ne  vom  ridică,  până  când  voinţa  spre  bine  darul  lui  Dumnezeu 

totdeauna  va  fi  cu  noi.  G.  Hango. 

* 

Serbările  în  onoarea  Iui  Constantin-cel-Mare  în  Roma.  In  ziua 
de  28  Octomvrie  1912  s’au  împlinit  1600  de  ani  de  la  biruinţa  câştigată 
de  Constantin-cel-Mare  lângă  podul  Milvius  asupra  rivalului  său  Maxenţiu, 
Se  ştie  că  după  această  bătălie,  în  anul  următor,  Constantin-cel-Mare  a 
dat  în  Milan  decretul  prin  care  recunoştea  creştinismului  dreptul  de  a  trăi 
liber  în  Imperiu. 

Eră  firesc,  deci,  ca  cercurile  religioase  să  nu  treacă  neobservată  a- 
ceastă  aniversare  şi  să  caute,  printr’o  mare  sărbătoare,  s'o  reamintească 
urmaşilor  ca  punctul  însemnat  de  la  care  a  atârnat  atât  de  mult  soartea 
creştinismului  în  Imperiul  Roman  şi  în  viitor. 

Vaticanul  a  căutat  să  serbeze  această  dată  cu  mare  pompă. 

Şirul  serbărilor  a  fost  deschis  prin  punerea  pietrei  fundamentale  a 
bisericii  în  onoarea  lui  Constanţi n-cel-mare,  ceia-ce  de  curând  a  avut  loc 
în  Roma.  Apoi  s’a  ţinut  o  şedinţă  solemnă  la  palatul  din  Lateran,  despre 
care  se  pretinde  că  a  fost  dăruit  episcopilor  Romei  de  cătră  Marele  Con¬ 
stantin.  Paisprezece  cardinali,  numeroşi  prelaţi  şi  demnitari  ai  Curţii  pon¬ 
tificale,  corpul  diplomatic  de  pe  lângă  Vatican  şi  un  mare  număr  de  no¬ 
tabilităţi  romane,  în  total  500  de  invitaţi,  asistau  la  şedinţă. 

Dupăce  corul  o  executat  bucăţi  din  Gounod,  contele  Macchi,  vice- 
prezidentul  comitetului  serbărilor,  a  pronunţat  un  scurt  discurs.  Pe  urmă 
însemnatul  arheolog  Marucchi  a  făcut  o  expunere  istorică,  în  mijlocul 
aplauzelor  asistenţei. 

La  sfârşitul  ceremoniei  din  Palatul  Lateranului,  Nogara,  viceprezident 
al  comitetului  roman,  Monseniorul  de  Vaal,  de  la  Colegiul  Cultorum  Mar- 
tyrum,  contele  Santucci,  viceprezidentul  Asociaţiei  Crucii,  au  rostit  discur¬ 
suri.  Ceremonia  s’a  terminat  prin  executări  muzicale  din  operele  lui  Pa¬ 
le  strina  şi  Mendelssohn.  N.  Rom. 

♦ 


Actul  sfinţire!  bise- 
ricei  din  Geaca. 

IC 

XC 

NI 

KA 

Sau  osfinţit  acest  jertfelnic  a  Domnului  Dumnezeului  nostru  lis.  Chs.  în 
hramul  maimarilor  voevozi  Mihail  şi  Oavriil  şi  a  tuturor  puterilor  cereşti 
supt  mltivă  împărăţirea  Marii  Theresii  împărătesii  şi  crăesii  Hungarii,  prin- 
ţesii  Ardealului  iproci  împreună  împărăţind  losif  al  doilea  Kesarul  şi  îm¬ 
păratul  romanilor,  craiul  Bohemii  iproci,  cu  osfinţirea  şi  slujirea  preasfin- 
ţitului  Domnului  Sofronie  Kirilovici  Episcopul  Neuniţilor  în  Ardeal  spre 
pomenirea  maimarilor  Voivozi  Mihail  şi  Oavriil  şi  a  tuturor  puterilor  ce¬ 
reşti  în  Geaca,  30  Marţii  1771.  Com.  de  G.  Hango. 


Actul  comemorativ  pus  in  piatra  fundamentală  dela  biserica 
din  Diviciorii-mari.  +  în  numele  Tatălui  şi  a  Fiului  şi  a  Sfântului  Duch! 
S’a  pus  peatra  fundamentală  la  biserica  aceasta  nouă,  de  peatră,  din  Di¬ 
viciorii-mari,  protopresbiteratul  Deş,  archidiecesa  Transilvaniei,  metropolia 
Românilor  greco-orientali  din  Ungaria,  întru  cinstea  şi  pomenirea  Sfinţilor 
Archangkeli  Michail  şi  Oavriil,  sub  domnirea  Maiestăţii  Sale  Francisc 
losif  /.  împărat  al  Austriei  şi  Rege  al  Ungariei,  sub  archi păstorirea  înalt 
Preasfinţitului  Domn  Archiepiscop  şi  Metropolit  Ioan  Meţianu  cu  reşedinţa 
în  Sibiiu,  fiind  protopresbiter  tractual  Teodor  Hermann  cu  reşedinţa  în  Deş 
şi  paroch  local  Ioan  Qiurgitica,  zidită  pe  grădina  donată  de  Doamna  văd. 
Pelagia  Imbuzan  născ.  Mariaş,  în  Anul  dela  Naşterea  Domnului  nostru 
lisus  Christos  Unamienouesuteunsprezece  luna  Iuniu  ziua  doisprezece  după 
Calendariul  julian,  întru  mărirea  lui  Dumnezeu  spre  fericirea  temporală  şi 
eternă  a  credincioşilor  christiani  ortodoxi  cari  şi  pentru  cari  se  vor  ruga 
în  ea  şi  vor  aduce  jertfe  la  altariul  ei.  Amin. 

Diviciorii-mari,  12/25  Iuniu  1911. 

Oavriil  Hango,  spiritual  gr.-ort.  rom.  la  penitenţiarul  reg.  ung.  regn. 
din  Gherla,  mandatar  protopresbiteral,  Ioan  Giurgiuca  paroh  gr.-ort.  rom. 
local,  Valeriu  Goron  capelan  gr.-ort  rom.  în  Esc,  losif  Deac  cantor,  Petru 
Urian  Crâsnic,  Ioan  Rotariu  epitrop  I.  Nicolau  Rotariu  eptirop  II.  etc. 

(L.  S.) 

% 

Numărul  1  din  anul  ce  vine  va  apare  în  zilele  proxime  cu  un  cu¬ 
prins  ales. 

Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Ianuarie  1913 . 

Luni  în  31  Decemvrie  la  vecernie.  Preotul  intrând  în  altar,  ia  epitrahilul  şi  dă 
binecuvântarea  obişnuită,  iar  strana  dă  cetire  psalmului  de  seara  « Binecuvântează  suflete 
al  meu».  Urmează  apoi  caftisma  « Fericit  este  bărbatul»  şi  ectenia  cea  mare  de  începere, 
iar  după  vosglasu!  acesteia  se  cântă  * Doamne  strigat-am »  cu  4  stihîri  ale  praznicului  *Po- 
gorînău-se  Mântuitorul  la  neamul  omenesc »  şi  «Nu  sya  ruşinat  Preabunul  Dumnezeu  cu 
trupeasca  tăiere  împrejur  a  se  tăia»  (de  câte  2-ori)  şi  4  ale  Sfântului  Vasilie,  « Cela  ce 
eşti  chemat  cu  numele  împărăţiei »  (de  2-ori),  « Cu  vestmintele  arhieriei  fiind  împodobit » 
şi  «Cela  ce  este  împreună  cu  cetele  cereşti >.  «Mărire  —  De  înţelepciune  iubitor  făcând u-te 
Cuvioase,  «şi  acum  -  stihira  I-a  dela  «Doamne  strigat-am».  După  vohod  se  cântă 
prohimenul  zilei  cu  stihul  lui  şi  se  cetesc  cele  trei  paremii  dela  Facere  şi  din  pildele 
lui  Solomon.  Ectenia  «să  zicem  toţi»  —  imnul  de  seara  «învredniceşte-ne  Doamne»  — 

—  ectenia  celor  6  cereri  «să  plinim  rugăciunile  noastre»  şi  stihoavna  mineiului  cu 
«mărire»  —  Cela  ce  darul  minunilor  din  ceriu  ai  luat»  pe  troparul  glasului  6,  şi  «şi 
acum»  stihira  a  ll-a  dela  «Doamne  strigat-am»  «Nu  s’a  ruşinat  Preabunul  Dumnezeu» 
pe  antifonul  glasului  8,  După  acestea  strana  ceteşte  rugăciunile  «Acum  slobozeşte  — 
Sfinte  Dumnezeule  —  Preasfântă  Treime  —  Tatăl  nostru»  şi  după  acestea  cântă  tro¬ 
parele  în  ordinea  următoare:  1.  troparul  praznicului  « Cela  ce  şezi  pe  scaun  în  chipul 
focului  întru  cei  de  sus»,  2.  «mărire  —  In  tot  pământul  a  eşit  vestirea  ta»  troparul 
Sfântului  Vasile,  3.  «şi  acum»  iar  troparul  praznicului.  Otpustul  praznicului  după  indi- 
getârile  liturgierului. 

Marţi  în  1  Ianuarie.  Cea  după  trup  tăere  împrejur  a  Dini  nostru  1 sus  Hristos  şi 
pomenirea  celui  dintru  Sfinţi  părintele  nostru  Vasilie  cel  Mare ,  arhiepiscopul  din  Chesarea 
Capadochiei. 

La  utrenie:  începutul  ca  întotdeauna  cu  binecuvântare  cu  cetirea  psalmilor  de 
dimineaţa  şi  cu  ectenia  cea  mare  de  începere.  La  «Dumnezeu  este  Domnul»  se  cântă 
troparele  dela  încheierea  vecerniei,  cu  deosebirea,  că  al  praznicului  la  început  se  cântă 
de  douăori.  După  tropare  urmează  ectenie  mică  şi  cele  două  grupe  de  sedelne  ale 
mineiului,  tot  cu  ectenie  între  ele.  Strana  cântă  apoi,  imediat  după  grupa  a  11-a  de 
sedelne  polileul  cu  pripelele  praznicului.  Ectenie  —  sedeaina  cea  după  polileu  (antifon 
8)  cu  «mărire  —  Darul  dumnezeeştilor  tale  cuvinte»,  şi  «şi  acum  —  Stăpânul  tuturor  şi 
făcătorul».  Antifoanele  glasului  4  dela  sărbători  cu  prohimenul  «Gura  mea  va  grăi  în¬ 
ţelepciune  şi  cugetul  inimei  mele  pricepere»  cu  stihul  lui.  Toată  suflarea  —  Evangelia 
utreniei  dela  Ioan:  «Zis-a  Domnul:  Eu  sum  uşa».  După  psalm  50  «mărire  -  Pentru 
rugăciunile  Ierarhului  Tău  Vasilie»,  «şi  acum  —  Pentru  rugăciunile  Născătoarei»  — 
«milueşte-mă  Dumnezeule  —  Vărsatu-s'a  darul  în  buzele  Tale  cuvioase  părinte».  Cata- 
vasiile  « Fundul  adâncului  l-a  descoperit ».  La  peasna  a  3-a  după  ectenie  dela  preot  se 
cântă  condacul  praznicului  şi  sedelnele  mineiului,  la  peasna  6-a  tot  după  ectenie  con- 
dacul  şi  icosul  Sfântului,  iar  îa  peasna  a  0-a  în  locul  imnului  «măreşte  suflete  al 
meu  —  Ceeace  eşti  mai  cinstită»  se  cântă  pripelele  acestei  pesne  din  mineiu.  Ectenie 

—  sfetilna  Sfântului  —  «mărire  —  şi  acum»  a  praznicului.  Hvalitele  pe  glas  5  cu 
toate  stihirile  din  mineiu  cu  «mărire  —  şi  acum»  tot  de  acolo.  Pe  antifonul  glasului  8 
doxologia  cea  mare. 

Sâmbătă  în  5  Ianuarie  la  vecernie :  începutul  se  face  cu  binecuvântare  dela 
preot  şi  cu  cetirea  psalmului  de  seara  «Binecuvintează  suflete  al  meu».  După  ectenia 
cea  mare  de  începere  urmează  «Doamne  strigat-am»  pe  glas  2  cu  sthîrile  mineiului  şi 
cu  «Mărire  —  şi  acum  —  Plecatuţi-ai  capul  înainte  Mergătoriului»  Vohod  imnul  «Lumină 
lină»  şi  prohimenul  zilei.  Se  cetesc  apoi  paremiile  întocmai  după  prescrierile  mineiului 
şi  anume  după  paremia  a  3-a  dela  Eşire  se  cântă  tropariul  « Arâtatute-ai  în  lume»  cu 

stihurile  lui,  apoi  iar  trei  paremii  cu  tropariul  «Păcătoşilor  şi  vameşilor»  cu  stihurile  lui. 
Acestea  sfârşite,  strana  ceteşte  şi  celelalte  paremii.  Ectenia  «s<î  zicem  toţi »  «lnvredniceşte-ne 
Doamne»,  ectenia  celor  6  cereri,  apoi  stihoavna  mineiului.  După  «acum  slobozeşte»  şi 
celelalte  se  cântă  tropariul  «In  Iordan  botezându-te  Tu  Doamne»  de  3  ori  şi  otpustul. 

Duminecă  In  6  Ianuarie  Botezul  Domnului:  La  utrenie:  Preotul  din  altar  dâ 
binecuvântarea  zicând:  Binecuvântat  este  «Dumnezeul  nostru,.»  iar  strana,  dupăce  răs¬ 
punde  cu  «Amin  >,  ceteşte  psalmii  de  dimineaţa.  Urmează  apoi  ectenia  cea  mare  de  în¬ 
cepere  după  al  cărei  vosglas  strana  cântă  pe  melodia  glasului  1  «Dumnezeu  este  Domnul» 
de  4  ori  şi  tropariul  Botezului  de  3  ori;  odată  singur,  odată  cu  «Mărire»  şi  odată  cu 
«şi  acum».  Ectenîe  mică  —  seria  I-a  de  sedelne  —  ectenie  —  seria  a  11-a  de  sedelne  din 
mineiu.  —  Poli  leul  cu  pripelele  praznicului,  —  ectenie  mică  -  sedealna  cea  după  Polileu 
(antifon  4)  cu  «Mărire  —  şi  acum»  —  antifoanele  glasului  4  dela  praznice  —  cu  prohi- 
menul  «Marea  a  văzut  şi  a  fugit,  Iordanul  s'a  întors  înapoi»  şi  stihul  lui  După  «Toată 
suflarea»  preotul  indică  apoi  ceteşte  evanghelia  utreniei  dela  Marcu :  «In  vremea  aceea 
venit-a  Isus  din  Nazaretul  Galileieî  şi  s’a  botezat  dela  loan  în  Iordan».  După  acestea 
cetindu-se  mai  întâiu  psalmul  50,  urmează  «Mărire  -  şi  acum  —  Toate  astăzi  să  se 
bucure»  şi  stihul  «milueşte-mă  Dumnezeule»  cu  Stihira  pe  glas  6  «Dumnezeu  Cuvântul 
s’a  arătat  cu  trup  neamului  omenesc».  După  ectenia  «Mântueşte  Dumnezeule»  urmează 
catavasiile  Botezului  «Fundul  adâncului  l-a  descoperit»,  cu  ectenie  mică  şi  ipacoiul 
praznicului  la  peasna  a  treia  şi  cu  ectenie  mică  şi  condacul  şi  icosul  praznicului  la 
peasna  a  6-a.  Pesnei  8  îi  premerge  stihul  «să  lăudăm,  bine  să  cuvântăm»  iar  Pesnei  a 
9-a,  pripelele  praznicului  dela  această  peasnă.  După  vosglasul  ecteniei  mici  strana  cântă 
de  3  ori  sfetilna  praznicului,  hvaiitele  cu  6  stihiri  şi  cu  «mărire  —  şi  acum»  tot  din  mi¬ 
neiu  şi  doxologia  cea  mare  pe  melodia  antifonnluî  glasului  2.  Utrenia  se  încheie  cu  tro¬ 
pariul  «In  Iordan  botezându-te  Tu  Doamne». 

La  liturgie  :  In  loc  de  «Binecuvinteazâ  suflete  al  meu»,  înainte  de  »Unule  născut» 
şi  în  loc  de  fericiri  se  cântă  cele  trei  antifoane  din  mineiu.  Apostolul,  Evanghelia  praz¬ 
nicului  şi  la  «Cuvine-să  cu  adevărat»  irmosul  Botezului  şi  priceastna  «Arâtatu-s’a  darul 
lui  Dumnezeu  cel  mântuitor  tuturor  oamenilor». 

In  această  zi  se  face  între  sunetele  clopotelor  şi  a  cântării  »glasul  Domnului  peste 
ape»  procesiune  la  riu  sau  la  un  izvor  oarecare,  unde  după  rânduelile  şi  normele  ţipi- 
conale  cuprinse  în  mineiu  se  face  sfinţirea  cea  mare  a  apei. 

Duminecă  în  6  Ianuarie  la  vecernie.  începutul  cel  obicinuit.  La  «Doamne  stri- 
gat-am»  se  cântă  6  stihiri  şi  anume  3  ale  praznicului  şi  trei  ale  Inaintemergătorului, 
«Mărire  —  Celace  eşti  în  trup  luminător»  «şi  acum  —  Dumnezeu  Cuvântul  s’a  arătat  cu 
trup  neamului  omenesc».  După  vohod  «Lumină  lină»  prohimenul  mineiului,  ectenia  «să 
zicem  toţi  —  Invrednieeşte-ne  Doamne»  ectenia  celor  6  cereri  apoi  stihoavna* mineiului 
cu  «mărire  —  Ca  un  râvnitor  al  Duhului»  «şi  acum  —  Veniţi  să  urmăm  fecioarelor  celor 
înţelepte»  pe  antifonui  glasului  4.  După  «Acum  slobozeşte,  Sfinte  Dumnezeule,  Prea¬ 
sfântă  Treime,  Tatăl  nostru»  se  cântă  troparul  Sfântului  «Pomenirea  dreptului  cu  laude», 
«mărire  —  şi  acum»  al  praznicului  «In  Iordan  botezându-te»  şi  se  face  otpustul. 

Luni  în  7  Ianuarie,  soborul  Sfântului  măritului  proroc  Inaintemergătorului 
şi  Botezătorului  loan :  La  utrenie.  După  obicinuitul  început,  cu  binecuvântare,  cetirea 
psalmilor  de  dimineaţa  şi  ectenia  de  începere  se  cântă  pe  melodia  troparului  glasului  1 
«Dumnezeu  este  Domnul»  de  4-ori  troparul  «In  Iordan»  de  2-ori  «Mărire»  troparul  Ina- 
intemergătorului,  «şi  acum»  iar  «In  Iordan  botezându-te  tu  Doamne».  Ectenie  —  grupa 
l-a  de  sedelne,  ectenie,  grupa  a  Il-a  de  sedelne  din  mineiu,  psalmul  50,  ectenia  «Mân¬ 
tueşte  Dumnezeule  poporul  Tău»  şi  catavasiile  Botezului.  La  peasna  a  3-a  se  pune  con¬ 
dacul  şi  icosul  praznicului  şi  sedealna  mineiului  cu  «mărire  —  şi  acum  —  Iordanul  cu 
apa  au  slujit  Ţie»  pe  antifon  8,  la  peasna  a  6-a  condacul  şi  icosul  Sfântului.  Pesnei  a 
8-a  îi  premerge  stihul  «să  lăudăm,  bine  să  cuvântăm»  iar  la  peasna  a  9-a  în  loc  de 

* Măreşte  suflete  al  meu  —  Ceeace  eşti  mai  cinstită »  se  cântă  pripelele  praznicului  şi  ale 
Inaintemergătorului,  Ectenie,  sfetilna  Inaintemergătorului  «Mărire  —  Minunat  mainainte 
ai  gătit  cărările  lui  Dumnezeu»,  «şi  acum»  sfetilna  praznicului  «Arătatu-s’a  Mântuitorul». 
Hvalitele  praznicului  «Mărire  —  Înger  din  pântece  neroditor»,  a  Sfântului  «şi  acum  — 
Astăzi  Christos  la  Iordan»  şi  doxologia  cea  mare  pe  antifonul  glasului  2. 

Sâmbătă  în  12  Ianuarie  la  vecernie:  Preotul  dă  binecuvântarea,  iar  strana  ce¬ 
teşte  psalmul  de  seara.  Urmează  după  acestea  ectenia  cea  mare  de  începere  şi  «Doamne 
strigat-am»  pe  melodia  glasului  2  cu  4  stihiri  ale  învierii  din  octoic  şi  6  ale  mineiului. 
«Mărire  —  Cuvioşiior  părinţi»  a  mineiului  «şi  acum»  dogmatica  glasului  2  dîn  octoic. 
Vohod,  Lumină  lină,  prohimenul  «Domnul  s*a  împărăţii»,  ectenia  «să  zicem  toţi»  în- 
vredniceşte-ne  Doamne,  ectenia  «să  plinim  rugăciunile  noastre  Domnului»  stihoavna 
învierii  (a  glasului  2)  cu  «Mărire  —  Vieţuind  vieaţa  cea  întocmai  cu  îngerii»  «şi  acum  ~ 
Oştile  îngereşti  s'au  spăimântat»  stihira  serbării.  «Acum  slobozeşte,  Sfinte  Dumnezeule, 
Preasfântă  Treime,  Tatăl  nostru»  şi  după  vosglas  troparul  învierii,  apoi  al  mucenicilor 
şi  «Mărire  al  cuvioşiior  părinţi  şi  acum»  troparul  sârbârii  «în  Iordan  botezându-te  Tu 
Doamne»  şi  otpustul  obicinuit. 

Duminecă  In  13  Ianuarie  SS.  muc.  Ermll  şi  Stratonic;  Duminecă  după  Bo¬ 
tezul  Domnului,  glas  2,  voscr.  2:  la  utrenie:  După  Începutul  obicinuit  «Dumnezeu  este 
Domnul»  de  4  ori  pe  melodia  tropariului  glasului  2  urmează,  apoi  troparele  dela  încheierea 
vecerniei.  Preotul  zice  apoi  ectenia  mică,  iar  strana  cântă  sedelnele  învierii  ale  glasului 
2  din  octoic  (cu  ectenie  mică  între  ele)  şi  troparele  învierii  «Soborul  îngeresc».  Ur¬ 
mează  după  aceste  tropare  ectenie,  ipacoiul  şi  antifoanele  glasului  de  rând  şi  după 
«Toată  suflarea*  evanghelia  utreniei  a  2-a.  «învierea  lui  Christos»  psalm  50,  «Mărire, 
Pentru  rugăciunile  apostolilor»,  «şi  acum,  Pentru  rugăciunile  Născătoarei  de  Dumnezeu», 
«Milueşte-mă  Dumnezeule  —  înviind  Isus  din  mormânt»  şi  ectenia  «Mântueşte  Dum¬ 
nezeule  poporul  Tău».  După  vosglasul  acestei  ectenii  cântăm  catavasiile  praznicului 
con  dacul  şi  icosul  « Fundul  adâncului ».  La  peasna  a  3-a  după  ectenie  cântăm  con  dacul 
şi  icosul  praznicului  cuvioşiior  părinţi,  şi  sedelnele  ss-lor  cu  «mărire  şi  acum»,  iar  la 
peasna  a  6-a  tot  după  ectenie  mică  punem  condacul  şi  icosul  învierii  din  octoic.  Pesnei 
8  îi  premerge  stihul  «să  lăudăm  bine  să  cuvântăm»  iar  pesnei  a  9-a  imnul  Născătoarei 
«măreşte  suflete  al  meu.  —  Ceeace  eşti  mai  cinstită».  După  ectenie  se  cântă  sfetilna 
învierii,  «Mărire,  sfetilna  ss-lor  «şi  acum»,  sfetilna  praznicului.  La  hvalite  se  cântă  8 
stihiri  şi  anume  4  din  octoic  ale  glasului  de  rând,  4  ale  praznicului  din  mineiu  dela 
stihoavna  utreniei  pe  glas  6  (la  cele  2  stihiri  din  urmă  se  cântă  stihurile  praznicului 
«Marea  a  văzut  şi  a  fugit,  Iordanul  s’a  întors  înapoi»,  şi  «Ce-ţi  este  ţie  mare  ete.») 
«Mărire»  stihira  evangheliei  «şi  acum,  Prea  binecuvântată  eşti»  şi  doxologia  cea  mare, 
ambele  pc  melodia  antifonului  dela  glas  2.  — 


« 


